PHOTO GALLERY: Idhikolhu runningmate Faisal B. Fulhadhoogai | Mihaaru\nއިދިކޮޅު ރަނިންންމޭޓު ފައިސަލް ބ. ފުޅަދޫގައި\nބ. ފުޅަދޫ: އޮގަސްޓް 29، 2018- އަންނަ މަހުގެ 23 ގައި ބާއްވާ ރިޔާސީ އިންތިޚާބުގެ ކެމްޕެއިނަށް، އިދިކޮޅު ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ގެ ރަނިންމޭޓް ފައިސަލް ނަސީމް ބ. ފުޅަދޫއަށް ކުރެއްވި ކެމްޕޭން ދަތުރު: ފުޅަދޫ ރައްޔިތުންނާ ބައްދަލު ކުރައްވާ ފައިސަލް ވިދާޅުވީ އިދިކޮޅު ވެރިކަމެއްގައި މުޅި ވިސްނުން އޮންނާނީ ގައުމާއި ރައްޔިތުންނަށްޓަކައި ކަމަށް.-- ފޮޓޯ: އެމްޑީޕީ\nބ. ފުޅަދޫ: އޮގަސްޓް 29، 2018- އަންނަ މަހުގެ 23 ގައި ބާއްވާ ރިޔާސީ އިންތިޚާބުގެ ކެމްޕެއިނަށް، އިދިކޮޅު ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ގެ ރަނިންމޭޓް ފައިސަލް ނަސީމް ބ. ފުޅަދޫއަށް ކުރެއްވި ކެމްޕޭން ދަތުރުގައި އެރަށަށް ވަޑައިގަތުމުން އެބޭފުޅާއަށް މަރުހަބާ ދަންނަވަނީ.-- ފޮޓޯ: އެމްޑީޕީ\nބ. ފުޅަދޫ: އޮގަސްޓް 29، 2018- އަންނަ މަހުގެ 23 ގައި ބާއްވާ ރިޔާސީ އިންތިޚާބުގެ ކެމްޕެއިނަށް، އިދިކޮޅު ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ގެ ރަނިންމޭޓް ފައިސަލް ނަސީމް ބ. ފުޅަދޫއަށް ކުރެއްވި ކެމްޕޭން ދަތުރުގައި އެރަށަށް ވަޑައިގަތުމުން އެބޭފުޅާއަށް މަރުހަބާ ކިޔުމަށް އެރަށުގެ ބައެއް މީހުން ސަފަކަށް އެތުރިލައިގެން.-- ފޮޓޯ: އެމްޑީޕީ\nބ. ފުޅަދޫ: އޮގަސްޓް 29، 2018- އަންނަ މަހުގެ 23 ގައި ބާއްވާ ރިޔާސީ އިންތިޚާބުގެ ކެމްޕެއިނަށް، އިދިކޮޅު ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ގެ ރަނިންމޭޓް ފައިސަލް ނަސީމް ބ. ފުޅަދޫއަށް ކުރެއްވި ކެމްޕޭން ދަތުރުގައި އެރަށުގައި ބޭއްވި ޖަލްސާއެއްގައި ބައިވެރިވެ ވަޑައިގަންނަވަނީ.-- ފޮޓޯ: އެމްޑީޕީ\nބ. ފުޅަދޫ: އޮގަސްޓް 29، 2018- އަންނަ މަހުގެ 23 ގައި ބާއްވާ ރިޔާސީ އިންތިޚާބުގެ ކެމްޕެއިނަށް، އިދިކޮޅު ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ގެ ރަނިންމޭޓް ފައިސަލް ނަސީމް ބ. ފުޅަދޫގައި.-- ފޮޓޯ: އެމްޑީޕީ\nބ. ފުޅަދޫ: އޮގަސްޓް 29، 2018- އަންނަ މަހުގެ 23 ގައި ބާއްވާ ރިޔާސީ އިންތިޚާބުގެ ކެމްޕެއިނަށް، އިދިކޮޅު ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ގެ ރަނިންމޭޓް ފައިސަލް ނަސީމް ބ. ފުޅަދޫއަށް ކުރެއްވި ކެމްޕޭން ދަތުރުގައި އެރަށުގައި ބޭއްވި ޖަލްސާއެއްގައި މަހުލޫފުގެ އަނބިކަނބަލުން ނަޒްރާ(ކ-3) އަދި ގާނޫނީ ވަކީލް ހިސާން ހުސެން(ވ-4) ބައިވެރިވެ ވަޑައިގަންނަވަނީ.-- ފޮޓޯ: އެމްޑީޕީ\nބ. ފުޅަދޫ: އޮގަސްޓް 29، 2018- އަންނަ މަހުގެ 23 ގައި ބާއްވާ ރިޔާސީ އިންތިޚާބުގެ ކެމްޕެއިނަށް، އިދިކޮޅު ކެންޑިޑޭޓް އިބްރާހިމް މުހައްމަދު ސޯލިހް (އިބޫ) ގެ ރަނިންމޭޓް ފައިސަލް ނަސީމް ބ. ފުޅަދޫއަށް ކުރެއްވި ކެމްޕޭން ދަތުރުގައި އެރަށުގައި ބޭއްވި ޖަލްސާއެއްގައި ވާހަކަ ދައްކަވަނީ.-- ފޮޓޯ: އެމްޑީޕީ


ސޮފްޓްވެއަރ ކޮންސަލްޓަންޓް- އީ.އެކްސް 1 (ވަގުތީ)\nމަހަކު -/15,000 (ފަނަރަ ހާސް ރުފިޔާ)\nދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ އެއަށްވުރެ މަތީ ސަނަދެއް ހާސިލުކޮށްފައި ވުމާއެކު މަޤާމުގެ މަސައްކަތާ ސީދާ ގުޅޭ ދާއިރާއެއްގައި މަދުވެގެން 1 އަހަރު ދުވަހުގެ މަސައްކަތު ތަޖުރިބާ ލިބިފައިވުން؛ ނުވަތަ\nދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ އެއަށްވުރެ މަތީ ސަނަދެއް ހާސިލުކޮށްފައި ވުމާއެކު މަޤާމުގެ މަސައްކަތާ ސީދާ ގުޅޭ ދާއިރާއެއްގައި މަދުވެގެން2އަހަރު ދުވަހުގެ މަސައްކަތު ތަޖުރިބާ ލިބިފައިވުން؛ ނުވަތަ\nޢިއުލާން ކުރެވިފައިވާ މަޤާމާއި އެއް ފެންވަރެއްގެ މަޤާމެއްގައި ދައުލަތުގެ މުޢައްސަސާއެއްގައި މަސައްކަތްކޮށް 01 އަހަރު ދުވަހުގެ ތަޖުރިބާ ލިބިފައިވުން.\nކޮމިޝަނަށް ބޭނުންވާ ސޮފްޓްވެއަރތައް ތައްޔާރުކޮށް ބެލެހެއްޓުމުގެ މަސައްކަތްކުރުން.\nމި ވަޒީފާއަށް ޝައުޤުވެރިވާ ފަރާތްތަކުން 12 ޖުލައި 2018 ވާ ބުރާސްފަތި ދުވަހުގެ 15:00ގެ ކުރިން އިލެކްޝަންސް ކޮމިޝަންގެ އިދާރާއަށް ހުށަހަޅަންވާނެއެވެ.\nސޮފްޓްވެއަރ ކޮންސަލްޓެންޓް (އީ.އެކްސް 1) ގެ މަޤާމަށް މީހުން ހޮވުމުގައި ބަލާ މިންގަނޑު


Hithadhoo School Ge Ithuru 11 Teacheraku Masters Furihamakoh, Jumla Adhadhu 30 Ah - Vaguthu\nހިތަދޫ ސްކޫލްގެ އިތުރު 11 ޓީޗަރަކު މާސްޓާސް ފުރިހަމަކޮށް، ޖުމްލަ އަދަދު 30 އަށް\n2 މަސް ކުރިން ( ނޮވެމްބަރު 5, 2019 )\nމާސްޓާސް ހާސިލް ކުރި ހިތަދޫ ސްކޫލްގެ ޓީޗަރުން ފޮޓޯއަކަށް ހުއްޓިލައިގެން\nއައްޑޫ ސިޓީ ހިތަދޫ ސްކޫލްގައި މާސްޓާސްއާއި ހަމައަށް ކިޔަވާފައިވާ ދިވެހި ޓީޗަރުންގެ އަދަދު 30 އަށް އަރައިފިއެވެ.\nއެ ސްކޫލްގައި 65 ދިވެހި ޓީޗަރުން ކިޔަވާދެމުން އަންނައިރު، ރޭ ދަރުބާރުގޭގައި އޮތް އެވިޑް ކޮލެޖުގެ ގްރެޑުއޭޝަން ހަފްލާގައި އެ ސްކޫލްގެ 11 ޓިޗަރަކު ވަނީ މާސްޓާސް ފުރިހަމަ ކުރުމުގެ ސަނަދު ހާސިލްކޮށްފައެވެ.\nއެ ސްކޫލްގެ ޕްރިންސިޕަލް ޑރ އާސިޔަތް މުހައްމަދު ދީދީ އަކީ ޕީއެޗްޑީ ހައްދަވައިގެން ހުންނެވި ބޭފުޅެކެވެ. މީގެ އިތުރުން ޑެޕިޔުޓީ ޕްރިންސިޕަލް އާމިނަތު އަދާލާ ރަޝީދު ގެންދަވަނީ ޕީއެޗްޑީ އަށް ކިޔަވަމުންނެވެ.\nބިދޭސީ ޓީޗަރުން ހިމެނޭ ގޮތަށް އެ ސްކޫލް ޖުމްލަ 80 ޓީޗަރުން މަސައްކަތް ކުރާއިރު، މީގެ ތެރެއިން 39 ޓީޗަރަކު ވަނީ މާސްޓާސް ފުރިހަމަކޮށްފައެވެ. އަދި 38 ޓީޗަރަކު ޑީގްރީ ހާސިލްކޮށްފައިވާއިރު، ޑިޕްލޮމާ އާ ހަމައަށް ކިޔަވާފައިވާ ތިން ޓީޗަރަކު އެ ސްކޫލްގައި މަސައްކަތް ކުރަމުން ދެއެވެ.\nފައުންޑޭޝަން ސްޓޭޖުން ފެށިގެން، ގްރޭޑް 10 އަކާއި ހަމައަށް ކިޔަވާދެމުން އަންނަ އެ ސްކޫލްގައި 1065 ކުދިން ތައުލީމް ހާސިލް ކުރަމުން ދެއެވެ.\nއެ ސްކޫލްގެ ޕްރިންސިޕަލް ޑރ އާސިޔަތް މުހައްމަދު ދީދީ ވިދާޅުވީ، އެ ސްކޫލްގެ ދަރިވަރުންގެ ކިޔެވުމުގެ ކަންކަން ވަރަށް ރަނގަޅު ކަމަށެވެ.\n"އަނެއްހެން އަޅުގަނޑު އެއްވަނައޭ ބުންޏަކަސް، އެ ވާނީ ފޮނި ކަންނޭގެ. /ގްރޭޑް 10/ގެ ފައިވް ސަބްޖެޓް ޕާސްވެސް މިދިޔަ އަހަރު އުޅެނީ 79.4. އެއީ އަޅުގަނޑުގެ މައުލޫމާތު ގޯސް ނޫންނަމަ އައްޑޫގެ އެންމެ ބެސްޓް. ޓޮޕްޓެންއަށް 11 ކުދިން ދިޔަ". ސްކޫލްގެ ޕްރިންސިޕަލް ޑރ އާސިޔަތު ވިދާޅުވިއެވެ.\nއާސިޔަތު ވިދާޅުވީ، ކިޔެވުމުގެ އިތުރުން، އިތުރު ހަރަކާތްތަކުގައިވެސް އެ ސްކޫލަކީ ވިދަމުން އަންނަ ސްކޫލެއް ކަމަށެވެ.\n"އިިތުރު ހަރަކާތްތަކަށް ބަލަންޏާމުން އައްޑޫގެ ހަމަ އެއް ވަނަ މިއީ، އެކަމަށް އެއްވެސް މީހަކަށް ނޫނެކޭ ނުބުނެވޭ. މިފަހަރު ނެޓްބޯޅައަށް މާލެވެސް ދިޔައިން، މާލޭގެ ސްކޫލް ތަކާއި ވާދަކޮށްގެން އަންޑާ 12 ގެނައި ރަނަރަޕް. އިންޓަ ސްކޫލް ނެޓްބޯޅަ މުބާރާތުގައި އައްޑޫ ސްކޫލެއް އެ ދިޔައީ އަދި އަލަށް. ފުރަތަމަ ފަހަރަށް ބަލާއިރު އެއީ ވަރަށް ބޮޑު އެޗީވްމެންޓެއް ދެއްތޯ". އާސިޔަތު ވިދާޅުވިއެެވެ.\nމީގެ އިތުރުން، މިއަހަރުގެ އިތުރު ހަރަކާތްތަކަށް ބަލާއިރު، މަދަހައިން އެއްވަނަ، ގުރުއާނުން ދެވަނަ، ވާހަކަދެއްކުމުގެ މުބާރާތުގައިވެސް ދެ އުމުރު ފުރައިގެން އެއްވަނަ ރޯވިންގއިންވެސް އެއްވަނަ، ފެތުމުގެ މުބާރާތުން ގިނަ އުމުރުފުރާތަކުން އެއްވަނަ ލިބިފައިވާކަން އާސިޔަތު ފާހަގަކުރެއްވިއެވެ.\nޑރ. އާސިޔަތު އެ ސްކޫލާއި ގުޅުނުތާ މިއީ ފަސް ވަނަ އަހަރެވެ. އޭނާ ފާހަގަކުރެއްވިގޮތުގައި، މިހާރު ސްކޫލަށާއި، ސްކޫލްގެ ކިޔެވުމަށް ބޮޑެތި ބަދަލުތަކެއް އަތުވެއްޖެއެވެ.\nއެގޮތުން އައްޑޫ ގިނަ ބަޔަކު ދެވަނަ ޗޮއިސްގެ ގޮތުގައި ބަލަމުން އައި ހިތަދޫ ސްކޫލަކީ، އައްޑޫގެ ފަސްޓް ޗޮއިސްއަށް ބަދަލު ކުރުމުގެ ރޫހު އޭނާގެ ހުުރުމުން އެކަން ކާމިޔާބު ކުރެވުނު ކަމަށް އާސިޔަތު ވިދާޅުވިއެވެ.\n"އެހެންވެ އަޅުގަނޑު އައިސް ވިޝަންއަކަށް ހެދީ ފުރަތަމަ ޗޮއިސްއަށް މި ސްކޫލް ހަދަން، މިތަނުން ޖާގަ ނުލިބިގެންނޭ އެހެން ތަނަކަށް ދާނީ. މިހާރު އަޅުގަނޑުމެންނަށް ޖާގަ ނުދެވޭ ސްކޫލަށް އަންނަ ވަރަކަށް ކުދިން". އާސިޔަތު ވިދާޅުވިއެވެ.\nއާސިޔަތު ވިދާޅުވީ، މިހާރު ސްކޫލްގެ ވިޝަން ބަދަލު ކުރަން ޖެހިފައިވާކަމަށާއި، ހާސިލް ކުރަން ބޭނުންވި ވިޝަން އެޗީވްވެފައިވާކަމަށެވެ.\nރާއްޖޭގެ ސްކޫލްތަކުގައި ކިޔަވާ ދެމުން އަންނަ ޓީޗަރުންގެ ފެންވަރު ރަނގަޅު ކުރުމަކީ ސަރުކާރުގެ ވަރަށް ބޮޑު އަމާޒެކެވެ. އެ އަމާޒަށް ވާސިލްވުމަށް ސްކޫލްގެ ޓީޗަރުން ކިޔެވުމަށް ފަސޭހަ ގޮޮތްތަކެއް ސްކޫލުން އޮންނަނީ ހަމަޖައްސާފައެވެ.\nނޮވެމްބަރު 5, 2019 20:42\nޓޮޕް 10 އަށް ކުދިން ދަނީ އަމި އްލަ ޚަރަދުގައި ޓި އުޝަން ނަގަ އިގެން. ޙުކުރެޢް ހޮނިހިރެ އްނެތި ހުސް ޓި އުޝަން އެކުދިން ނަގަނީ. ހަމަ އެވަރު ނޭގޭތީތަ ނުހަ އްގު ރީތި ނަމެ އް ހޯދަން ތި އުޅެނީ ؟\nނޮވެމްބަރު 5, 2019 20:58\n79 ޕަސެންޓް ވީމަ ތިވަރުގެ ބަޔަކަށް 100 ކުން 10 އެލިބުނީ\nނޮވެމްބަރު 5, 2019 21:48\nހަމަގައިމުވެސް އަހަރެމެން ރަށުކުދިން ޓޮޕްޓެން އަށް ގޮސްފަ ހުރީކީ ޓިއުޝަނަކުންނޫން. ތިޔަނަގާދޭ ޓިއުޝަނަކީ މިހާރު ސްކޫލުތަކުން ކިޔަވާދޭއިރު ވ ބޮޑުގޮންޖެހުމަކަށްވަނީ ވެފާ. ޓީޗަރުން ސްކޫލުން ކިޔާދޭ އެއްޗެއް އަޑުނާހާ ޓިއުޝަނަށް ބަރޯސާވެގެން ހަމައެކަނި ޕާސްޓް ޕޭޕަރު ހަދައިގެން ވަނަ ހޯދާކުދިން ގިނައީ. ނަތީޖާ އަކަށްވަނީ ދަރިވަރުންގެ އަޚްލާގީ ފެންވަރު ދަށްވެ ދިރިއުޅުމުގައި ކިޔެވި ތަކެތީގެ ބޭނުމެއް ނެތުން. ބެލެނިވެރިންނަށް ހީވާކަހަލަ ވަނައެއް ހޯދީމާ ދެން އެނިމުނީޔޭ.\nސްކޫލްތަކަށް ކޮލިޓީ ޓީޗަރުން ނުލިބިގެންވެސް އުޅެނީ ތިޔަކަހަލަ އެއްވެސް ހަޤީގަތެއް ނެތްވާހަކަތައް ދައްކައިގެން ޓީޗަރުން ބަދުނާމް ކުރަމުން ދާތީ.\nނޮވެމްބަރު 6, 2019 06:22\nމި ސްކޫލްގައި ތިބޭ ރާއްޖޭގެ ޓީޗަރުންގެ ކަމަކީ ސަންފާދިޔެގެ ކުދިންގެ ދަށުވެފައި ތިބެ ހުސް އަނގަ ތެޅުން. ޑިގްރީއޭ ކިޔަކަސް ކިޔައިވައި ދިނުމުގެ ހުނަރެއް ނެތް. ޒާތީވެފައި ވަކިވަކި އާއިލާ ތަކާއި ޖައްސާލައިގެން އުޅޭ ބައިގަނޑެއް.\nދެން ޓިއުޝަން ނުނަގައި ކީއްކުރާނީ ؟\nނޮވެމްބަރު 5, 2019 20:57\nނޮވެމްބަރު 5, 2019 21:03\nތިޔަ އެވިޑު ބިޒްނަސް ސުކޫލު މަންދު ކޮލެޖު ތި ހަމަ އުވާލަން ޖެހޭ އެއްވެސް ސްޓޭންޑަޑެއްނެތި ޑިގުރީ ވިއްކާ ވިޔަފާރި ބައިގަނޑުތަކެއް..ކިހައްޓިހަ ނިކުންނާނި\nނޮވެމްބަރު 5, 2019 21:49\nހީވާގޮތުން ހިތަދޫ ޝަރަފުއްދީން ސްކޫލްގައި މިހާރުވެސް މާސްޓަރ ފެންވަރުގެ ސާޅީހަކަށް ޓީޗަރުން އެބަތިބި . ޑިގްރީއަށް\nނޮވެމްބަރު 5, 2019 21:52\nޝަރަފުއްދީން ސްކޫލްގައި މާސްޓރ 46 ޓީޗަރުން އެބަތިބި. ގަދަ 10 އެއްގައި 12 ކުދިން ހިމެނުނު. އާބާދީ 1100. މިވެސް އައްޑޫ ގެ ސްކޫލެއް. މިހާރުވެސް މާސަޓަރ ހަދަމުންދާ 11 ޓީޗަރުން އެބަތިބި.\nނޮވެމްބަރު 6, 2019 07:25\nތިހެންވީއިރު ހިތަދޫ ސްކޫލު ނަތީޖާ މާ ރަންގަޅެއްނު ތިޔަބުނާ ސްކޫލަކަށްވުރެ!!ތިބުނީ ޝަރަފުއްދީން ސްކޫލުގަ އެބަ ތިއްބޭ މާސްޓާސް ފެންވަރުގެ 46 ޓީޗަރުން އެކަމަކު ޓޮޕް 10 އަށް އެރީ 12 ކުދިން...ހިތަދޫ ސްކޫލުގަ އެހަަކަށް ދުވަހަކު މާސްޓާސް ފެންވަރު 30 ޓީރުން އެހަމަވީ...އެކަމަކުއެއޮތީ 11 ކުދިން ޓޮޕް 10 އަށް އަރާފަ..!!? ތީހަަމަ ޖޭ ވެގެން އުޅޭ ބައެއް! ނޯ އޮފެންސް?\nނޮވެމްބަރު 5, 2019 21:55\nހަމަ އައްސުލު ވެސް އެއްވަނަ ބެސްޓް ޕްރިންސިޕަލް ބެސްޓް ޓީޗާރސް5އަހަރު ތެރޭ ވަރަށް ބޮޑެތި ބަދަލްތަ ފެނުނު ސްކޫލް އެއް\nނޮވެމްބަރު 5, 2019 23:38\nމިރަށު ބޮޑުކަންނެއްޔަށްދާ ސޮރަކުވެސް މާސްޓާސް ހަދައިފި. ހަފްތާއަކު އެއްދުވަހު އެއްގަމަށް އަރާ ފޮތެއްގަ އަތްލީ. ކޮންމެ6މަހަކުން2ދުވަހު މާލެގޮސް ކޮލެޖަށް ވަންނަނީ. ދޮޅުއަހަރުން ނިމިއްޖެ. "އޮންދަ ރޯޑް އިންފްރޮންޓް އޮފް މައި އަލެންޑް ސްކޫލް" މިމައުލޫއަށް މަޒުމޫނެއް ލިޔުނީ. އެއީ "ތީސިސް".\nވަރަށް އަސަރަ ތެބެކެރައި ދީ.ހަމަ ބެސްޓް ޕްރިންސިޕަލް،ބެެސްޓް ޓީޗާރސް،ބެސްޓް ސްކޫލް.\nނޮވެމްބަރު 6, 2019 00:17\nފެއިލް ވެފަހުރި ޕްރިންސްޕަލެއް! އިސްތިއުފާ ދީފަ ގެޔައްދޭ!\nނޮވެމްބަރު 6, 2019 06:24\nޢަސަރު ކުރަނީ ސްކޫލް ބޮއްސުންލާފައި އޮތުމުން.\nނޮވެމްބަރު 6, 2019 00:22\n" މަރުހަބާ "\nއިހުތިރާމްލިބިގެންވާ އެހެނަސް މަދު ބައެއްގެ ސަބަބުން ކުދިންނަށް ދެރަލިބޭ ދާއިރާއެއް!\nނޮވެމްބަރު 6, 2019 00:24\nފެންބަޑި ތިޔަހެންތިކަން ކުރަނީނަމަ ތައުލޯމީ ފެންވަރު އެއްދުވަހުން އަނެއްދުވަހައް ދާނީ ދަށައްކަން ޔަގީން..މީވަރައްވާހަކަ..ތިޔަކަހަލަ ކަންކަމަކީ ސިޔާސީ ކުރާ އަދި ވިޔަފާރި އުސޫލުން ކުރަން ހެޔޮވާވަރުކަމެއްނޫން..ބީ ކެއާރފުލް..\nނޮވެމްބަރު 6, 2019 01:12\nމިއަދު ޒަމާނީ ތައުލީމު ރޭހަކަށް ނަހަދާ އެއީ ބިނާކުރެވޭ ފައިދާކުރަނިވި ހުނަރުތަކަކަށް ހެދުމުގެ ބަދަލުގައި މިފެންނަނީ މިތަނުން 11 ދަރިވަރުން ގަދަ ދިހައިގަ ހިމެނުނު ވާހަކަ. ޕްރިންސިޕަލުން އެއްވާނަކަށް ދަމާފަ ރޭސްނިންމަން ހިފާއިރު ދަރިވަރުންގެ ހާލާމެދު ހަމްދަރުދީ ހީވޭ. ކޮން ޕްރިންސިޕަލަކަށްތޯ ވިދާޅުވާންކެރޭނީ ތިމަންގެ ސްކޫލް ނިންމާފަ ނިކުންނަ ކޮންމެ ދަރިވަރަކީ ދިވެހިގައުމަށް މިވެނި ރޮނގަކުން ފައިދާކުރާ އަހްލަަގުރަގަޅު ކުއްޖެކޭ، މިއޮތީ ވޭތުވެ ދިޔަ5އަހަރުގެ ޓްރެކިން ރެކޯޑޭ\nނޮވެމްބަރު 6, 2019 05:21\nރަނގަޅައްކިޔަވައިގެނ ދޭމާސްޓާރސް ސެޓްފިކެޓެއްނަމަ ރަނގަޅު އެކަމާ އުފާކުރަން. އެކަމަކު ތިޔަސެޓިފިކެޓްގައި އެއްވެސް ފެންވަރެއްނެތް. ރާއްޖެއިމްބޭރުން3އަހަރުން މާސްޓަރސްކިޔެވީމާ އެމްކިއުއޭ އިން ޖަހަނީ ލެވެލް 7. 15 މަސްވަންދެން ޓީޗަރުންނަށް ހަޑިއެއްހާވާވަ މްކިއުއޭ އިން ޖަހަނީ ލެވެލް 8. މިހިރީފެންވަރު.\nނޮވެމްބަރު 6, 2019 05:28\nތި މާސްޓަރސް އެބަޖެހޭ އުވާލަން އެއްވެސް ސްޓޭނޑަޑެއްނެއް އެއްޗެއްތީ ކިޔަވއިގެން ތިބޭމީހުންނަށްވެސް ހުރި ހުތުރެއްތީ ތިކަހަލަ މާސްޓަރސް ޕޮރޮގްރާމްތަައް ސަރުކާރުން އުފެއްދުމަކީ.9މަސްދުވަހުން މާސްޓަރސްހަދުވާފަ ލެވެލް8 ޖަހާފަ ކޮންފެންވަރެއްތިމީހުންގެ ހުންނާނީ؟. ތީހަމަ ނަމެއްގައި ބަޔަކު ވަޒީފާގައި ބައިތިއްބަން ކުރާކަމެއް. ދެންރަނގަޅު2މަސްދުވަހުން ޕީއެޗްޑީ ނަހަދުވައިފިއްޔާ. ދެންބުނާނެ ކިޔަވަދެންތިބޭނީ ހުސް ޑޮކްޓަރުންނޭ. ބޯހަލާކު. އަދި މިޓީޗަރުންވެސް މިމީހުންގެ އަވާގައި ޖެހިގެން މިކަންއެބަކުރެޔޭ.\nނޮވެމްބަރު 6, 2019 07:19\nމާސްޓާރސް ހަދައިގެން ހާހުން މީހުން ނިކުތަސް ކިޔާވާ މާސްޓާސްް އެއްގެ ފެންވަރެއް ނުހުރޭ. ފެންވަރު ދެރަ މާސްޓާސްތައް ހިނގާ ފަރާތްތަކައއ ސަރުކާރުން ފިޔަވަޅު އަޅަން ޖެހޭ. ނޫނީ މުޅި ރާއްޖޭގައި ތިބޭނީ މާސްޓާސް ހަދައިގެން ކަމެއް ކުރަން ނުދަންނަ މީހުން. އޭރުން ބޭރުމީހުން އައިސްސަ މިތަނައް މަލާމާތަ ރައްދުކުރާނީ.\nރާއްޖޭގެ ކޮލެޖް ޔުނިވަސިޓީ ގްރެޖުއޭޓްސް\nނޮވެމްބަރު 6, 2019 07:57\nހިތަދޫ ސްކޫލް ޕޭރަންޓް\nކިތަންމި ގިނަ ޓިޗަރުން މާސްޓާސް ހެދިއަސް ވޭ ކަމަށް ނެތް. ކުދިންނަށް ހެޔުކޮށް ކކިޔަވައި ނިދިއެއި. ކުދިން ފޮތެ މާކް ނިކޮށް ތިބެނީ އަހަރަ ނިމޭ ކަލަސް. ކުދިންގެ ފެންވަރަ ރަންގަޅަ ކެރާ އެއްވިއަސް ކަމަށް ނިކެރަތާ. ކޮންމި އަހަރަށް ފެއްޓޭ ކޯ ކީ.ސްތޭޖް 1 ގެ ކުދިންނަށް ކަރުދާސް އަދި ސެލޯފިން ލައްވަފެއި ނަމަކި3ފައިލު ހަދުއަ، އެ ފައިލު ތަކި އަހަރަ ނިމޭ ކަލަކި އަސް3މަސައްކަތް ނިދި އެއި.ހޯމްވޯކް ދެރަފީ ފެހޭ ކުދިން އެ ހޯމް ވޯކް ހެދިތޯ ނިބަލަތާ. މީ ތެބެނާ މާސްޓަރސް ހަދާ ޓީޗަރުންގެ ފެންވަރަ. ލީޑިންގ ޓީޗަރުންގެ ގެ ޒިންމާ ރަނގަޅަށް އަދާ ވޭ އެއްތެއްނާ މެހެން ނިވޭހޭ. ނަމަކި ތިބޭ ބާކިޔެ ލީޑިންގ ޓީޗަރުންނާއު ކޭފެއި. މާތްﷲ އަޅުގަނޑު މެންގެ ދަރިިންނަށް ރަނގަޅު ޓީޗަރުންނާއި ލީޑިންގ ޓީޗަރުން ދެއްވާ ދޭ. އާމީން.\nނޮވެމްބަރު 8, 2019 19:06\nމަގޭ ދަރި ނުވެއްދި މިތަނަށް އުމުރޭ ކިޔައިގެން ރާއްޖެއިން ބޭރުން އަޢީ ގްރޭޑް 1 އަށް ވައްދަން ބުނީމަ ބުނީ އެލްކޭޖީ އަށް ވައްދާށޭ. ޢަނބުރާ އައި ކޮޅަށް


ރަސޫލާގެ ކާޓުން ކުރެހި މީހާގެ ގައިގައި އަލިފާން ރޯވެގެން މަރުވެއްޖެ – Feshun.mv\nރަސޫލާގެ ކާޓުން ކުރެހި މީހާގެ ގައިގައި އަލިފާން ރޯވެގެން މަރުވެއްޖެ\n4 އޮކްޓޯބަރ 2021 - 09:48\nރަސޫލާ މުހައްމަދު صلى الله عليه وسلم ގެ ކާޓޫން ކުރުހާ، ކީރިތި ރަސޫލާއަށް ފުރައްސާރކުރި ސްވީޑަންގެ ކާޓޫނިސްޓް ލާޒް ވިލްކްސް ކާރު އެކްސިޑެންޓެއްގައި މަރުވެއްޖެއެވެ.\n2007 ވަނަ އަހަރު ރަސޫލާގެ ކާޓޫން ކުރެހި މި މީހާ ވަނީ ރަސޫލާގެ މޫނުފުޅު ކަމަށްބުނެ، ކުއްތާއެއްގެ ހަށިގަނޑުގައި މޫނެއް ކުރަހައިގެން ކިރީތި ރަސޫލާއަށް ފުރައްސާރަކޮށް ހަޖޫޖަހައިފައެވެ. އޭގެ ފަހުން އޭނާއަށް އެކި ފަރާތްތަކުން މަރުގެ އިންޒާރު ދެމުން އައިއިރު، އޭނާ ދިރިއުޅެމުން އައީ ފުލުހުންގެ ރައްކާތެރިކަމުގެ ދަށުންނެވެ.\nސްވިޑަންގެ ފުލުހުންނާއި ހަވާލާދީ ބޭރުގެ ނޫސްތަކުގައި ރިޕޯޓުކޮށްފައިވާ ގޮތުގައި، އޭނާ މަރުވީވެސް ފުލުހުންގެ ކާރެއްގައި ދުއްވަމުންދަނިކޮށް، އެ ވެހިކަލް އެހެން ޓްރަކެއްގައި ޖެހިގެންނެވެ. އަދި މި އެކްސިޑެންޓުގައި ރަސޫލާގެ ކާޓުން ކުރެހި ލާޒް ވިލްކްސް އިތުރުން އިތުރު ދެ ފުލުސް އޮފިސަރުންވެސް ވަނީ މަރުވެފައެވެ.\nމި އެކްސިޑެންޓް ހިނގީ ސްވިޑަންގެ ކުޑަ ޓައުންއެއް ކަމުގައިވާ މާރކަރީޑް އާއި ކައިރިންނެވެ. ފުލުހުންނާއެކު ވިލްކްސް ދަތުރުކުރި މި ކާރު ދުއްވަމުންދިޔަ އެހެން ޓްރަކެއްގައި ޖެހި ވަނީ އެކްސިޑެންޓްވެފައެވެ. އަދި މި އެކްސިޑެންޓުގައި ދެ އުޅަނދުގައިވެސް ވަނީ އަލިފާން ރޯވެފައެވެ.\nމި އެކްސިޑެންޓުގައި ވިލްކްސްގެ އިތުރުން ދެ ފުލުސް އޮފިސަރުން މަރުވިއިރު، ޓްރަކް ދުއްވަން ހުރި ޑްރައިވަރު ވަނީ ހޮސްޕިޓަލުގައި އެޑްމިޓްކޮށްފައެވެ.\nސްވިޑަން ފުލުހުންގެ ތަރުޖަމާނެއް ބައެއް ނޫސްތަކަށް މައުލޫމާތު ދީފައިވާ ގޮތުގައި، މި ހާދިސާ އިންވެސްޓިގޭޓް ކުރަމުންދަނީ މަގުމަތީގައި ހިނގި އެކްސިޑެންޓެއްގެ ގޮތުގައެވެ. އަދި މި ހާދިސާގައި ދެ ފުލުސް އޮފިސަރެއް މަރުވެފައިވާތީވެ، ޕްރޮސިކިއުޓަރ އޮފީހުގެ ހާއްސަ ސެކްޝަނަކުން މި ހާދިސާ އިންވެސްޓިގޭޓް ކުރަމުންދާކަމަށެވެ.\nމީގެ އިތުރުން މި އެކްސިޑެންޓް ހިނގަން މެދުވެރިވި ސަބަބެއް އަދި ނޭނގޭ ކަމަށް ސްވިޑަންގެ ފުލުހުން ވަނީ ބުނެފައެވެ. ނަމަވެސް މި އެކްސިޑެންޓްގައި މަރުވީ ރަސޫލާގެ ސޫރަ ކުރެހި ލާޒް ވިލްކްސް ކަމެއް ފުލުހުން ޔަޤީންކޮށްދީފައެއް ނުވެއެވެ. ފުލުހުން ބުނީ، އެމީހުންގެ ރައްކާތެރިކަމުގައި ހުރި މީހަކާއި އަދި ދެ ފުލުހަކު ކާރު އެކްސިޑެންޓެއްގައި މަރުވެފައިވާ ކަމަށެވެ.\nރަސޫލާ މުހައްމަދު صلى الله عليه وسلم ގެ ކާޓުން ކުރެހި މައްސަލައިގައި ގިނަ ބަޔަކު ވަނީ އޭނާއަށް މަރުގެ އިންޒާރު ދީފައެވެ. އެގޮތުން އަލްޤައިދާ ޖަމާއަތުން ވަނީ ވިލްކްސް މަރަން އެއްލައްކަ އެމެރިކާ ޑޮލަރު ހުށަހަޅައިފައެވެ. އަދި 2015 ވަނަ އަހަރު ދިން ބަޑީގެ ހަމަލާއަކުން ވިލްކްސް ވަނީ ސަލާމަތްވެފައެވެ.


SunOnline: Agulabiyyathu vote nulaa ''party'' ah! Bunanee keekey?\nނަޖާހު މަސްއޫދު 10 Apr 2021, 16:16\nމިއަދު ކުރިއަށްދާ ލޯކަލް ކައުންސިލްތަކާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީތަކުގެ އިންތިހާބުތަކުގެ ވޯޓާސް ލިސްޓެއް ކައިރީގައި މީހަކު --\nއަހަރެންގެ ދިރިއުޅުން މާލެއަށް ބަދަލުކުރިތާ މިހާރު 14 އަހަރު ވެއްޖެ އެވެ. އެއީ އުމުރުގެ ދެބައިކުޅަ އެއްބަޔަށް ވުރެ ބޮޑު ބައެވެ. އާއިލީ މީހުން ރަށުގައި އުޅޭކަން ފިޔަވައި ރަށާ މާ ބޮޑު ގުޅުމެއް ނެތެވެ. ރަށުގައި ނޫޅޭތީ ރަށު ކައުންސިލަށް ވާދަ ކުރާ މީހުން އެއީ ގާބިލު ބައެއް ކަމެއް ނޫނީ ގާބިލު ނޫން ބައެއް ކަމެއްވެސް ނޭނގެ އެވެ. ބަލަން ޝައުގުވެރިކަމެއް ވެސް ނެތެވެ. އަހަރެން މާލޭގައި ވަޒަންވެރިގެން އުޅޭތީ، އެ މީހުން ހޮވިގެން ރަށަށް ކުރާ ކަންތައްތަކުން އަހަންނަށް ލިބޭނެ ފައިދާއެއްވެސް ގެއްލުމެއްވެސް ނެތެވެ.\nކުރުކޮށް ބުނާ ނަމަ އަހަރެންގެ ގަބޫލުކުރުމަކީ ވޯޓުލާން ޖެހޭނީ ދިގު މުއްދަތެއްގައި އެ މީހަކު ވަޒަންވެރިވެ ދިރިއުޅޭ ތަނެއްގެ ކައުންސިލް އިންތިހާބު ކުރާށެވެ. ސަބަބަކަށް ވަނީ ދިރިއުޅޭ ތަނެއްގެ ކައުންސިލްގެ ނިންމުންތަކުގެ އަސަރު ސީދާ އަހަންނަށް ކުރާނެތީ އެވެ. އެހެންވީ އިރު ދިރިއުޅޭ ތަނުގެ ކައުންސިލެއް އިންތިހާބު ކުރުމަށް އަހަރެންގެ ބަހެއް އޮންނަންވާނެ އެވެ. އެކަމަކު އެ ފުރުސަތެއް ނުލިބެ އެވެ. އަހަރެން ވޯޓުލާންވީ ހަމައެކަނި ކަރުދާހުގައި ރަށްވެހިކަން އޮންނަ ނަމަވެސް ދިރިނޫޅޭ އުފަން ރަށުގެ ކައުންސިލެއް އެކުލަވާލާށެވެ.\nމިއީ މިފަހަރުގެ ލޯކަލް ކައުންސިލް އިންތިހާބާއި އަންހެނުންގެ ތަރައްގީއަށް މަސައްކަތް ކުރާ ކޮމިޓީތަކުގެ އިންތިހާބުގައި ވޯޓުލާން ބޭނުން ނުވެގެން ވޯޓުލާން ނުދާ މީހުންގެ ތެރެއިން ގިނަ މީހުންގެވެސް ވިސްނުން ހުރި ގޮތެވެ. މިއަދުގެ ވޯޓުގައި ބައިވެރިނުވާ މީހުން މި ނޫން އެތައް ސަބަބެއްވެސް ދައްކަ އެވެ.\nކުރީގެ އިންތިހާބުތަކުގައި ބާރު ބޮޑު މަަރުކަޒުތަކުގެ ގޮނޑި ބަރިތައް މިއަދު ހުރީ ހުހަށެވެ. ވޯޓުލަމުން މިދާ ރޭޓަށް ބަލައި އިލެކްޝަންސް ކޮމިޝަނުގެ ރައީސް އަހުމަދު ޝަރީފު ހެނދުނު ލަފާ ކުރެއްވީ، ވޯޓުލާން ނުކުންނާނީ ވޯޓު ލެވޭ އާބާދީގެ 40 ވަރަކަށް ޕަސެންޓު ކަމަށެވެ. ވޯޓުލުމުގެ ހައްގު 270،000އަށް ވުރެ ގިނަ މީހުންނަށް ލިބިގެންވާއިރު، މިހާތަނަށް ވޯޓުލީ މީހުންގެ އަދަދު ކިރިޔާ ލައްކައަކަށް އެރީ އެވެ. އެހެންވެ، މިފަހަރު މިއީ ރާއްޖޭގެ ތާރީހުގައި އެންމެ މަދުން ވޯޓުލާ ފަހަރަށްވުން ވަރަށް ގާތެވެ.\nމާލޭގައި ދިރިއުޅޭ ތިމަރަފުށީގެ ޒުވާނަކު ނަން ނުޖަހަން ޝަރުތުކޮށް ބުނި ގޮތުގައި ޕާޓީ ސިސްޓަމަށް އޭނާގެ އިތުބާރެއް ނެތެވެ. ނާގާބިލު، ކަންނެތް، އަދި ބައެއް ފަހަރު މުއްސަނދި މީހުންނަށް ވޯޓުދީ ވަރުބަލިވެއްޖެ ކަމަށް އޭނާ ބުންޏެވެ. މީގެ ކުރިން ވޯޓުލައިގެން ހޮވި މީހުންގެ ފަރާތުންވެސް ލިބުނީ މާޔޫސްކަން ކަމަށާއި، ވީ ވައުދުތައް ނުފުއްދޭ ކަމަށް ބުންޏެވެ. އިންތިހާބުތަކުން ގިނަ ފަހަރު ހޮވެނީ ރައްޔިތު މީހާގެ އިހުސާސު ނޭނގޭ މުއްސަނދިން ކަމަށާއި އެ މީހުން އާދައިގެ މީހުންގެ އަޑު ނާހާ ކަމަށް ވެސް ބުންޏެވެ.\n"އަހަންނަށް ވަރަށް ޕްރެޝަރު ކުރޭ ފެމިލީއިން ވޯޓުލާން. އެކަމަކު ދެން ބޭނުމެއް ނޫން ހަލާކުވެފަ އޮތް ސިސްޓަމެއްގައި އާއިލީ މީހަކު ކުރިމަތިލީތީ އޭނާ ހޮވަން ވޯޓުދީގެން، އޭނަ ހަމައެކަނި ޕާޓީއިން ބުނާ ކަންކަން ކުރާތަން ބަލަން،" ޒުވާނާ ބުންޏެވެ.\nކޮވިޑް-19 ފެތުރެމުންދިޔުމަކީވެސް އޭނާ ވޯޓުލާން ދާން ބޭނުން ނުވާ އެއް ސަބަބެވެ.\nކުޑައިރުއްސުރެ މާލޭގައި ދިރިއުޅޭ މަހުސޫން ލަތީފު ބުނީ، އަބަދުވެސް ވޯޓުލާން ޖެހެނީ ސިޔާސީ ގޮތުން ބާރުވެރި މީހުން ދައްކާ މީހަކަށް ކަމަށެވެ. އެހެންވެ، ގާބިލު ބަޔަކު ވަކި ކުރަން މިހާރު ނޭނގޭ ކަމަށް އޭނާ ބުންޏެވެ.\nއޭނާ އިތުރަށް ބުނީ، މާލޭގައި އުޅޭތީ ރަށު ކައުންސިލަށް ވޯޓުލުމުގެ ބޭނުމެއް ނެތް ކަމަށެވެ. އެއީ ކައުންސިލުތަކުގެ ނިންމުންތަކުން އޭނާގެ ދިރިއުޅުމަށް އަސަރެއް ނުުކުރާނެތީ ކަމަށް ބުންޏެވެ.\n"އެހެން ގައުމުތަކުގައި އޮންނަނީ އެ މީހަކު ދިރިއުޅޭ ތަނެއްގެ ކައުންސިލަށް ވޯޓު ދޭ ގޮތަށް. އަހަރެމެންގެ ދިރިއުޅުމަށް އަސަރު ކުރަނީ މާލޭ ކަައުންސިލުން ނިންމާ ނިންމުންތަކުން،" މަހުސޫން ބުންޏެވެ.\nއުމުރުން ހަތަރު އަހަރުން ފެށިގެން މާލޭގައި ދިރިއުޅޭ ފިރާޝާ މުހައްމަދު، 26، ބުނީ އޭނާގެ ރަށުގެ މީހަކަށް ވަނީ ލިޔުމުން ކަމަށެވެ. އޭނާގެ ވާހަކައަކީވެސް، ރަށުގައި ބަޔަކު ކުރާ ކަމެއްގެ ފައިދާއެއް އޭނާއަށް ނުވާ ކަމެވެ. އެހެންކަމުން، ރަށު ކައުންސިލް ހޮވަން ވޯޓުދިނުމަކީ އޭނާގެ ހައްގެއް ކަމަށް އޭނާ ގަބޫލެއް ނުކުރެ އެވެ.\n"ރަށުގައި ކުރާ ކަމެއްގެ ބެނެފިޓެއް ނުލިބޭ. އާއިލީ މީހުން އުޅުނަސް، އަހަރެން އެތަނުގައި ދިރިނޫޅެންޏާ މަށަށް ސިޗުއޭޝަން އެނގޭނީ ކިހިނެއް އެނގޭނީ؟ އެހެންވީމަ އެއީ މަގޭ ހައްގެއް ނޫން އެހެން ބައެއްގެ ދިރިއުޅުމުގެ ކަންކަން ހަމަޖައްސާނެ މީހުން ހޮވަން،" ފިރާޝާ ބުންޏެވެ.\nވޯޓުލުމަކީ ފަރުދީ ޒިންމާއެއް ކަމަށް މީހުން ބުނެ އުޅެ އެވެ. އެއީ މަސްއޫލިއްޔަތެއް ކަމަށް ބުނެ އެވެ. އެކަމަކު، އެ ހައްގަކީ ދޫކޮށްލެވޭނެ ހައްގެއް ކަމަށް ބުނާ މީހުން މިހާރު ގިނަ އެވެ.\n"ވޯޓުލުމަކީ ހައްގެއް. ހަމަ އެހެން ވޯޓު ނުލުމަކީވެސް ހައްގެއް،" މީހަކު މިއަދު ސޯޝަލް މީޑިއާގައި ބުނެފައިވެ އެވެ.\nމިއަދު ވޯޓުލާން މީހުން ނުނުކުންނަ އެއް ސަބަބަކީ ކޮވިޑް-19 އަދިވެސް އޮތުން ކަމަށް ވެދާނެ އެވެ. މިހާރު ގިނަ ބަޔަކަށް ފުރަތަމަ ޑޯޒް ޖަހާފައި ވުމުން އެ މީހުންނަށް ބަލި ޖެހުނަސް ހާލު ދެރަ ނުވުމުގެ ފުރުސަތު ބޮޑެވެ. އެކަމަކު ކަރަންޓީނުވުމަކީ ދިރިއުޅުމުގެ ކަންކަމަށް ހުރަސްއެޅޭ ކަމެއް ކަމުން، މީހުން އެހާ ގިނައިން އުޅޭ ތަނަކަށް ދާން ބޭނުން ނުވާ މީހުންވެސް އުޅެ އެވެ.\nގައުމުގެ ވެރިންވެސް ވޯޓުލާން ނުކުންނަ މީހުން މަދުކަން ފާހަގަ ކުރައްވައި އެބޭފުޅުން ބާރު އަޅުއްވަނީ އެންމެން ވޯޓުލާން ނުކުތުމަށެވެ. އެއީ ފަރުދީ ޒިންމާއެއް ކަމަށް ބުނެ އެވެ. ރައީސުލްޖުމްހޫރިއްޔާވެސް މިއަދު ވަނީ އެންމެން ނުކުމެ ވޯޓުދޭން ގޮވާލާފަ އެވެ.\nމިހާތަނަށް ވޯޓުލާން ނުކުތް މީހުންގެ އަދަދު މަދުކަން ފާހަގަކުރައްވައި ރައީސް ސޯލިހު ވިދާޅުވީ، މިއީ ބޮޑެތި ދަތިތަކެއް ހުރި ދުވަސްވަރެއްކަން ގަބޫލުކުރައްވާ ކަމަށާއި އެހެން ނަމަވެސް މެންދުރު ފަހުން ގިނަ ބަޔަކު ވޯޓުލާން ނުކުންނާނެ ކަމަށް އުންމީދުކުރައްވާ ކަމަށެވެ.\nލާމަރުކަޒީ ގާނޫނަށް ގެނައި އިސްލާހުތަކާއެކު ކައުންސިލްތަކަށް ބޮޑެތި ބާރުތަކެއް ދޫކޮށްލާފައިވާ ކަމަށާއި، އެހެންކަމުން އެ ނިޒާމު ރަށްތަކަށް ގެންދިއުމަށް މިހާރު ކުރިއަށްދާ އިންތިހާބުގައި ވޯޓުލައި، ފުރުސަތުގެ ބޭނުން ހިފަން އެމަނިކުފާނު އެދިވަޑައިގަތެވެ.\nރަށުގެ ތަރައްގީގެ ކަންކަން އިންތިޒާމުވެގެންދާނީ ރަށުގެ މީހުން ބޭނުން ގޮތަށް ކަމަށް ވިދާޅުވި އެވެ. އެ ބާރުތައް ރަށް ރަށަށް ދޫކޮށް މިހާރު ލާމަރުކަޒީ ކޮށްފައިވާ ކަމަށް ވިދާޅުވި އެވެ. އެހެންކަމުން ކަންކަމަށް އަޑު އުފުލުމަށް ބޭނުންވާ ބަޔަކު ހޯދުމަށް ވޯޓުލުމުގެ ހައްގު ބޭނުން ކުރުމަށް އެމަނިކުފާނު އެދިވަޑައިގަތެވެ.\nވޯޓުލުމަށްފަހު މީޑިއާއާ ވާހަކަ ދައްކަމުން، ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވެސް ވަނީ މީހުން ވޯޓު ނުލާތީ ކަންބޮޑުވުން ފާޅުކުރައްވައިފަ އެވެ. ވިދާޅުވީ، ވޯޓުލުމަކީ މުހިންމު ކަމެއް ކަމަށާއި، ގައުމެއް ބިނާ ކުރުމުގައި ހިއްސާ ވެވޭނީ ވޯޓުލައިގެން ކަމަށެވެ. ވޯޓު ނުލުމަކީ ހައްގެއް ނޫން ކަމަށްވެސް ވިދާޅުވި އެވެ. އަދި ވޯޓުލުމަކީ ރައްޔިތުންގެ މަސްއޫލިއްޔަތެއް ކަމާއި، ވޯޓު ނުލައިފި ނަމަ ބައެއް ގައުމުތަކުގައި ޖޫރިމަނާވެސް ކުރާ ކަމަށް ވިދާޅުވި އެވެ.\nދެހާސްސަތާރަ ވަނަ އަހަރުގެ ކައުންސިލް އިންތިހާބުގައި ވޯޓުލީ ވޯޓުލުމުގެ ހައްގު ލިބިގެންވާ މީހުންގެ 66 ޕަސެންޓެވެ. އަދި 2014ގެ އިންތިހާބުގައި ވޯޓުލީ 64.5 ޕަސެންޓު މީހުން ވޯޓުލި އިރު 2011ގައި ވޯޓުލީ ހައްގު ލިބިގެންވާ މީހުންގެ 72 ޕަސެންޓެވެ.\nކައުންސިލް އިންތިހާބުގައި ވޯޓުލާން ނިކުތް މީހުން އިންތިހާބަކުން އިންތިހާބަކުން މަދުންވަމުން މަދުވަމުން ގޮސްފައި ވަނީ ސަބަބުތައް ނެތިއެއް ނޫނެވެ. ސިޔާސީ މީހުންގެ ވައުދުތައް ނުފުއްދި އެ މީހުންގެ މަތިން އާންމު ރައްޔިތު މީހާ ފޫހިވީ އެވެ. ދިރިއުޅޭ ތަނުގެ ކައުންސިލް އިންތިހާބު ކުރަން ފުރުސަތެއް ނެތުމެވެ. ގޯސް މީހާއަށް ރަސްގެލެވެން ނުވަތަ ނޫނެކޭ ބުނަން ފުރުސަތެއް ނެތުމެވެ. މިހުރިހާ ސަބަބުތަކެއް އެކުވުުމުން ވޯޓުލާން ނިކުންނަން ރައްޔިތުންގެ ހިތްވަރެއް ނެތީ އެވެ. ވޯޓުން ރައްޔިތުންގެ އަޑު އިއްވަން ބޭނުން ނުވަނީއެއް ނޫނެވެ. އެ މީހުން ވަރުބަލިވީ އެވެ.


DRP Candidatunge Nan Iulaanu Nukurevunee Idhaare Olhumakun\nޑީއާރުޕީގެ ލީޑަރު މުހައްމަދު ނަޝީދު އަދި ޕީއެންސީގެ އިންތިގާލީ ރައީސް އަބްދުއް ރަހީމް އަބްދުﷲ (އަދުރޭ):---\nއަދުރޭއަށް ޑީއާރުޕީ ކެނޑިޑޭޓުންގެ ނަން އިއުލާނު ނުކުރެވުނީ "އިދާރީ އޮޅުމަކުން"\nރައީސް ޔާމީނުގެ ތާއީދާއެކު ކުރިއަށް އޮތް ރައްޔިތުންގެ މަޖިލީހުގެ އިންތިހާބަށް ކުރިމަތިލާ ލިސްޓު އާންމުކުރި އިރު ޑީއާރުޕީގެ ތިން ކެނޑިޑޭޓެއްގެ ނަން ޕީޕަލްސް ނެޝަނަލް ކޮންގްރެސް (ޕީއެންސީ) ގެ އިންތިގާލީ ރައީސް އަބްދުއްރަހީމް އަބްދުﷲ (އަދުރޭ) އަށް އިއުލާނު ނުކުރެވުނީ އިދާރީ އޮޅުމަކުންކަމަށް ދިވެހި ރައްޔިތުންގެ ޕާޓީ (ޑީއާރުޕީ) އިން ބުނެފިއެވެ.\nބުރާސްފަތި ދުވަހުގެ ރޭ ޕީޕީއެމް/ޕީއެންސީން ކޯލިޝަނުން ތާއީދުކުރާ ކެންޑިޑޭޓުންގެ ލިސްޓް ވަނީ އާއްމު ކޮށްފައެވެ. ނަމަވެސް ޑީއާރުޕީގެ އެއްވެސް ކެންޑިޑޭޓެއް އެލިސްޓްގައި ހިމެނިފައެއް ނުވެއެވެ. ބަދަލުގައި ޑީއާރުޕީގެ ކެންޑިޑޭޓުން ކުރިމަތި ލާފައިވާ ދާއިރާތަކުން ރައީސް ޔާމީންގެ ތާއީދު ދީފައިވަކަމަށް ބުނެފައިވަނީ އެހެން ކެނޑިޑޭޓުންތަކަކަށެވެ.\nމި މައްސަލައިގައި ޑީއާރުޕީ އިން ނެރުނު ނޫސް ބަޔާނެއްގައި ބުނެގައިވަނީ "ޕީއެންސީ އޮފީހުގައި ބޭއްވި ނޫސްވެރިންގެ ބައްދަލުވުމުގައި ޕީއެންސީގެ އިންތިގާލީ ރައީސް އޮނަރަބަލް އަބްދުރަހީމް އަބްދުﷲ އިއުލާނު ކުރެއްވި 19 ވަނަ ރައްޔިތުންގެ މަޖިލީހުގެ އާންމު އިންތިހާބުގައި ޕްރޮގްރެސިވް ކޮންގްރެސް ކޯލިޝަންއިން ތާއީދުކުރާ ކެނޑިޑޭޓުންގެ ލިސްޓުގައި މިޕާޓީގެ މެމްބަރުން ހިމެނިފައިނުވަނީ އިދާރީ އޮޅުމަކުން،" ކަމަށެވެ.\nއަދި ޑީއާރުޕީގެ ތިން ކެނޑިޑޭޓަކަށް 2018 ޑިސެންބަރު6ވަނަ ދުވަހު ރައީސް ޔާމިން ތާއީދު ދެއްވާފައިވާކަމަށެވެ. އެ ކެނޑިޑޭޓުންނަކީ؛\n1. މުހައްމަދު ނަޝީދު - ކާށިދޫ ދާއިރާ،\n2. ޑރ. މުހައްމަދު ޝާފިޢީ - ގަލޮޅު އުތުރު ދާއިރާ،\n3. މުހައްމަދު ފިޝާވިން ސަލީމް - ހެންވޭރު އުތުރު ދާއިރާ އެވެ.\nމި ކެނޑިޑޭޓުންގެ ކެމްޕޭނު ކުރިއަށް ގެންދާނީ ވެސް ޕީއެންސީ އަދި ޕީޕީއެމްގެ ތާއީދު ލިބިފައިވާ ކެނޑިޑޭޓުންގެ ގޮތުގައި ކަމަށް ވެސް އެ ޕާޓީން ބުނެއެވެ. އަދި އެ ޕާޓީގެ އެއްވެސް ގޮނޑިއެއް ޖުމްހޫރީ ޕާޓީއަށް ދޫކޮށް ނުލާނެކަމަށް ވެސް ނޫސް ބަޔާން ނިންމާލަމުން ބުނެފައިވެއެވެ.\nނަމަވެސް މި މައްސަލައިގައި ޕީއެންސީ/ޕީޕީއެމް ކޯލިޝަނުން އަދި އެއްވެސް ބަހެއް ނުބުނެއެވެ.\nޕީއެންސީ ޕީޕީއެމް ރައީސް ޔާމީން ސިޔާސީ ޕާޓީ\nޖޭޕީން ކެޑިޑޭޓުން ނެރުނު ދާއިރާ ތަކަށް ޕީޕީއެމް އިން އަމިއްލަ ކެޑީޑޭޓުންގެ ގޮތުގަ ބަޔަކު ނުނެރޭތަ؟\nޑީއާރުޕީ އަކީ ނަމެއް. މެންބަރުން ތިބިނަމަތާ ކައުންޓު ކޮށްލެވޭނީ\nތީ ވަރަށް ފައްކާ ކޯލިޝަން އެކެވެ. އެ ދާއިރާއަކަށް2ކެނޑިޑޭޓުން ނެރެގެން2މީހުން ހޮވަން މަސައްކަތްކުރާ ކޯލިސަނެކެވެ. ބުރާންތި ވިޔަސް ތީ ބޮޑު ވަރެކެވެ.\nކާކުތަ ތިޓިނު އޮޅުން ބަލަނީ؟


ސާމްޕަލް ނުދޭންވެގެން ‘ފިލަނީ’ ކީއްވެ؟ - AO News\nސާމްޕަލް ނުދޭންވެގެން ‘ފިލަނީ’ ކީއްވެ؟\nކޮވިޑް19 ގެ ބިރުވެރި ރަނގަބީލާ އެކު، ކޮންމެ ދުވަހަކުވެސް ރާއްޖެއިން ރެކޯޑް އަދަދަކަށް މީހުން ޕޮޒިޓިވްވަމުންދާ މި ދުވަސްވަރު ސިއްޙީ ދާއިރާގައި މަސައްކަތްކުރާ ފަރާތްތަކުން އެއްވެސް ވަރުބަލިކަމެއް ނެތި މަސައްކަތްކުރަމުން ދަނީ މި ނުރައްކާތެރި ވަބާއިން ދިވެހި ގައުމު ސަލާމަތްކުރުމަށެވެ.\nރާއްޖެއިން ކޮވިޑް ޖެހުނު މީހުންގެ ޖުމުލަ އަދަދު 31،330 އަށް އަރާފައިވާއިރު އެކްޓިވް ކޭސްތަކުގެ އަދަދު ވަނީ 6،033 އަށް އަރާފައިއެވެ. އޭގެ ތެރެއިން 173 މީހުންނަށް ހޮސްޕިޓަލްތަކުގައި ފަރުވާ ދެމުން އަންނައިރު މި ބަލީގައި ރާއްޖެއިން މިހާތަނަށް 74 މީހުން ވަނީ މަރުވެފަ އެވެ.\nކޮވިޑް19 ގެ ނުރައްކާތެރިކަން އިންތިހާއަށް ބޮޑުވެ، ކޮވިޑުގެ ހާލަތު މިހާރު އެންމެ ގޯސް އެއް ގައުމު ކަމަށްވާ އިންޑިއާ އާއި އެއްވަރަށް ރާއްޖޭގެ ހާލަތު ވެސް ގޯސްވެދާނެ ކަމުގެ އިންޒާރު ކަމާއި ބެހޭ އިދާރާތަކުން ކެނޑިނޭޅި ދެމުން އަންނައިރު ރާއްޖެ ފަދަ ސިއްހީ ވަސީލަތްތައް މަދު ގައުމެއްގައި، އެފަދަ ހާލަތަކަށް ގޮސްފިނަމަ ދެން ވާނެ ގޮތް އަންދާޒާކޮށްލަންވެސް ދައްޗެވެ. ހާއްސަކޮށް ސިއްހީ ވަސީލަތްތައް މަދު އަތޮޅު ތަކުގެ ރައްޔިތުންނަށް، ބަލި ކޮންޓްރޯލު ނުކުރެވިއްޖެ ނަމަ ވާނެ ގޮތް ވިސްނާލަންވެސް އުދަގުލެވެ.\nފާއިތުވި ސައުވީސް ގަޑިއިރު އެކަނިވެސް މާލެއިން 397 މީހުންނާއި އަތޮޅުތަކުން 160 މީހުން ބައްޔަށް ޕޮޒިޓިވްވެފައިވާއިރު، އަތޮޅުތަކުން ޕޮޒިޓިވްވާ މީހުންގެ އަދަދު އަންނަނީ އިތުރު ވަމުންނެވެ. ކޮންމެ ރަށެށްގެ ސިއްހީ އިދާރާތަކުން އެމީހުންނަށް ލިބިފައިވާ ވަސީލަތްތަކާއެކުމި ނުރަކަލުން ރަށްތައް ސަލާމަތްކުރުމަށް މަސައްކަތްކުރަމުން އަންނައިރު ގިނަ ރައްޔިތުން ފަރުދީ ޒިންމާ އަދާނުކުރާކަމީ ބައްޔާއި މެދު ‘ސީރިއަސް’ ނުވާކަމުގެ އެންމެ ބޮޑު އެއް ހެއްކެވެ.\nމި ގޮތުން މުޖްތަމައުގެ ވަރަށް ގިނަ ބަޔަކު ދެކޮޅު ހަދާ، އަދި އެންމެ ކުރަން ބޭނުން ނުވާ އެއްކަމަކީ ރެންޑަމް ސާމްޕަލް ނެގުމުގައި އެއްބާރުލުން ދިނުމެވެ.ރާއްޖެއިން ކޮވިޑް19 ގެ ފުރަތަމަ ކޭސް ފެނުނު ދުވަހުން ފެށިގެން މިއަދާއި ހަމައަށްވެސް އިވޭ އެއް އަޑަކީ ރެންޑަމް ސާމްޕަލް ދިނުމަށް ރައްޔިތުންގެ އެއްބާރުލުން ނުލިބޭ ވާހަކައެވެ. އެކަމަކު މިއީ ހޭލުންތެރި މުޖްތަމައު އަކުން ފެނިގެންވާނެ މަންޒަރުތަކެއް ނޫންކަން ޔަގީނެވެ.\nމުޖްތަމައުގައި ބަލި ފެތުރިފާއިވާ މިންވަރު ބެލުމަށްޓަކައި ސިއްހީ ހިދުމަތްދޭ ފަރާތްތަކުން މި ރަމްޟާންމަހުވެސް އެއްވެސް ޝަކުވާއެއް ނެތި މަސައްކަތް ކުރަމުން އަންނައިރު، ސާމްޕަލް ނުދޭންވެގެން ‘ފިލާ މީހުން’ގެ އަދަދުވެސް މަދެއް ނޫނެވެ. އެމްބިއުލާންސްގެ ސައިރެންގެ އަޑާއެކު ސާމްޕަލް ނުދޭވެގެން ދިވެހިންނާއި ބިދޭސީންވެސް މިފަދައިން އަމަލުކޮށް، އެކި ކަހަލަ ބަހަނާތައް ދައްކަމުން އަންނައިރު އެ ސާމްޕަލް ދިނުމުން ވާ ގެއްލުމަކީ ކޮބައިތޯއެވެ؟\nތިމާއަށް ބަލިޖެހިފައިވޭތޯ ނުވަތަ ނޫންތޯ ޔަގީން ކޮށްލުމަށް ސާމްޕަލް ދިނުމަކީ ކޮންމެ މީހެއްގެވެސް ފަރުދީ ޒިންމާއެކެވެ.ސާމްޕަލް ދިނުމުން ތިމާއަށް ގެއްލިގެންދާ އެއްޗެއް ނެތެވެ. އޭގެ ބަދަލުގައި މުޖްތަމައުގައި ބަލި ފެތުރިފައިވާ މި ދަނޑިވަޅު، ތިމާ އާއި ތިމާގެ ލޯބިވާ އާއިލާގެ ރައްކާތެރިކަމަށްޓަކައި، ތިމާ ހުރީ ފުރިހަމަ ސިއްހަތެއްގައި ތޯ ބަލާލުމަކީ ރައްކާތެރިކަމުގެ ގޮތުން އެޅިގެން ދާނެ ރަނގަޅު ފިޔަވަޅެކެވެ.\nސާމްޕަލް ދޭން ޖެހެނީ ސިއްހީ ހިދުމަތްތެރިންނާއި، ފުލުހުން އަދި ކަމާއި ބެހޭ އެހެން އިދާރާތަކުން އާދޭސްކޮށް މަޖުބޫރުކޮށްގެނެއް ނޫނެވެ. އެއީ ތިމާގެ ފަރުދީ ޒިންމާއެކެވެ.\nރަންދީރް ކަޕޫރު ކޮވިޑަށް ޕޮޒިޓިވްވެ ހޮސްޕިޓަލުގައި ފަރުވާ ދޭން ފަށައިފި\nއެއީ ހަމައެއް ލަމައެއް ނެތުނީމާ ވާގޮތް. އަތޮޅު ތެރޭގައި ތިކަން ތިހެންވަނީ ސާމްޕަލް ނެގުމަށްފަހު ނަތީޖާ ލިބެންދެން ސާމްޕަލް ދިންމީހާ އާއިއެކު ގޭ އެންމެން ބަންދުވާތީ. މާލޭގައި ރެންޑަމް ސާމްޕަލް ނަގާފައި މައުލޫމާތު ނޯޓްކުރުމަށަފަހު ބަންދެއް ނުކުރޭ!


SunOnline: #VAAHAKA: #Thafaathuloaibeh - ep28\nތަފާތު ލޯތްބެއް (28)\nއައިޝާ ނަސީމް 09 Aug 2018, 10:28\n"ކަމޯން ނޯޔާ. ނޯޔާގެ ފޯނުން ދެން ބީރައްޓެއްސަކު ފޮޓޯ ނަގާފައެއް ނުފޮނުވާނެ ދޯ..." ނާޔަލް އެނބުރި ބަލައިލިއިރު ނޯޔާގެ ހިޔަނިވެސް ފެންނާކަށް ނެތެވެ. އެހާ އަވަސް އަރުވާލާފައި ދުއްވައިގަތީ ފޮޓޯއާއިބެހޭ ގޮތުން ވާހަކަދައްކަން ބޭނުންނުވާތީއެވެ. ނާޔަލް އެ ފޮޓޯ ހުޅުވާލައިގެން ފަރުވާތެރިކަމާއިއެކު ބަލާލުމާއިއެކު ލޮލުގައި އަޅައިގަތީ ސިޑިކައިރީ އެއްފަރާތުގައި ހުންނަ ޑިޒައިނާ ލޯގަނޑެކެވެ. އެ ލޯގަނޑަށް އަރާފައި ހުރީ އޭނަގެ މަންމަގެ ސޫރައެވެ. ނުސާފުކޮށް ފޮޓޯ ހުރި ނަމަވެސް މަންމަކަން ޔަގީންވިއެވެ. ފޮޓޯ ނެގި މީހަކީ މަންމައެވެ. އެދެމީހުން ޑްރާމާ ކުޅުނުއިރު ކެމެރާމަނަކަށް ހުރީ މަންމައެވެ. ނާޔަލްގެ ހިތުގައި އެތައް ސުވާލުތަކެއް އުފެދުނެވެ.\nގެއަށް ދިޔުމުގެ ކުރިން މަންމައާއި ބައްދަލުކޮށްލަން ނާޔަލް ބޭނުންވިއެވެ.\nގޭތެރޭގައި ހިފާލާފައިވީ ހިތްގައިމު މިއުޒިކުގެ ތެރެއިން ފުރޭނިގެން މަންމަގެ ހުނުމުގެ އަޑު ކަންފަތުގައި ޖެހުނެވެ. ނާޔަލް ބެލް އަޅާލުމެއްނެތި ދޮރު ހުޅުވައިލީ އެފަދަ މަންޒަރެއް ފެނިދާނެކަމަކަށްނޫނެވެ. މަންމައާއި އެކު އެހެން ކޮންމެ ފިރިހެނަކު ފެނުނަސް ނާޔަލް އެހާ ހައިރާނެއް ނުވީއެވެ. އެހާ ލަދުނުގަތީހެވެ. ނަމަވެސް މަންމަގެ އުނގުގައި ބޯ އަޅާލައިގެން އޮތް މާކަސް ފެނިފައި ލޭ ކެކިގެން ދިޔައިރު ލަދުން އެނބުރި ދާން ބޭނުންވިއެވެ. މާކަސްވެސް ފުންމައިގެން ތެދުވެ ހޭވިފައިވާ އިސްތަށިގަނޑު ރީތިކޮށްލާފައި ގަމީހުގެ ގޮށްތައް އަޅުވަންފެށިއެވެ.\n"ވަޓް ދަ ހެލް.. މިތާ ކީއްކުރަނީ.." ނާޔަލްގެ އަތް މުށްކެވުނެވެ.\n"އައި.... ކެ...ކެން އެކްސްޕްލެއިން...." މާކަސް އަޅައިގެންފާ ވާހަކަދެއްކިއެވެ. އެތާ އަނދަ އަނދާހުރި އަލިފާނުގެ ރަތްކުލަ މޫނަށްވެރިވެ ރީއްޗަށް ރަކިވެއްޖެއެވެ. މަންމަގެ އުމުރުގެ މީހަކާއިއެކު އޭނަ ރައްޓެހިވެގެން އުޅޭކަން ނާޔަލްއަށް އެނގުމުން ލަދުގަތީ އަންހެންކުއްޖެއް ފަދައިންނެވެ. އެކަމަކު ނަތާލީ ހުރީ ހެޔޮވަރަކަށް ހީލައިގެންނެވެ. ނަތާލީ ނާޔަލްއާއި ވާހަކަދައްކާ ހުރިހާ ކަމެއް ހަމަޔަކަށް އަޅުވާލާނެކަން ޔަގީންވެ މާކަސް އަވަހަށް ނުކުމެގެން ދާން ހިނގައިގަތެވެ. ނާޔަލް އިސްޖަހައިލިއެވެ. އޭނަ ދުވަހަކު މިހާ ބޮޑު ލަދެއްނުގަނެއެވެ. އޭނަގެ މަންމަ އޭނަގެ އުމުރުގެ ޅަ ލޯބިވެރިޔެއް ހޯދުމުން އެކަންތައް ބަލައިގަންނާނީވެސް ކިހިނެއްހެއްޔެވެ. ކައިޒާންގެ ހަށިފާވެރިޔަކަށް ހުރުމުގެ ސަބަބުން މާކަސްއާއި އޭނަގެ އެކުވެރިކަން ބަދަހިވެ ފުދޭވަރަކަށް ގާތް މީހަކަށް ވެފައިވެއެވެ.\n"މަންމާ އައި ކާންޓް ބިލީވް ދިސް......." ނާޔަލް އަނެއް ފަރާތަށް އެނބުރުނެވެ. މަންމައާއި ހަތަރުކަޅި ހަމަކޮށްލާނެ ހިތްވަރެއްވެސް ނުލިބުނެވެ.\n"ނާޔަލް. މާކަސްއަކީ މަންމަގެ ފްރެންޑެއް. ނޯޔާގެ ބައްޕަ އެމެރިކާގައި ހުންނާކަށް ބޭނުމެއްނޫން. އޭނަގެ މަންމަގެ ނުފޫޒު ގަދަކަމާއިއެކު އެ އާއިލާ އުޅޭވައްތަރަކުން މަންމައާއި ގުޅުމެއް މިހާރު އޮތީއެއްނޫން. އޭނަ މަންމަގެ ބަސްއަހާ ރަންދަރިއަށް ވީމަ މަންމަގެ ބަލި ބަހަނާއަކަށް ހަދާފައި މާލެ ބަދަލުވީ. މިކޮޅަށް އަންނާށޭ ބުނީމަ އަންނާކަށް އެއްބަހެއްނުވި. އެހެންނޫނަސް މަންމަ އެންމެ ބޮޑަށް ލޯބިވި މީހަކީ ދަރިފުޅުގެ ބައްޕަކަން ހަދާން ކުރަންވާނެ. އެހެންމީހަކަށް އެ މަގާމަކަށް ނާދެވޭނެ. ނޯޔާގެ ބައްޕައާއި ކައިވެނިކުރިކަން އެއީ އޭނަ ވެދިން އިހުސާންތެރިކަމެއް. މިހާ ދުވަސްކޮށްފައި މާޒީ އަލުން އިއާދަކުރާކަށް ބޭނުމެއްނޫން. އިހުސާންތެރިވިއޭ ބުނި ސަބަބުން ދަރިފުޅުމެންނާއި ހިއްސާކުރުމުގެ މާނައެއްވެސް ނެތް. އެކަމަކު އިހުސާންތެރިކަމުގެ ބަދަލު ދެވޭހާ ދުވަހަށްއެކީ އުޅެވިއްޖެ. މަންމަ މިހާރު އޮތީ ވަރިކުރަން އެދިފައި....." ނަތާލީ ބިއްލޫރި މޭޒުމަތީގައި ހުރި އެޕްލްސައިޑާ ތަށީގެ ބާކީ ހުރި ބައި ބޯލައިފިއެވެ. އަނެއްތަށި ހުރީ ހުހަށެވެ.\nނާޔަލްގެ ކަންތަފަށް އުދަގޫވިއެވެ. މަންމަގެ އެ ނިންމުން އޭނައަކަށް ކަމަކުނުދިޔައެވެ. މާކަސްއާއިއެކު އޮތް ގުޅުމާއިމެދު ދެރަވިއެވެ. މަންމަގެ ލޯބިވެރިޔާއަކަށް ގެންނަން ދުނިޔޭން އެންމެ ބޭނުންނުވާ ޒުވާނާއެވެ. ނާޔަލްގެ ބޮލުގައި ރިއްސަންފެށިއެވެ. އޭނަ ސޯފާއަށް ތިރިވިއެވެ. ކޮޅަށް ހުންނާނެހާ ބާރެއް ހަށިގަނޑަކު ނެތެވެ.\nނާޔަލް އޭނަގެ ފޯނު ހުޅުވާލާފައި އެފޮޓޯ ދެއްކުމަށްފަހު މަންމަ އެފޮޓޯ ނަގަންޖެހުނީ ކީއްވެހެއްޔޭ ސުވާލުކުރިއެވެ. ނާޔަލް ވާހަކަދެއްކީ ސީދަލަށެވެ. އެކަން އެނގުނީ މަންމަ ލޯގަނޑަށް އަރާފައި ހުރުމުން ކަމަށް ބުނުމުން ފޮޓޯ އަތުލާފައި ބަލައިލުމާއިއެކު ނަތާލީގެ މޫނުގެ ކުލަވަރު ބަދަލުވިއެވެ. ނާޔަލްއަށް އެ ތަންކޮޅު ލޮލުގައި އަޅައިގަތީމަ ހައިރާންވިއެވެ. އޭނައަށް ފަރުވާކުޑަކަމުން ލޯގަނޑަށް އަރާފައިވާ ސޫރަ އާއިމެދު ވިސްނައެއް ނުލެވުނެވެ. ބޭޒާރުވުމުން ނަތާލީވެސް އެކަން ފޮރުވާކަށް ނޫޅުނެވެ. ނާޔަލްއަށް ވަނީ އޭނަގެ އަނދިރިފަރާތް ކޮންމެވެސް ވަރަކަށް ފެނިފައި ނޫންހެއްޔެވެ. މާކަސް އޭނަގެ އުނގުގައި ބޯ އަޅާލައިގެން އޮތުމުން ކިރިޔާވެސް ތަސައްރަފު ފުދޭ މީހަކަށް ވިއްޔާ އެދެމީހުންގެ ދޭތެރޭ އޮތީ އާދައިގެ ގުޅުމެއް ނޫންކަން ވިސްނޭނެއެވެ.\n"ނާޔަލް. ތި ފޮޓޯ ނެގީ މަންމަ. ކެމީލާގެ ކައިރިއަށް ދިޔައީ އޭނަ ނާޔަލްގެ ކުރެހުންތައް އަންދާލީމަ އެކަމާއި ހިތްހަމަނުޖެހިގެން ސުވާލުކުރަންވެގެން. އޭނައާއި ދިމާލަށް އެވާހަކަދެއްކީ. ކެމީލާ ސްޓަބްންކަމުން ކަންނޭގޭ އޭނަ މާފަށްވެސް ނޭދުނޭ. އެހެންވެ ރުޅިއާދެވުނުވަރުން ޝޯލްވެސް ދަމައިގަތީ. ދުއްވައިގަތީމަ ފައިގާ ދަތިއެޅުވުމުން އޭނަ ވެއްޓުނިގޮތަށް ޚަބަރުހުސްވީ. ކައިޒާން އަންނަތަން ފެނުމުން މަންމަ ހުރީ ސިޑީގެ ފުރަގަހުގައި ފިލާ. ކެމީލާ ހޭއެރިގޮތަށް އޭނަ މައްޗަށް ދިޔައީ ބުރުގާ އަޅަންކަންނޭނގޭ. ތެދަށް ބުނަންޏާ އޭނައާއި ކައިޒާންގެ ގުޅުމެއް އޮތްކަމެއް ނޭނގޭ ނަމަވެސް މަންމަ ބުނެފާނަން ވާހަކައެއް. މަންމަގެ ޅީދަރިއަކަށް އެ ކުއްޖާ ބަލައިގަތުމަކީ ދުވަހެއްގެ ކޮޅުންވެސް ކުރާނެކަމެއް ނޫން. ލަދުން ބޯ ހަލާކު. ނާޔަލް ޖެހޭނީ އޭނަ ދޫކޮށްލަން.....އެއްގޮތަކަށްވެސް އޭނައާއި ނާޔަލްގެ ގުޅުމަށް މަންމައަށް އެއްބަހެއް ނުވެވޭނެ...." ނަތާލީ ނާޔަލްގެ ކައިރީގައި އިށީދެއްޖެއެވެ.\nނާޔަލް ބޮލާއެކު މޫނުގައި ދެއަތް އަޅައިގެން އުޅަބޮށި ފައިގާ ޖައްސާލައިގެން އިންގޮތަށް އިނީ ހިމޭނުންނެވެ. ނަތާލީ ނާޔަލްގެ ބޮލުގައާއި ބުރަކަށީގައި ފިރުމަންފެށިއެވެ. ކުޑައިރުއްސުރެން މަންމަގެ އެފަދަ ކޮންމެ މައިވަންތަކަމާއި ކުލުނުން ފުރިފައިވާ ބީހުންތަކުން ނާޔަލް އުފާވެއެވެ. ނަމަވެސް މިއަދު އެ އަތް ފޮޅުވައިލަން ބޭނުންވިއެވެ.\n"ނާޔަލް...މަންމަ ދަރިފުޅު ބަލާ ބޮޑުކުރީ ވަރަށް ލޯބިން. ނާއީއާއި ނޯޔާއަށްވުރެ އެތައް ތަނެއް ޚާއްސަވިކުއްޖެއް ތީ. މަންމަގެ ފުރާނައަކީ ތީ. ވީމަ އެހާ ޚާއްސަކުއްޖަކާއި ތާކުން ތާކު ނުޖެހޭ އަންހެނަކާއި ގުޅެން މަންމަ ގަބޫލުވާނީ ކިހިނެއްތަ؟ ދުވަހަކު އެކަމެއްނުވާނެ. އެޑްރިއާނާ އޮތީ ޒޯއީއާއި ނާޔަލް ގުޅުވަން މަންމަ ކައިރި ވަރަށް ކުރީއްސުރެ އެދިފައި. ނަމަވެސް މަންމައަށް ބޮޑަށް ރަގަޅީ ޚާންދާނުން ކުއްޖަކު ހޮވިއްޔާ........"\nނާޔަލްގެ ހިތަށް ކޮށްފައިވާ އަސަރު ބަޔާންކޮށްދޭން ނުކުޅަދާނައެވެ. މަންމަ އަމިއްލައަށް އެދެއްކި ވާހަކަތަކުން އޭނައަށް ސާބިތުކޮށްދިނީ ކެމީލާގެ މާތްކަމެވެ. އޭނަ އެހީމަވެސް އެދުވަހުގެ ހާދިސާ ސިއްރުކުރީ މަންމަ ބޭޒާރުނުކުރަން ވެގެންނެވެ. ކެމީލާ އެވާހަކަ ނުދެއްކީ މަންމައާއި މަންމަގެ ފިރިހެންދަރިއާއި ދޭތެރޭ މައްސަލަ ޖެހިދާނެތީއެވެ. ކިހާ ރަގަޅު އަންހެންކުއްޖެއް ހެއްޔެވެ. ނާޔަލްގެ ފަރާތުން ނަފްރަތާއި އަނިޔާ ލިބުނުއިރުވެސް ކެމީލާ ހުރީ އަނގައިގާ ތެރެސް ލައިގެންނެވެ. އެދުލުން މަންމައާއި ބެހޭގޮތުން ނާޔަލް ކައިރީ ޗުއްޕުވެސް ބުނެލަން ބޭނުންނުވީއެވެ. ކިހާ ހިތްހެޔޮ އަޚުލާގު ރަގަޅުކުއްޖެއް ހެއްޔެވެ. އަމިއްލަ އެދުމެއްނެތް ބަސް އަހާ ކުއްޖެކެވެ.\n"ނާޔަލް ޖެހޭނީ ކޮންމެވެސް އެއްފަރާތެއް ހޮވަން. މަންމަ ނޫނީ އެ އަގެއްނެތް އަންހެނާ......." ނަތާލީ ވާހަކަދެއްކީ ރީތިކޮށެވެ.\nނާޔަލްގެ ސިކުނޑީގައި ނިއުޅެމުންދިޔައީ ކެމީލާއާއި އޭނައާއިއެކު ހޭދަވި އެކި ދުވަސްތަކެވެ. ކެމީލާގެ ރީތި އުޅުމާއި ދީންވެރިކަމެވެ. ނާޔަލްއަށް ދީނުން އެއްޗެއް ދަސްވިއްޔާ ދަސްވީ ކެމީލާގެ ސަބަބުންނެވެ. އޭނަގެ ހިތުގައި ދީނަށްޓަކައި ޝައުގުވެރިކުރުވީ މަންމަ އަގެއް ނެތްކަމުގައި ދެކޭ އަންހެންކުއްޖާއެވެ. އޭނަ ރަލާއި ފާހިޝް އަމަލުތަކާއި ދުރުވުމުގެ ސަބަބަކީވެސް އެކުއްޖާއެވެ. ހުރިހާ ނަމާދުތައް ވަގުތުން ކުރަން ފެށީ ކެމިލާއާއި ހެދިއެވެ. ތައުބާވުމުން ކޮށްފައިވާ ފާފަތައް ފުއްސަވާނެކަން އެނގުމުން ނާޔަލްއަށް ހިތްވަރު ލިބުނެވެ. މަންމައަށް ލިބުނު ޖަވާހިރެއްފަދަ ޅީދަރި ނަގައިލަން މަންމަ އުޅޭއިރު އެއިން އެއްވެސް ކަމެއް ނޭގެނީހެއްޔެވެ.\n"އައި ކާންޓް ލީވް ހާ...." ނާޔަލް ކޮޅަށް ތެދުވުނެވެ.\nމިގޭތެރޭގައި ހިނދުކޮޅަކު ހުންނަންވިޔަސް އޭނަގެ ނޭވާ ހާސްވެދާނެއެވެ.\nނަތާލީގެ މޫނުމަތީގައި ނާޔަލް އެތިފަހަރެއް ޖެހިނަމަވެސް އޭނަ އެހާ ހައިރާންވެ ރުޅިއަންނާނެކަމެއް ނެގެއެވެ. ނަތާލީ ދެލޯ ބޮޑުކޮށްގެން ބަލަން ހުރީ ގަބޫލުނުކުރެވިފައެވެ. އެހެން އެބުނީ ހަމަ އޭނަގެ ލޯބިވާ ފިރިހެންދަރިފުޅު ހެއްޔެވެ. އޭނަ އެތައް ބުރައެއް އުފުލުމަށްފަހު ބަލާ ބޮޑުކުރި ދަރިފުޅު އަންހެނަކަށްޓަކާ އޭނަގެ މޫނުމަތީ ކޮޅުފައިން ޖެހީހެއްޔެވެ.\n"މަންމަގެ މަގާމާއި މަންމައަކީ ކާކުކަން އެ އަންހެނާއަށްޓަކާ ހަނދާން ނައްތާލީތަ؟ " ނަތާލީ ރުޅިގަދަވެގެން ތުން ފިތާލައިފިއެވެ.\n"މަންމަގެ މަގާމަށް އެހެން އަންހެނަކަށް ނާދެވޭނެ. ނަމަވެސް ރަގަޅު އަންބެއް ލިބިފައި ހުއްޓާ އެކުއްޖާގެ ކުށަކާ ނުލާ ދޫކޮށެއްނުލެވޭނެ. ކޮންމެހެން މަންމަ ނޫނީ ކެމީލާ ހޮވާކަށް މަންމަވެސް ބާރު އަޅާކަށް ނުޖެހޭނެ. ސޮރީ މަމް...." ނާޔަލް ރުޅި ފިނިކުރަން މަސައްކަތްކުރަމުން އެތަނުން ދާން ހިނގައިގަތެވެ.\nނަތާލީ ނާޔަލްގެ އަތުގައި ހިފާ ހުއްޓުވިއެވެ. އެއާއިއެކު ނާޔަލްގެ މޫނުމައްޗަށް އެތައް އެތިފަހަރެއް އެއްފަހަރާ ބޭލިއެވެ. ނާޔަލްގެ މޫނަށް އެނބުރުން އަރާގޮތްވިއެވެ.\n"ދެން ދުވަހަކުވެސް އަހަންނަށް މަންމަ ކިޔައިގެން ނުވާނެ. އެ އަންހެނާ ކައިރިއަށް ދިޔުމަށްފަހު މަންމާ ކިޔާފައި މަގޭ ކައިރިއަށް އަނބުރާ ނާންނާތީ. އަހަރެންގެ ދަރިއަކު އަހަރެންގެ މައްޗަށް އެހެން އަންހެނަކު އިސް ނުކުރާނެ. ނާޔަލްގެ ބައްޕަގެ ގެ ވީމަ އަހަރެން މިތަން ދޫކޮށްފައިވެސް ގޮސްދާނަން. ނާޔަލް ހީކުރަނީ ނާޔަލްގެ ބައްޕަގެ މުއްސަދިކަމުން ކަމަށް އަހަރެން މިއުޅެނީ؟ އަހަރެން އަމިއްލަ އެޕާޓްމެންޓްވެސް އެހެރީ. އައިމް ލީވިން ދިސް ޕްލޭސް..." ނަތާލީ ބާރުބާރަށް ހިނގާފައިގޮސް ސިޑިންއެރިއެވެ. ނާޔަލް ކެމީލާއާއި އެއްކޮޅަށް ވާހަކަދެއްކުމުން ނަތާލީގެ ހިތުގައި ފުރާނަފަދަ ލޯބިވާ ދަރިފުޅާއިމެދު ޝަކުވާ އުފެދުނެވެ. އެއްގޮތަކަށްވެސް އޭނަ ނާޔަލްގެ ކުރިމަތީގައި ދެރަވާ ކަމަކަށް ނެހެދޭނެއެވެ. ނާޔަލް ޖެހޭނީ އޭނަގެ ގާތަށް އަންނާށެވެ. އާދޭސްކުރާށެވެ. މާފުކުރާނީ ކެމީލާ ދޫކޮށްލާފައި އައި ދުވަހަކުންނެވެ. މިގެއަކީ ނާޔަލްގެ ބައްޕަ އަލީ މައިކަލްގެ ގެއެކެވެ. އޭނަގެ އާއިލާއަކީ އެމެރިކާގެ އެންމެ މުއްސަދިންގެ ތެރޭ ހިމެނޭ މީހުންނަށް ވުމުން އެތައް ބިމަކާއި ކުންފުނިތައް މިލްކުވެފައިވެއެވެ. މި ސަރަހައްދަކީވެސް އެމީހުންގެ މިލްކެވެ. އެހުރިހާ ބެއިންނަށްޓަކާ މުޅި ހިސާބު އޮތްގޮތަށް ގަނެފައިވާއިރު ނާޔަލްއަށް ލިބުނު ބިން އެހާ ބޮޑެވެ. ނަތާލީ މެން އުޅޭގެއަކީވެސް ނާޔަލްގެ ބައްޕަގެ ގެއެކެވެ. ނާޔަލްއާއި މައްސަލަ ޖެހުމުން އެގެއިން ނުކުމެގެންދާން ނަތާލީ ވިސްނި ސަބަބަކީ އެއީއެވެ. ނާޔަލްއަށް ބޮޑަށް އަސަރުކުރާނީ އޭރުންނެވެ.\nނާޔަލް ކާރު ދުއްވާފައި ދިޔައިރު އެ މޫނުމަތިން ފެންނަނީ އިންތިހާ ދަރަޖައިގެ މޮޅިވެރިކަމާއި ހިތްދަތިކަމެވެ. ވަރުބަލިކަމެވެ. މަންމައާއި ދެބަސްވުމަށްފަހު ހިތަށް ނުބައި ގޮތެއްވެފައިވެއެވެ. ބޮލުގައި ރިއްސާވަރުން ކެތްކުރެވެނީއެއް ނޫނެވެ. އޭނައަދި ކެމީލާ ކޮޅަށް ވަކާލާތު ކުރިޔަސް ކެމީލާގެ ފަރާތުންވެސް އޭނައަށް ވަކި ލިބެނީ ކޯންޗެއް ހެއްޔެވެ؟ ނަފްރަތެވެ. ފިރިމީހާގެ ހައްގު އަދާކޮށްދޭންވެގެން ނާޔަލް ބުނި ކޮންމެ އިރަކު އަދި ކޮންމެ ކަމެއްކޮށްދިނަސް ކެމީލާގެ ހިތް ރޯކަން ނާޔަލްއަށް މިހާރު އެނގެއެވެ.\nނާޔަލް އެކުވެރިންތަކާއިއެކު ކެސިނޯއަކަށް ވަނީވެސް ބޮލުތެރޭ އެނބުރޭ ޚިޔާލުތަކާއި ވަކިވެ މަޖާކޮށްލުމަށެވެ. މަންމަގެ ފަރާތުން ލިބުނު ހިތްދަތިކަމުން މިންޖުވެ އެކަން ހަނދާން ނައްތާލުމުގެ ނިޔަތުގައެވެ. އެތަން އޮތީ ފުރިފައެވެ. ސްލޮޓް މެޝިންތަކާއި ޓޭބަލް ގޭމް ސްޕޯޓްސް ބެޓިން އަދި ޕޯކާ ފަދަ ކަންތައްތަކުގެ ފޯރީގައެވެ. މިއަދު ނާޔަލްގެ ހިތަށް ހަމަޖެހުމެއް ނުލިބުނެވެ. މިފަދަ ތަނަކަށް ވަނުމުންވެސް އުފާވެރިކަމުގެ ޒައްރެއްގެ މިންވަރުވެސް ހިތަށް ނުލިބުނެވެ. މިފަދަ ތަންތަން ފާފައަށް ދައުވަތުދޭހެން ހީވި ފުރަތަމަ ފަހަރެވެ. ކެސިނޯތަކަށް ދެވި ހިފި އިރެއްވެސް އައެވެ. ހުރިހާ ނުބައިކަމަކަށް އޭނައަށް އަރައިގަނެވިފައި ވޭބާވައޭ ހިތަށްއެރިއެވެ. ޖުވާކުޅުމުން ބައެއްފަހަރު ފައިދާވާއިރު ކިތަންމެ ބޮޑު ގެއްލުމެއްވެސް ވެދާނެއެވެ. ނާޔަލް އަށް ވައިބާ މެސެޖެއް އައުމުން ނާޔަލްއަށް ބަލައިލެވުނެވެ.\nއެއީ ވީޑިއޯ މެސެޖެކެވެ. ގުރުއާންގެ އާޔަތެއް ހިމަނާފައިވާ ދީނީ ރިމައިންޑާއެކެވެ. ކެމީލާ އޭނައަށް އެމެސެޖް ފޮނުވުމުން ބަލައިލަން ވެގެން ބޭރަށް ނުކުތެވެ. އަސަރުގަދަކޮށް ކިޔަވާފައިވާ އާޔަތެއްގެ މާނަވެސް އިނގިރޭސިބަހުން ތިރިއަށް އަރާފައި ހުއްޓެވެ. ހަދީދު ސޫރަތުގެ އެ އާޔަތުގައި އޮތީ "ހޭޒް ދަ ޓައިމް ނޮޓް ކަމް ފޯ ދޯޒް ހޫ ހޭވް ބިލީވްޑް ދެޓް ދެއާ ހާޓް ޝުޑް ބިކަމް ސަބްމިސިވް ޓު ދަ ރިމެމްބްރެންސް އޮފް ﷲ" މާނައަކީ މާތް ﷲއަށް އީމާންވި މީހުންނަށް އެބައިމީހުންގެ ހިތްތައް މަޑުމޮޅިކަމާއިއެކު މާތް ﷲ ހަދުމަކުޅައުމަށް އަދިވެސް ވަގުތު ނުވަނީހޭ؟ " އެވެ.\nނާޔަލްގެ ގައިން ހީބިހިނެގިއެވެ. ޖިސްމާއި ރޫހުވެސް ރޫރޫއަޅައިގެން ދާފަދަ އިހުސާސްތަކެއް ކުރެވުމާއިއެކު ފެންކަޅިވިއެވެ. ހިތުގެ އެންމެ ފުންމިނުގައި އެ އާޔަތުގެ މާނަ ހަރުލިއެވެ. ކަންފަތުގައި އެ އާޔަތް ގުގުމާލިއިރު އަމިއްލަ ނަފުސަށް ލިބުނު އިންޒާރެއް ފަދައިންނެވެ. މި އާޔަތުން ކުރި އަސަރު އަދި ދުވަހަކު ހިތަށް ނުކުރެއެވެ. އެހާ ޖަޒުބާތީ މީހަކަށް ނުވިޔަސް ނާޔަލްގެ ހިތަށް މަޑުމޮޅިކަމެއް ވަދެ ދެވަނަފަހަރަށްވެސް އެ އާޔަތް ޖެއްސިއެވެ. ތިންވަނަފަހަރަށްވެސް މެއެވެ. އޭނަފަދަ އިންސާނުންނަށް ހިދާޔަތް ލިބޭނީ މިފަދަ އާޔަތްތަކެއް އިވިގެންނެވެ. ކެމީލާ އޭނައަށް މިފޮނުވި ވީޑިއޯއާއިއެކު އަލުން އަނބުރާ ކެސިނޯއަށް ވަންނާކަށް ނުކެރުނެވެ. ވަގުތުން އަނބުރާލާފައި އޭނަ ހިނގައިގަތީ ކާރާއި ދިމާލަށެވެ. ކާރުގައިވެސް ތަކުރާރުކޮށް އެ އާޔަތް އަޑުއަހަމުންގޮސް ނާޔަލްގެ ލޮލުން ކަރުނަތިއްކެއް އައުމުން ހައިރާންވިއެވެ. އޭނައަށް ހަމަ އެހާ ފަސޭހައިން ރޮވިއްޖެ ހެއްޔެވެ. ގުރުއާނުގެ ކޮންމެ އާޔަތެއްގައި ވާ ފުން މާނައާއި އަސަރުތަކުން ރޫހާނީ ގޮތުން މީހާއަށް ކޮންމެފަދަ ބަދަލެއްވެސް އަތުވެދާނެއެވެ. ނާޔަލްފަދަ ޒުވާނަކަށްވެސް ރޮވުނީ އޭނަ ކޮށްފައިވާ ފާފަތައްމަތިން ހަދާންވެފައެވެ. އެގޮތަށް ކަރުނަ އޮއްސުމުން ނާޔަލްއަށް ގުރުއާނާއިމެދު އިތުރަށް ވިސްނައިލަން މަޖުބޫރުވިއެވެ. ހުރިހާ ފާފަތަކުން ދުރުވެ ހެއްދެވިފަރާތަށް ކުރިމަތިލާން އެވަގުތު ނާޔަލް ވައުދުވިއެވެ. ކުޑަކޮށް ހިނިތުންވެލެވުނެވެ.\nނާޔަލް ކެމީލާގެ ފޮޓޯއަކަށް ބަލަހައްޓައިގެން އިނެވެ.\n"ޔޫ އާ ދަ ބެސްޓް ތިންގް ދެޓްސް އެވާ ހެޕެންޑް ޓު މީ. ޑޯންޓް ޔޫ ނޯ ދެޓް.." ނާޔަލްއަށް ކިޔާލެވުނެވެ.\nނާޔަލް އެ ވީޑިއޯ ހިއްސާކުރީ އެ ޚާންދާނުގެ ޒުވާނުން ހިމެނޭ ވައިބާ ގްރޫޕަކަށެވެ. މިވީހާތަނަށް އެ ގްރޫޕްގައި ދީނީ ވީޑިއޯއެއް ހިއްސާކުރެވުނު ފުރަތަމަ ފަހަރެވެ. ވީޑިއޯ ކައިރީގައިވާ ހިތަށް ލައިކް ކުރިޔަސް އަދި އެމިހުން ބަލާނެ ކަމެއް އެނގެނީއެއްވެސް ނޫނެވެ. ނަމަވެސް ހިއްސާކުރީ އޭނަ ބަދަލުވާން އެންމެ ބޮޑަށް މެދުވެރިވި މާތް ﷲގެ ވަހީބަސްފުޅެވެ. ހިތަށް އެންމެ އަސަރުކުރުވި އާޔަތެވެ.\nނާޔަލް ސޯފާއެއްގައި ޖައްސައިލިގޮތަށް ދެލޯ މަރާލައިގެން އޮވެފައި ގަޑި ބަލައިލިއިރު އެގާރަ ޖަހާ ބޮޑުވެއްޖެއެވެ. ފެންޑާއަށް ނުކުތްއިރު ކޮންމެވެސް ވަރަކަށް ސްނޯ ފައިބާން ފަށައިފިއެވެ. އެއްފަރާތުގައި ހުރި ކެމީލާ އަށް ނާޔަލް ނުކުމެ ސޯފާގައި އިށީން ކަމެއްވެސް ނޭގުނެވެ. އޭނަގެ ހަރަކާތްތައް ޝައުގުވެރިކަމާއިއެކު ނާޔަލް ބަލަން އިންކަން އެގުނުނަމަ ކުޑަކުއްޖެއް ފަދައިން އޭނަ ދުވެ ދުވެފައި ނޫޅޭނެކަން ޔަގީނެވެ. ފިޔާތޮށިކުލައިގެ ކެހެރި ކޯޓާއި ޝޯލްގެ ތެރެއިން ކެމީލާގެ މޫނު ފެންނަލެއް ރީތިކަމުން ނާޔަލްގެ ހިތުގައި އާ ވިންދެއް ޖަހައިލިއެވެ. ކެމީލާ މައްޗަށް ބަލަން ހުރެ ހުދު ހުދު ދޫނިފަތްތައް ފަދަ ލުއި ސްނޯކޮޅުތަކުގައި ހިފަމުން ހެމުން ކުޑަކޮށް ނަށަންފެށިއެވެ. ހާދަ ފުރިހަމައެވެ. ސްނޯގެ ތެރޭ އެހާ ރީތި ކުއްޖެއް އެހާ މަޖާކޮށް އުޅުމުން އެއަށްވުރެ ރީތި މަންޒަރެއް ދުނިޔެއިންވެސް ފެންނާނެކަމެއް ނޭގެއެވެ. ނާޔަލް ސިއްރުން ފޮޓޯއެއް ނަގާފައި ފޯނު ޖީބަށް ލިއެވެ. އަނގަ ބޮޑުކޮށް ހުޅުވާ ދޫނެރެގެން އެ ސްނޯކޮޅުތައް ކައިފާ މަޖާވެގެން ހުނެވެ. އެހުރިހާ ސަކަރާތެއް ޖަހަން ހުރެފާ ފެންޑާއާއި ދިމާލަށް ބަލައިލެވުމާއިއެކު ކެމީލާގެ ހަރަކާތްތައް ހުއްޓުމަކަށް އައެވެ. ލޯ ބޮޑުކޮށްލާފައި އަނގަ ހުޅުވައިލިގޮތަށް މޫނުގައި އަތް އަޅާފައި އަނެއް ފަރާތަށް އެނބުރުނެވެ. އޭނަ ލަދުންގޮސް މަރުވާވަރުވިއެވެ.\n"ހައި.....ލަދުން ހަމަ ސްނޯކޮޅެއްހެން ވިރިއްޖެ....." ނާޔަލް ހީލަމުން ކަރުގައި ސްކާފް އޮޅާލިއެވެ." މިދަނީ ދުއްވާލަން. ބޭނުންތަ ސްކޭޓްކުރަން ދާން؟"\nކެމީލާ އެއްޗެކޭ ނުބުނެ ވަގުތުން އަނބުރާލާފައި ހިނގައިގަތީ ގަސްތައް ހުރި ދިމާލަށެވެ. އޭނަ އެޖެއްސި ވައްތަރުތައް ނާޔަލްއަށް ފެނުމުން ލަދުގަތީކަމަށް ނޫނީ ރުޅިއައީކަމެއްވެސް ނޭގުނެވެ. ނާޔަލް ހިނި އަންނަގޮތްވިއެވެ. އަންހެންކުދިން ބައެއްފަހަރު އުޅޭލެއް މޮޔަކަމުން އެ މޮޔަކަން ދެކެވެސް ލޯބިވެއެވެ.\nނާޔަލް ގަސްތުކުރީ ސިކުނޑި ތާޒާކޮށްލަން ދުއްވާލަން ދާށެވެ. އެކި ޚިޔާލުތަކުގައި ހުރެ އެތައް އިރެއްވާންދެން ވަކި މަންޒިލެއްނެތި ދުއްވިއެވެ. ގެއަށް އަންނާންވެގެން އަނބުރައިލިގޮތަށް އެއާއިލާގެ މީހުން ގަނެފައި އޮންނަ ބިން އޮތް ހިސާބުން ދަތުރުކުރާން ފެށުމާއެކު ކުއްލިއަކަށް ވީގޮތެއް ބުނާކަށްވެސް ނޭގުނެވެ. ސީދަލަކަށް ނުދުއްވުނެވެ. ފެނުން ސަކަރާތްވިއެވެ. ފުސްގަނޑެއްހެން ފެންނަން ފެށުމުން ކުއްލިއަކަށް މަގުގެ މެދާއި ހަމައިން ބުރަކި ހިފާލެވުނެވެ.\n"ކިހިނެއް މިވަނީ. އައިމް ސޯ ކޮންފިއުޒްޑް...." ނާޔަލް ދެލޯ މަރައިލީ ބޮލުގައި އަޅަންފެށި ވޭނަކުން ކެތްނުވެގެންނެވެ. އެހެން ލާފައި އައި ކާރެއް އެހިސާބަށް މަޑުކޮށްލުމުން ނާޔަލް ބަލައިލީ ހުވަފެނެއްގައި އިން މީހެއް ފަދައިންނެވެ. ކާރުގެ ބިއްލޫރި ތިރިކޮށްލާފައި ޑޮކްޓަރ ރިވާއު އޭނައާއި ވާހަކަދެއްކިއެވެ. ޑޮކްޓަރ ރިވާއު އާއި އެކުވެރިޔަކު އެހެން ލާފައި ދަމުން ނާޔަލްގެ ކާރު ފާހަގަވެގެން މަޑުކޮށްލީއެވެ.\n"ނާޔަލް. އާ ޔޫ ޑްރަންކް؟" ރިވާއު ކަންބޮޑުވެފައި ސުވާލުކޮށްލިއެވެ.\n"ނޮޕް. އެކަންތައް ހުއްޓާލައިފިން...."ނާޔަލް ވާހަކަދެއްކިއިރު ތަނަކަށް ތަދުވެގެން އުޅޭކަން އަޑުން ހާމަވެއެވެ. ކެތްކުރަން އޭނަ މަސައްކަތްކުރިއެވެ. ކިތަންމެ ހިތްވަރުގަދަވިޔަސް އޭނަގެ ބޮލުގައި އަޅަމުންދާ ވޭނަކީ އާދައިގެ ވޭނެއް ނޫނެވެ. "ސިވިއާ ހެޑޭކް. ކެން ޔޫ ޑްރައިވް މީ ހޯމް ރިވާ ؟"\nރިވާއު އޭނަގެ އެކުވެރިޔާއާއި ކާރު ހަވާލުކޮށްފައިގޮސް ނާޔަލްގެ ކާރަށް އެރިއެވެ. ނާޔަލް އަނެއް ސީޓަށް ބަދަލުވިގޮތަށް އިނީ ސީޓަށް ލެނގިލައިގެން ދެމޯ މަރާލައިގެންނެވެ. ރިވާއު އެކި ސުވާލުތައް ކުރިއެވެ. ބޮލުގައި ރިއްސަނީ ކިހާ ގިނައިންތޯއާއި ހޮޑުލަވާ އެހެން އުދަގޫތައް ދިމާވޭތޯއެހިއެވެ. ނާޔަލް ބުނީ އޭނަގެ ބޮލަށް އަނިޔާއެއް ލިބުނުފަހުން މިކަންތައް އާއްމުކަމަކަށް ވެފައިވާ ކަމުގައެވެ. ރިވާއު ކާރު މަޑުކޮށްލުމުން ނާޔަލް އެރިފައި ސުވާލުގެ ނަޒަރަކުން ބަލައިލިއެވެ. ރިވާ މަޑުކޮށްލީ ގެއަކަށް ނޫނެވެ. ޕްރެސްބެޓީރިއަން ހޮސްޕިޓަލަށެވެ.\n"އައި ތިންކް ޔޫ ޝުޑް ޑޫ އެ ޗެކަޕް..." ރިވާއުގެ އަޑުގައި "ފާމް" ކަމެއްވިއެވެ. ޗެކަޕް ނަހަދާ ނާޔަލްއަށް ގެއަށް ދިޔުން ފަސޭހަ ނުވާނެކަން އެ ސީރިޔަސް ނަޒަރާއި ރާގުން ނާޔަލް ދެނެގަތެވެ. ރިވާއު މަސައްކަތްކުރާ ބަޔަށް ގެންގޮސް އޭނަ ފިޒިކަލް ޗެކަޕެއް ހަދައިލިއެވެ. ލޯވެސް ރަގަޅަށް ޗެކްކޮށްލިއެވެ. ނާޔަލްގެ އޮޕްޓިކް ޑިސްކް ދުޅަވެފައިވާކަން ރިވާއުއަށް އެނގުނަސް އޭނަ އެވާހަކަ އެއް ނުބުނެ އެވަގުތު ސިއްރުކުރިއެވެ. ރިވާއު ބޭނުންވީ އެމްއާރުއައިއެއް ހަދާށެވެ. އެމްއާރުއައި ހަދަންވުމުން ދެކޮޅު ހަދާފައިވެސް އެންމެ ފަހުން އެއްބަސްވާންޖެހުނެވެ. ނާޔަލް ހަދާންހުރެއެވެ. ރިވާ ބޮލުގައި ރިއްސާ ރުޅިގަދަވެ އެތައް އުދަގޫތަކެއް ދިމާވެގެން ޓެސްޓް ހެދިއިރު ރިވާގެ ބޮލުގައި ހުރީ ޓިއުމަރެކެވެ. ކެންސަރަށް ނުވިޔަސް އޮޕަރޭޝަނެއް ކުރަން ޖެހުމަކީ އާދައިގެ ކަމެއް ނޫނެވެ. ޓިއުމަރު ބެނައިންވިޔަސް ބައެއްފަހަރު ހުންނަ ހިސާބެއްގެ ގޮތުން އޮޕަރޭޝަން ނުކުރެވި އިތުރު މައްސަލަތަކެއް ކުރިމަތިވެދާނެއެވެ. ސިކުނޑިއަކީ އިންސާނާގެ އެންމެ މުހިއްމު ގުނަވަނެވެ. ހަނދާންތަކާއި އިހުސާސާއި ވިސްނުން ލައްވާފައިވަނީ އެގުނަވަނުގައެވެ. ހަރަކާތްތަކާއި ރިއެކްޝަންތައް ކޮންޓްރޯލްކޮށް ކޯޑިނޭޓްކުރާ ގުނަވަނަކީ އެއީ ކަމަށްވާ ހިނދު ކެންސަރު ނޫން ޓިއުމަރެއް އުފެދުނަސް މީހާ ނުކުޅެދޭ ބަލިމީހަކަށް ހަދާފާނެއެވެ.\nނާޔަލްގެ ޚާންދާނުގައި ޑޮކްޓަރުން ގިނައެވެ. ޚާއްސަކޮށް ޒުވާން ޖީލުގައި ޑޮކްޓަރުން ގިނަވެފައި އެއާއިލާ އިންވެސްޓްކޮށްފައިވާ ހޮސްޕިޓަލްތައް ގިނައެވެ. ނިއުޔޯކް ޕްރެސްބެޓީރިއަންފަދަ މަޝްހޫރު ހޮސްޕިޓަލްތަކުގައި އެމީހުންގެ ހިއްސާ އޮވެއެވެ. ހަމައެކަނި އެމެރިކާގައެއް ނޫނެވެ. ޔޫރަޕާއި މެދުއިރުމަތީގެ ގައުމުތަކާއި އެފްރިކާގައިވެސް އެމީހުންވަނީ އިންސާނިޔަތަށްޓަކާ ހޮސްޕިޓަލްތައް ހުޅުވާ ގިނަ ކަންތައްތަކަށް ފަންޑުކޮށްފައެވެ. ނާޔަލްގެ ޚާންދާނީ އެކުވެރިންގެ ތެރޭ ހިމެނޭ ރިވާއަކީ އަބަދުވެސް އެންމެ ގާތް އެކުވެރިއެކެވެ.\nއެމްއާރު އައި މެޝިން ރޫމަށް ވަނުމުން ނާޔަލްއަށް ފިނިވާގޮތްވިއެވެ. ބަލިމީހެއްގެ ގޮތުގައި މިތަނަށް ވަންނަން ޖެހިދާނެކަމަކަށް އޭނަ ދުވަހަކުވެސް ހިޔެއްނުކުރެއެވެ. އެމްއާރުއައި މެޝިން އޮންކޮށްފައި ހުންނައިރު ކިޔާ ހިތްގައިމު މިއުޒިކެއްފަދަ އަޑުވެސް ނާޔަލްގެ ކަންފަތަށް އިވުނީ އުދަގޫގޮތަކަށެވެ. އަދި މެޝިނަށް ލުމަށްފަހު ކަންފަތަށް އުދަގޫވާފަދަ ބާރު އަޑުތައް އިވެންފެށުމުން ނާޔަލް އޮތީ ދެލޯ މަރާލައިގެންނެވެ. ގުޑާނުލާ އެހެން ގިނައިރު އޮންނާން ވުމަކީ ފަސޭހަކަމެއް ނޫނެވެ. ވޭތުވަމުންދިޔަ ކޮންމެ ހިނދުކޮޅެއް ގަރުނެކޭ އެއްވަރުވިއެވެ. ނާޔަލް ހަނދާންވީ ކެމީލާގެ މެސެޖެވެ. މިފަދަ ވަގުތަކުގައިވެސް ހަދާންކުރަންވީ އެންމެ ފަރާތަކުންނެވެ. އެމްއާރުއައި ނިމުމުން އިންޖެކްޝަނާއި ބޭހުގެ ސަބަބުން ވާ އުދަގޫތަކަށް ލުޔެއް ލިބުނެވެ.\nނާޔަލް ގެއަށް ވަދެފައި ކެމީލާ ފެންނާން ނެތުމުން ހުރިހާ ކޮޓަރިތަކެއް ހޯދިއެވެ. އެފޯނަށް ގުޅިއެވެ. އުލާއަށްވެސް ގުޅިއެވެ. އުލާ ބުނީ އެގެއަށް ނާންނަކަމުގައެވެ. ކުއްލިއަކަށް ނާޔަލް ހަނދާންވީ ކެމީލާ ގަސްތަކުގެ ތެރެއަށް ވަދެގެން ދިޔަ ހަނދާނެވެ. އެކަނިމާއެކަނި ވަލުތެރެއަށް ވަދެގެން އުޅެނިކޮށް ނުރައްކަލެއް ކުރިމަތިވެދާނެ ނޫންހެއްޔެވެ. ގަނޑުވެފައިވާ ކޯރުތަކާއި ރޯލިން ހިލްސް ވާ ސަރަހައްދެކެވެ. ބައެއް ދިމާލުގައި ބޮޑެތި ހިލަގަނޑުތަކެވެ. ކުއްލިއަކަށް ސްނޯ ބޯކޮށްލައިފިއެވެ. މިއަދު ވެހިފައިވާ ތާޒާ ސްނޯގެ މަތިން ހިގަމުން ދިޔައިރު ނާޔަލްގެ ހިތްވަނީ އަވަސްވެފައެވެ.\n"ކެމީލާ....."ނާޔަލްގެ އަޑު ގުގުމައިލިއެވެ. ނަމަވެސް މުޅި އެހިސާބަށް ވެރިވެފައިވާ ފުން ހިމޭންކަމުގެ ތެރެއިން އިތުރު އަޑެއް ނީވުނެވެ.\nނަތާލީއާއި މާކަސް އެޕާޓްމެންޓަށް ވަދެފައި ނަތާލީ މާކަސްގެ ކޯޓު ބާލަދޭން އުޅުނެވެ. ފިސްތޯލައިގާ އަތް ޖެހުމުން ނަތާލީގެ ހިތް ފުންމައިގެން ދިޔަހެން ހީވިއެވެ. ހަށިފާރަވެރިން ބަޑި ގެންގުޅުމަކީ ނަތާލީ ދެކޭގޮތުން އެމީހުންގެ ފިރިހެންވަންތަކަން އިތުރުކުރުވާ ގަޔާވެވޭ ސިފައެކެވެ. މާކަސްފަދަ ރީތި ޒުވާނަކަށްޓަކާ ފިދާނުވާނީ ކޮން އަންހެނެއްހެއްޔެވެ.\n"މާކް....އާ ޔޫ ޝުއާ؟ ޔޫ ގޮޓް ރިޑް އޮފް ހާ؟" ނަތާލީ ދެވަނަފަހަރަށްވެސް އެހިއެވެ.\nމާކަސް އެއްމިޔަކަނުން ހީލިއެވެ.\n"އިޓްސް އޯލްރެޑީ ޑަން......"\n"ޔޫ އާ ސަޗް އެ ސްވީޓްހާޓް......." ނަތާލީ ހީގަނެފައި ފުންމައިގެން އެރީ މާކަސްގެ ކޮނޑަށެވެ. މާކަސްގެ ބާރުގަދަކަމާއި ވަރުގަދަކަމުން ނަތާލީގެ ބުރަދަން އުފުލައިލުން އެއްވެސް ކަމަކަށް ނުވިއެވެ.\nއަވަސްވެފައިވާ ހިތަކާއިއެކު ނާޔަލް ކެމީލާއަށް ގޮވަމުން އެ ބޯ ސްނޯ ތެރޭ ތަންކޮޅަކަށް ހިނގައިލިތަނާ ފެނުނު މަންޒަރަކުން ހިތަށް ބިރުވެރިކަމެއް ވަނެވެ. ބިރު ކިޔާ އިހުސާސް އޭގެ އެންމެ ފުރިހަމަގޮތުގައި ސިކުނޑިއަށް ވަން އިރެއް މިނޫނީ ހަޔާތުގައި އައިހެނެއް ހިޔެއްނުވެއެވެ. ސްނޯމަތީ ދުވޭނެ އެންމެ ބާރަށް ދުވެލާފައިގޮސް އޭނަ ކެމީލާ ކައިރިއަށް ގުދުވެލިއިރު ކެމީލާގެ ފުރާނަ ހުރިކަމާއިމެދު ޝައްކުވިއެވެ. ދެލޯމެރިފައެވެ. މޫނު ހުދުކަމުން ކަފަކޮޅެކޭ ތަފާތެއް ނެތެވެ. ނާޔަލް ކެމީލާގެ މޫނުގައި ދެއަތުން ހިފެހެއްޓިއެވެ.\n"ބޭބީ ކިހިނެއްވެފަ ތިއޮތީ؟ "


Final gai favorite eh noanaane: Oscar | Mihaaru\nފައިނަލް މެޗުތަކުގައި ފޭވަރިޓެއް ނޯންނާނެ ކަމަށާއި ޕްރެޒިޑެންޓްސް ކަޕުގެ ފައިނަލުގައި މިރޭ ޓީސީ ސްޕޯޓްސް ކްލަބް އަތުން މޮޅުވާން ނިއު ރޭޑިއަންޓުން އެންމެ މޮޅު ކުޅުން ދައްކަން ޖެހޭ ކަމަށް ނިއުގެ ކޯޗު އޮސްކާ ބްރުޒޮން ބުނެފި އެވެ.\nނިއު އިން ވަނީ މި ސީޒަނުގައި ޓީސީއާ ދެކޮޅަށް ކުޅުނު ހަ މެޗު ވެސް ކާމިޔާބުކޮށްފަ އެވެ. އޭގެ ތެރޭގައި އުރީދޫ ދިވެހި ޕްރިމިއާ ލީގުގެ ޗެމްޕިއަންކަން ކަށަވަރުކުރި މެޗާއި އެފްއޭ ކަޕުގެ ފައިނަލުގެ އިތުރުން ޕްރެޒިޑެންޓްސް ކަޕުގެ ސެމީ ފައިނަލް ހިމެނެ އެވެ. އެހެންވެ ހުރިހާ ގޮތުން ވެސް މިރޭގެ ފޭވަރިޓުންނަކީ ނިއު ކަމަށް ގިނަ ބަޔަކު ދެކެ އެވެ.\nއޮސްކާ ބުނީ ސީޒަނުގެ ފަހު މެޗާ ކުރިމަތިލާއިރު ކުރިމަތީގައި މިއޮތީ ޝަރަފްވެރި ތަށްޓެއް ކަމަށެވެ. އަދި އެ ތަށި ހާސިލްކުރަން ނުކުންނަން ޖެހެނީ ވަރަށް އުނދަގޫ ޓީމަކާ ދެކޮޅަށް ކަމަށް އޭނާ ބުންޏެވެ.\n"ސީޒަނުގެ އެންމެ ފަހު ތަށި ހާސިލްކުރަން ނުކުންނަން ޖެހޭނީ އެންމެ ވަރުގަދަ ހާލަތުގައި އޮވެ،" އޮސްކާ ބުންޏެވެ. "ފައިނަލް މެޗުގައި ފޭވަރިޓެއް ނޯންނާނެ. އަހަރެމެން ސަމާލުކަން ދެނީ އަހަރެމެންގެ ކުޅުން އެއް ވަރެއްގައި ދެމެހެއްޓުމަށް. އަދި އެކަމުގެ ތެރެއިން ޓީސީ ހުއްޓުވަން މަސައްކަތްކުރާނީ،" އޮސްކާ ބުންޏެވެ.\nމިއީ ނިއު ވާދަކުރާ ގައުމީ މުބާރާތުގެ 22 ވަނަ ފައިނަލެވެ. ނިއު އިން ވަނީ މި މުބާރާތް މިހާތަނަށް 11 ފަހަރު ކާމިޔާބުކޮށްފަ އެވެ. ނިއު އިން 2014 ވަނަ އަހަރު މުބާރާތުގެ ތަށި މިލްކުކޮށްފައިވާއިރު އެ ޓީމަކީ ވިކްޓަރީ ނެގުމަށް މުބާރާތުގެ އެންމެ ކާމިޔާބު ޓީމެވެ. މިއީ ޓީސީގެ ދެ ވަނަ ފައިނަލެވެ. މިދިޔަ އަހަރުގެ ފައިނަލުން އެ ޓީމު ބަލިވީ ކްލަބް އީގަލްސް އަތުންނެވެ.\nނިއުރޭޑިއަންޓް ސ.ކ ޓީސީ ސްޕޯޓްސް ޕްރެޒިޑެންޓްސް ކަޕް\nﷲގެ ހެޔޮ ރަޙުމަތުން މިރޭ ނިއުރޭޑިއަންޓް ތަށި ނަގާނެ!


Gemanafushi bondi, kaashitheyo, adhi dhiyaahakuruge ufehddhun thah, maabodahvves thafaathu - One Online\nގެމަނަފުށީގައި އުފައްދާ ބޮނޑި --\nހުވަދުއަތޮޅު ބޮނޑީގެ ރަހަ ބަލައިލުމުގެ ފުރުސަތު ލިބުމުން ހިތަށް އެރީ މިއީ އައްޑޫ ބޮނޑީގެ ރަހަ ހަނދާން ނައްތައިލެވޭ ވަރު ރަހައަކަށް ވާނެ ބާވައޭ އެވެ. ޒަމާނުއްސުރެ އަބަދުހެން އިވެމުން އަންނަނީ އައްޑޫ ބޮނޑީގެ މީރު ރަހައިގެ ވާހަކައެވެ. އަދި ހަގީގަތުގައިވެސް އެއީ ހަމަ ވަރަށްވެސް މީރު ރަހައެކެވެ.\nމިހާރު ތަފާތު އެހެން އަތޮޅުތަކުގެ ރަހައިގައިވެސް ބޮނޑި ލިބޭ ގޮތް ވުމަކީ ވަރަށްބޮޑު އުފަލެކެވެ. ރާއްޖޭގެ ތަފާތު ހިސާބުތަކުގައި ތަފާތު ގޮތްގޮތަށް ބޮނޑި އުފައްދައި އޭގެ ވިޔަފާރިވެސް އަންނަނީ ކުރިއަރަމުންނެވެ. މިގޮތުން ދެކުނުގެ އެންމެ ބޮޑު އެއް އަތޮޅު ކަމަށްވާ ހުވަދުއަތޮޅުގައި މިހާރު މި މަސައްކަތް އަންނަނީ ކުރަމުންނެވެ.\nހުވަދުއަތޮޅު ގެމަނަފުށްޓަކީ މަސްވެރިކަމުގެ ގޮތުން ވަރަށް ކާމިޔާބު, އެހައިމެ މަޝްހޫރު ރަށެކެވެ. ނަމަވެސް މިހާރު އެއީ ހަމައެކަނި މަސްވެރިކަމަށް ކުރިއަރާފައި އޮތް ރަށެކޭ ބުނެވޭކަށް ނެތެވެ. ރާއްޖޭގެ އެކި ހިސާބުތަކުގައި މޫސުމީ ކަމެއްގެ ގޮތަށް ކުރާ ބައެއް މަސައްކަތްތައް ވަރަށް ފުޅާކޮށް ކުރާ އެއްރަށަކީ ގެމަނަފުށްޓެވެ. މިގޮތުން ގެމަނަފުށީ ބޮނޑިއާއި ދިޔާ ހަކުރާއި ކާށިހުންޏާއި ކާށިތެލާއި ގަބުޅިން ހަދާ ފޮނި ކާއެއްޗެހިވެސް މިހާރު ގެމަނަފުށިން ވަރަށް ފަސޭހަކަމާއެކު ލިބެން ހުރެއެވެ.\nދިޔާ ހަކުރަކީ ސިއްހަތަށް ވަރަށް ފައިދާ ހުރި ދިވެހި ބޭސް ހެދުމަށްވެސް ބޭނުންކުރާ އަދި ހަމަ އެހެންމެ, ކެއުމުގައިވެސް ހިމަނާ ދިވެހި އުފެއްދުމެކެވެ. ރުކުން ބާލައި, ރާ ކައްކައި އޭގެން ދެތިން ވައްތަރަކަށް ހަކުރު އުފެއްދުމަކީ ޒަމާނުއްސުރެ ދިވެހިން ކޮށްއުޅޭ މަސައްކަތެކެވެ.\nދިޔާހަކުރަކީ ދިވެހި ބޭސް ހެދުމަށް ވަރަށް ހާއްސަކޮށް ބޭނުން ކުރާ ބާވަތެކެވެ. އަދި ކެއުމަށްވެސް ބޭނުން ކުރާ ރަހަމީރު ފައިދާ ހުރި އެއްޗެކެވެ. ވިހެއުމަށްފަހު އަންހެނުންނަށް ކުރަމުން އަންނަ ދިވެހި ބޭސް، އަދި ވަކި މުއްދަތެއް ހަމަވަންދެން ބޯންދޭ ބޭސް ތައްޔާރުކުރުމަށް ދިވެހި ދިޔާ ހަކުރު ބޭނުން ކުރެއެވެ. "ހިލިބޭސް" ކިޔާ ކުޅި ރަހައެއްގެ ކަޅު ކުލައެއްގެ ވަރަށް މީރު ބޯ އަދި ކާ ބޭހެއް ދިޔާ ހަކުރު ބޭނުންކޮށްގެން ތައްޔާރުކުރެވެއެވެ.\n"ދިވެހި ބޭސް ހެދުމަށް ހާއްސަކޮށް ބަނޑު ބޭސް ހެދުމަށް ދިޔާ ހަކުރު ކޮންމެހެންވެސް ބޭނުންވާނެ. ހިލި ބޭހުގައި މައިގަނޑު އޮންނާނީ ދިޔާ ހަކުރު. ދެން ކެއުމުގައިވެސް ބޭނުންކުރަން ވަރަށް ރަނގަޅު އެއްޗެއް. ބަނޑުހަރުވުމާއި ބޮޑުކަމު ދިއުމުގެ މައްސަލަ ހުންނަ މީހުންނަށް, ވައިގެ އުނދަގޫ ޖެހޭ މީހުންނަށްވެސް ދިޔާ ހަކުރަކީ ވަރަށް ރަނގަޅު މޮޅު ފަރުވާއެއް," ދިވެހި ބޭސް ހެދުމުގައި އުމުރުގެ ބޮޑުބައެއް ހޭދަކޮށްފައިވާ ފޫޅުމައި، އާމިނާ ޒުބައިރު، 56 އަހަރު "ވަން" އަށް މައުލޫމާތު ދިނެވެ.\nކާށި ތެލަކީވެސް ދިވެހިންގެ ތެރޭގައި ޒަމާނުއްސުރެ ވަރަށް މަގުބޫލު, އެހައިމެ ބޭނުންތެރި ފައިދާ ހުރި އެއްޗެކެވެ. ޒިނަތްތެރިވުމަށް، މޫނުގެ ރީތިކަމަށް ބޭނުންކުރާ ތަފާތު ބާވަތްތަކުގެ ކްރީމްތަކާއި ވޮޝް އަދި ބްލީޗިން، ފޭސްމާސްކު ކަހަލަ ހުރިހާ އެއްޗެއްގައިވެސް ކާށިތެޔޮ ހިމެނިފައިވެއެވެ. ހަމައެހެންމެ ކާށިތެލަކީ ބޮލުގެ އިސްތަށިގަނޑަށްވެސް ގުދުރަތީ ރީތިކަން އިތުރުކުރުވާ ހަމުގެ އެކި މައްސަލަތަކަށް ހައްލަކަށްވެސް ވަނީ ވެފައެވެ. މީގެ އިތުރުން ކާށި ތެލުން ބައްތި ދިއްލުމާއި ބައެއް ފަހަރު ކާތަކެތި ތައްޔާރުކުރުމަށްވެސް ކާށިތެޔޮ ބޭނުންކުރެވެއެވެ. ގައިގައި ނުހަނު ގަދައަށް ވޭން އަޅައި ދަތް ރިއްސުމުގެ ތަދަށްވެސް ކާށިތެޔޮ ހޫނުކޮށްގެން ބޭނުން ކުރެވެއެވެ.\nމިފަދަ ދިވެހި އުފެއްދުންތަކުން މިއަދު ފައިދާކުރުވަނިވި ވިޔަފާރިތައް ދިވެހި ދަރިން ހިންގަމުންދާކަމީ ނުހަނު ފަހުރުވެރިވުން ހައްގު އުފާވެރި ކަމެކެވެ.\n"އައި އާރު ސަޕްލައިސް" އިން ސަޕްލައި ކުރާ ގެމަނަފުށީގެ އުފެއްދުންތަކެއް --\nހުވަދުއަތޮޅު ދެކުނުބުރީ ގެމަނަފުށީގެ ދެ ޒުވާނަކު ހިންގަމުން އަންނަ އޮންލައިން ސަޕްލައި ވިޔަފާރިއަކީ ދިވެހި މި އުފެއްދުންތަކަށް ހާއްސަކޮށްގެން ކުރިއަށްގެންދާ ވަރަށް ކާމިޔާބު ވިޔަފާރިއެކެވެ. ދިވެހި އުފެއްދުންތަކުގެ ތެރެއިން ފާހަގަކޮށްލެވޭ ބޮނޑި، ކާށި ތެޔޮ، ދިޔާ ހަކުރު އަދިވެސް އެތަކެއް އެހެނިހެން ބާވަތްތައް ދިވެހި ރައްޔިތުންނަށް ފޯރުކޮށްދިނުމުގެ ހިދުމަތް "އައި އާރު ސަޕްލައިސް" އިން ކުރާތާ ހައެއްކަ އަހަރު ވެއްޖެއެވެ.\nގެމަނަފުށީ ބޮނޑީގެ ރަހައެކޭ އެއްގޮތަށް އޭގެ ކުލަވެސް ތަފާތެވެ. އައްޑޫ ބޮނޑީގައި ހުދު ކުލައެއް ހުންނަ އިރު ގެމަނަފުށީ ބޮނޑީގެ ކުލައަކީ މަޑު މުށިކުލައެކެވެ. ދިވެހިންގެ މި އުފެއްދުންތައް ރާއްޖޭގެ ކޮންމެ ހިސާބަކަށްވެސް ފޯރުކޮށްދިނުމުގެ ހިދުމަތް ދެމުން އަންނަ ދެބެއިން ކަމަށްވާ ގެމަނަފުށީ މުހައްމަދު ރިސާން އާއި އަހުމަދު އިރުފާނު ވަނީ ފޭސްބުކް މެދުވެރިކޮށް "އައި އާރް ސަޕްލައިސް"ގެ ނަމުގައި، ސަޕްލައި ވިޔަފާރިއެއް ފަށައިފައެވެ. އެއީ މުޅީންވެސް އަމިއްލަ ދިވެހިވަންތަ ތަކެތީގެ ވިޔަފާރިއެކެވެ. އަދި މިއީ އާއިލީ ވިޔަފާރިއެކޭވެސް ބުނެވިދާނެއެވެ.\n"އަބަދު އިވެނީ އައްޑޫ ބޮނޑީގެ ވާހަކަ. ދެން ހިތަށް އެރީ ގެމަނަފުށީގައި ހަދާ ބޮނޑިއަކަށް އައްޑޫ ބޮނޑިއޭ ކިޔުމަކީ ރަނގަޅު ކަމެއް ނޫނޭ. ދެން ގެމަނަފުށިބޮނޑީގެ ނަމުން ބޮނޑި ވިއްކަން ފެށީ. އައްޑޫ ބޮނޑީގައި ހުންނާނީ ހުދު ކުލައެއް. އެކަމަކު ގެމަނަފުށީ ބޮނޑީގައި ހުންނާނީ ބްރައުން ކުލައެއްގައި. ދިޔާ ހަކުރުވެސް ކާށިން ހަދާ ބާވަތްތައްވެސް އޯޑަރުތަކަށް ސަޕްލައިކުރަން. ގެމަނަފުށީގެ ހުރިހާ ވައްތަރުތަކެއް ތައްޔާރު ކުރާނީ ބައްޕަ ފަރާތު ބޮޑުދައިތަމެން,"\nގެމަނަފުށީ ހީވާގި ތިން އަންހެނުން، ފާތުމަތު އިބްރާހީމާއި އާމިނަތު އިބްރާހީމް އަދި އައިޝަތު ދީދީ އަކީ ބޮނޑީގެ އިތުރުން ރާ ކައްކައި އޭގެން ދިޔާހަކުރުގެ ބާވަތްތައް ތައްޔާރު ކުރާ ނުހަނު ހީވާގި ތިން އަންހެނުންނެވެ. ގަބުޅިން ތައްޔާރު ކުރާ ބޮނޑީގެ އިތުރުން ކާށިން ހުނި ޕެކެޓުތައް ހަދައި އަދި ބޮލުގައި ލާ ތެޔޮވެސް އުފައްދައެވެ. މި މަސައްކަތް ކުރާތާ ދިހަ އަހަރުވެފައިވާ އިރު, މިހާރު މިއީ ރަނގަޅު އާމްދަނީއެއް ލިބޭ ކާމިޔާބު ވިޔަފާރިއަކަށް ވަނީ ވެފައެވެ.\nސިއްހަތަށް ނުހަނު ފައިދާ ހުރި މިފަދަ ދިވެހިވަންތަ އުފެއްދުންތަކެއް "އެކްސްޕޯޓް"ކޮށް, އޭގެން ނަފާ ހޯދުމަށް ގެނަމަފުށި ރައްޔިތުން ބޭނުންވެއެވެ. ގެނަމަފުށީގެ އަމިއްލަ އުފެެއްދުންތައް މުޅި ރާއްޖެއަށް ފުޅާކުރަން ބޭނުންވެއެވެ. ރަހަ ވެސް މީރެވެ. އަޖުބަ ބަލައިލަމާ ހިނގާށެވެ.\nގުޅޭ ޓެގު ގއ. ގެމަނަފުށި ކާބޯތަކެތި އާދަކާދަ އާއި ސަގާފަތް


Idhikolhah verikan libijje nama mi gaumu baibaivaane: Dr. Shaheem | Mihaaru\nޕީޕީއެމްގެ ރަނިންމޭޓް ޑރ. ޝަހީމް ށ. ފޯކައިދޫގައި ރޭ ވާހަކަ ދައްކަވަނީ.\nއިދިކޮޅަށް ވެރިކަން ލިބިއްޖެ ނަމަ މި ގައުމު ބައިބައިވާނެ: ޑރ. ޝަހީމް\n05 ސެޕްޓެމްބަރ 2018 - 07:44 81 comments\nމި މަހުގެ 23 ގައި ބާއްވާ ރިޔާސީ އިންތިޚާބު އިދިކޮޅު ކޯލިޝަނުން ކާމިޔާބުކޮށްފި ނަމަ ރާއްޖެ ބައިބައިވާނެ ކަމަށް، ޕީޕީއެމްގެ ރަނިންމޭޓް ޑރ. މުހައްމަދު ޝަހީމް އަލީ ސައީދު ރޭ ވިދާޅުވެއްޖެ އެވެ.\nރިޔާސީ އިންތިޚާބުގެ ކެމްޕެއިނަށް ށ. ފޯކައިދުއަށް ވަޑައިގެން އެ ރަށުގައި ބޭއްވި ޖަލްސާގައި ވާހަކަ ދައްކަވަމުން ޝަހީމް ވިދާޅުވީ، މާޒީން ވެސް ފެނިފައި ވަނީ ވެރިކަމުގެ ތެރޭގައި ޕާޓީތައް އެއްގަލަކަށް ނާރާ މަންޒަރު ކަމަށެވެ. އެހެންވެ، ތަފާތު އެކި ފިކުރުތަކާ އެކު ހަދާފައިވާ ކޯލިޝަނުން ވެރިކަމަށް އަތުވެއްޖެ ނަމަ އޮންނާނީ އަރައިރުމާއި ދެބަސްވުންތައް ކަމަށް އޭނާ ވިދާޅުވި އެވެ.\n"އިދިކޮޅަށް ވެރިކަން ލިބިއްޖެ ނަމަ މި ތަން ބައިބައި ވާނީ. ޕާޓީތައް އެއްގަލަކަށް ނާރާނެ އިނގޭތޯ ވެރިކަމުގެ ތެރޭގައި. މާޒީން އަޅުގަނޑުމެންނަށް ފެނިފައިވާ ހަގީގަތަކީ އެއީ. އެމީހުން ދެބަސްވާނެ، އެމީހުން އަރައިރުން ވާނެ. އެމީހުންގެ އަރައިރުން ވުމާއި ބައިބައިވުމުގެ ތެރެއަށް މި ގައުމު އަނެއްކާ ވެއްޓިގެން ދާނީ 15 އަހަރު ގެ ފަހަތަށް،" ޝަހީމް ވިދާޅުވި އެވެ.\n"އެ ފުރުސަތު އަޅުގަނޑުމެން ބޭނުމެއް ނޫން [އިދިކޮޅަށް] ދޭކަށް. އަޅުގަނޑުމެން ބޭނުން ވަނީ ކަންކަން އިސްލާހު ކޮށްގެން މި ގައުމު މި އޮތް ހަމަޖެހުމާ އެކު ކުރިއަށް ދާން."\nޝަހީމް ވިދާޅުވީ، ޕީޕީއެމްގެ ކެންޑިޑޭޓް ރައީސް އަބްދުﷲ ޔާމީނަށް ދޭ ވޯޓަކީ ގެއްލޭނެ ވޯޓެއް ނޫން ކަމަށެވެ.\n"މާތް ﷲ އިރާދަކުރެއްވިއްޔާ 23 ސެޕްޓެމްބަރުގައި މި ނަގާ ރިޔާސީ ވޯޓުގައި ދިވެހިރާއްޖޭގެ ވަރަށް ތަނަވަސް އަޣުލަބިއްޔަތަކުން ރައީސް ޔާމީން ކާމިޔާބު ކުރައްވާނެ،" އޭނާ ވިދާޅުވި އެވެ.\nދީނީ އިލްމުވެރިންނަށް ފާޑުވިދާޅުވެ ޝަހީމް ވަނީ ދިވެހި ދައުލަތް، ސެކިއުލާ ދައުލަތަކަށް ހެދުމަށް މަސައްކަތް ކުރަމުންދިޔަ ބަޔަކަށް، އިލްމުވެރިންގެ ތެރެއިން ބަޔަކު އެހީތެރިވާން ޖެހުނީ ކީއްވެގެންތޯ ސުވާލު އުފައްދަވައިފަ އެވެ. އަދި ފިތުނައިގެ ސިޔާސީ ކަންތައްތަކުގެ ތެރެއަށް ވަދެ އިލްމުވެރިން ހަލާކުވެގެން ނުދިއުމަށް ވެސް ޝަހީމް ވަނީ އިލްތިމާސްކުރައްވައިފަ އެވެ.\nއޭނާ ވިދާޅުވި ގޮތުގައި އިސްލާމް ދީނާ އަދާވާތްތެރި ބާރުތަކުން ބޭނުންވާނީ އިލްމުވެރިންނަށް ގެއްލުންދީ އެމީހުންގެ ދުވަސް ދުއްވާލުމަށެވެ. އެއީ ރާވައިގެން ކުރާ ކަމެއް ކަމަށް ވެސް ވިދާޅުވި އެވެ.\n"އެކަމުގެ އަވާގައި އިލްމުވެރިން ޖެހި އިލްމުވެރިން ހަލާކުވެގެން ނުދިއުމަށް އަޅުގަނޑު އިލްތިމާސްކުރަން."\nޕީޕީއެމްގެ ކެންޑިޑޭޓް ރައީސް އަބްދުﷲ ޔާމީން ވެރިކަމަށް ވަޑައިގެންނެވިއިރު ރާއްޖެ އޮތީ ސިޔާސީ ގޮތުން ދަތި ދުވަސްވަރެއްގައި ކަމަށާއި ނަމަވެސް ވެރިކަމަށް އެމަނިކުފާނު ވަނީ އެ މައްސަލަތައް ހައްލުކުރައްވާފައި ކަން ޝަހީމް ފާހަގަކުރެއްވި އެވެ.\nއޭނާ ވިދާޅުވީ ސިޔާސީ މަސްރަހުގައި ރައީސް ޔާމީން ނޫން ދެ ވަނަ ޝަހުސިއްޔަތެއް ނުފެންނަ ކަމަށެވެ.\nއިދިކޮޅު ފިކުރުގެ މީހުންނަށް ވެސް ވިސްނައިދީ އެކުވެރިކަމާ އެކު ގުޅިގެން މަސައްކަތް ކުރަން ޝަހީމް ވަނީ އެދިވަޑައިގެންފަ އެވެ.\nއިތުރު ލިޔުންތައް އިދިކޮޅު ފަރާތްތައް ޑރ. މުހައްމަދު ޝަހީމް އަލީ ސައީދު ޕީޕީއެމް ށ. ފޯކައިދޫ ށ. އަތޮޅު ޕީޕީއެމް ކެމްޕޭން


2054 gai Raajjey ge aabaadhee million akaa gaathah\nހިޔާ ފްލެޓު ފޯމް ނަގަން މީހުން ތޮއްޖެހިފައި. ލަފާ ކުރާ އާބާދީއަށް ބަލާއިރު، 2054 އަހަރު މާލޭ ސަރަހައްދުގައި ދިރިއުޅޭ އާބާދީ އެކަނި 500،000 އަށް އަރާނެ އެވެ. --\nއެކަށީގެންވާ ބޯހިޔާވަހިކަމާއި ސިއްހީ ހިދުމަތްތައް ފޯރުކޮށްދިނުމަށް ގިނަ ގޮންޖެހުންތައް ކުރިމަތިވެފައިވާއިރު، ކުރިއަށްއޮތް 35 އަހަރުގެ ތެރޭގައި ރާއްޖޭގެ އާބާދީ ގާތްގަނޑަކަށް އެއް މިލިއަނަކަށް އަރާނެކަމަށް ތަފާސް ހިސާބުތަކުން ދައްކައިފި އެވެ.\nދުނިޔޭގެ އާބާދީ ދުވަހާ ގުޅިގެން ނޭޝަނަލް ބިޔުރޯ އޮފް ސްޓެޓިސްޓިކްސްއިން އާންމުކުރި ތަފާސް ހިސާބުތަކަށް ބަލާއިރު ރާއްޖޭގެ އާބާދީ މިހާރު އިތުރުވަމުން އަންނަ ރޭޓުގައި 2054 އަންނައިރު ރާއްޖޭގައި 557،537 ދިވެހިން އަދި 416،822 ބިދޭސީން އުޅޭނެ އެވެ.\nއެ ބިޔުރޯގެ ހިސާބުތަކުން ބުނާގޮތުން، މިއަހަރު ދިވެހިންގެ އާބާދީ 372،739 ގައި ހުރިއިރު، ބިދޭސިންގެ އަދަދު 161،202 އަރަ އެވެ.\nމުޅި އާބާދީ މިލިއަނަކަށް އަރާއިރު، އެ މުއްދަތުގެ ތެރޭގައި މާލޭ ސަރަހައްދުގައި ދިރިއުޅޭނެކަމަށް ލަފާކުރަނީ އޭގެ ތެރެއިން 54 ޕަސަންޓެވެ. ލަފާ ކުރާ އާބާދީއަށް ބަލާއިރު، މާލޭ ސަރަހައްދުގައި ދިރިއުޅޭ އާބާދީ އެކަނި 500،000 އަށް އަރާނެ އެވެ.\nއޭގެ އިތުރުން، 2054 ވަނަ އަހަރާ ހަމައަށް ދުވަސްވީ މީހުންގެ އާބާދީވެސް ވަރަށް ބޮޑުތަނުން އިތުރުވަމުންގޮސް، ކުޑަކުދިންގެ އާބާދީ މަދުވާނެކަމަށް ވެސް ވަނީ ލަފާކޮށްފަ އެވެ. އެގޮތުން، 2030 ވަނަ އަހަރުން ފެށިގެން ކުޑަކުދިންގެ އާބާދީ ދަށްވާނެކަމަށް ބެލެވެނީ ދަރިމައިވުމުގެ އުމުރުފުރާގެ މީހުން މަދުވުމާއެކު އުމުރުން ދުވަސްވީ މީހުންގެ އާބާދީ އިތުރުވުމުން ކަމުގައި އެ ބިޔުރޯއިން ވަނީ ލަފާކޮށްފަ އެވެ.\nމަސައްކަތް ކުރާ އާބާދީ އަށް ބަލާއިރު އާބާދީގެ 40 ޕަސެންޓް އަންހެނުން އާމްދަނީ ހޯދަނީ ނުރަސްމީ މަސައްކަތްތަކުންނެވެ. އޭގެ ތެރޭގައި ގޭގައި ތިބެގެން ކުރާ އާމްދަނީ ލިބޭ މަސައްކަތްތައްކަން ބިޔުރޯ އިން ފާހަގަކުރެ އެވެ. އާބާދީ އިތުރުވާ ނިސްބަތުން ވަޒީފާތައް އިތުރުވާންޖެހޭއިރު، 2054 އަހަރު މަސައްކަތްކުރާ އުމުރުފުރާގެ އާބާދީ 779،109 އަށް އަރާނެކަމަށް ވަނީ ލަފާކޮށްފަ އެވެ.\nއެގޮތުން، އެ މުއްދަތުގެ ތެރޭގައި އުމުރުން 15 އަހަރުން މަތީގެ 42 ޕަސަންޓް މީހުން އިގުތިސޯދީ ގޮތުން ހަރަކާތްތެރިނުވާނެކަމަށް އެ ބިޔުރޯއިން ވަނީ ބުނެފަ އެވެ. އޭގެ ތެރޭގައި 72 ޕަސަންޓް މީހުންނަކީ އަންހެނުންނެވެ.\nއދ.ގެ ތަފާސްހިސާބުތަކަށް ބަލާއިރު 2050 އަންނައިރު ދުނިޔޭގެ އާބާދީ އަށް ބިލިއަނަށް އަރާނެ އެވެ. މިހާރު ދުނިޔޭގެ އާބާދީ އަކީ 7.7 ބިލިއަން ކަމަށް އެ އިދާރާއިން ވަނީ ހާމަކޮށްފަ އެވެ.\nހުޅުމާލެ ބޯހިޔާވަހިކަން ހައުސިން ޔުނިޓް + މާލޭ ސިޓީ ނޭޝަނަލް ބިއުރޯ އޮފް ސްޓެޓިސްޓިކްސް - އެމްބީއެސް


Raajje akee enme rangalhah Covid control kuri eh gaumu: Raees Solih\nރައީސްގެ މިއަދުގެ ޕްރެސް ތެރެއިން\nރާއްޖެއަކީ އެންމެ ރަނގަޅަށް ކޮވިޑް ކޮންޓްރޯލްކުރި އެއް ގައުމު: ރައީސް ސޯލިހު\n11 އޯގަސްޓް 2021 - 17:57:27\nރާއްޖެ ހިމެނިގެންދާނީ އެންމެ ރަނގަޅަށް ކޮވިޑް ބަލި ކޮންޓްރޯލް ކުރި ގައުމުތަކުގެ ތެރޭގައި ކަމަށް ރައީސުލްޖުމްހުރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެއެވެ.\nކޮވިޑް ކޮންޓްރޯލް ކުރީ ޕްލޭން ކުރެވިގެންތޯ ނުވަތަ އިއްތިފާގަކުންތޯ ކުރި ސުވާލަކަށް ޖަވާބުދެއްވަމުން ރައީސް ސޯލިހު ވިދާޅުވީ އެންމެ ފުރަތަމަ ފެބްރުއަރީ މަހުގެ ތެރޭގައި ޗައިނާއިން މި ބަލި ފެނުމާއެކު އެ ދުވަހުން ދުވަަހަށް ބައްދަލުވުމެއް ބާއްވާ ރާއްޖެއަށް ވައިރަސް އަތުވެދާނެ ކަމަށް ބަލައި ގިނަ މަސައްކަތްތަކެއް ކުރެވުނު ކަމަށެވެ.\nރައީސް ވިދާޅުވީ އެއިރު ރާއްޖޭގައި ބައްޔަށް ޓެސްޓުކުރެވޭނެ ހިދުމަތް ވެސް ލިބެން ނެތް ކަމަށާއި އެއިރު ޓެސްޓު ކުރަމުން އައީ އިންޑިއާގެ ޕޫނޭއަށް ފޮނުވާއިގެން ކަމަށެވެ. އޭގެ އިތުރުން އެހާލަތުގައި ބޭހެއް ނެތް ކަމަށާއި އެނދުމަތި ކުރާނެ އެނދެއް އަދި އޮކްސިޖަން ދެވޭނެ ގޮތެއް ވެސް ނެތްއިރު ހިދުމަތްދޭނެ ޑޮކްޓަރުންނާއި ނަރުހުންގެ އިތުރުން ދަތުރުކުރާނެ ގޮތް ވެސް ނެތް ކަމަށެވެ.\nރައީސް ވިދާޅުވީ އެ ދުވަހުން އެ ދުވަހަށް އެޗްޕީއޭއިން ޕްލޭނެއް ތައްޔާރުކުރި ކަމަށާއި ސަރުކާރުން ހުރިހާ ފިޔަވަޅެއް ވެސް އަޅަމުން އައީ އެ ޕްލޭނާ އެއްގޮތަށް ކަމަށެވެ.\nޕްލޭނާ އެއްގޮތަށް ބަލި ރަނގަޅަށް ކޮންޓްރޯލް ކުރެވެމުން އައި ނަމަވެސް ބޯޑަރު ހުޅުވާލުމާއެކު، ދުނިޔޭގައި އިތުރު ވޭރިއަންޓްތަކެއް ފެތުރި އޭގެ އަސަރު ރާއްޖެއަށް ކުރި ކަން ރައީސް ފާހަގަކުރެއްވިއެވެ. ރައީސް ވިދާޅުވީ އެކަން ވެގެން ދިޔައީ ސިއްހީ ނިޒާމަށް ވަރަށް ބޮޑަށް އަސަރުކޮށް، ހިދުމަތްތަކަށް ބުރޫ އަރައިގެން ދިޔަ ކަމެއް ކަމަށެވެ.\nރައީސް ސޯލިހު ވިދާޅުވީ ހާލަތު ގޯސްވާން ފެށުމާއެކު ވެސް އެކަމަށް އަޅަން ޖެހޭ ފިޔަވަޅުތައް އަޅައި، ދައުލަތުން ކުރަން ޖެހޭ ހަރަދުތައް ކޮށް، ހިދުމަތްތައް ދިނުން އިތުރަށް ފުޅާ ކުރެވިގެން ދިޔަ ކަމަށެވެ.\n"އަޅުގަނޑު ގަބޫލުކުރާ ގޮތުގައި ދުނިޔޭގައި ކޮވިޑް ކޮންޓްރޯލް ކުރުމުގަ އެންމެ ރަނގަޅަށް މަަސައްކަތް ކުރި ގައުމުތަކުގެ ތެރޭގައި ރާއްޖެ ހިމެނޭކަން، ބޭރުގެ މިކަން ބަލާ ފަރާތްތަކުން ދެނެގަނޭ" ރައީސް ވިދާޅުވިއެވެ.\nރާއްޖޭގައި އެންމެ ފުރަތަމަ މުޖުތަމައުތެރެއިން ބަލި ފެނިފައިވަނީ މިދިޔަ އަހަރުގެ އޭޕްރިލް މަހުގެ 15 ވަނަ ދުވަހުއެވެ. އޭގެ ފަހުން ލޮކްޑައުންއެއްގައި ދެ މަހެއްހާ ދުވަސް ހޭދަކުރުމަށްފަހު ބަލި ކޮންޓްރޯލް ކުރުމަށްފަހު، ރާއްޖޭގެ ބޯޑަރު ހުޅުވާލާފައިވަނީ ޖުލައި މަހުގެ 15 ދުވަހުއެވެ. ރާއްޖެއަށް ކޮވިޑްގެ ދެވަނަ ރާޅެއް އަރާފައިވަނީ މި އަހަރުގެ އޭޕްރިލް މަހުގެ ފަހުކޮޅުގެ ތެރޭގައެވެެ. މަހެއް ހާ ދުވަހުގެ ހަރުކަށި ފިޔަވަޅުތަކަކަށްފަހު، މިހާރު ރާއްޖޭގައި ވަނީ ބަލި އެއްވަރެއްގައި ހިފެހެއްޓި ކޮންޓްރޯލްވެފައެވެ.


MMPRC ge kuree ge MD Ziyath geybandhah badhalu kohfi\nއެމްއެމްޕީއާރްސީގެ ކުރީގެ އެމްޑީ ޒިޔަތު ގޭބަންދަށް ބަދަލުކޮށްފި\nއެމްއެމްޕީއާރްސީގެ ކުރީގެ އެމްޑީ ޒިޔަތު: އޭނާ ވަނީ ގޭބަންދަށް ބަދަލުކޮށްފަ - އަހުމަދު ޝުރާއު | އަވަސް\nއެމްއެމްޕީއާރްސީގެ ކުރީގެ މެނޭޖިން ޑިރެކްޓަރު އަބްދުﷲ ޒިޔަތު މިއަދު ގޭބަންދަށް ބަދަލުކޮށްފި އެވެ.\nހިޔާނާތުގެ ކުށް ސާބިތުވެފައިވާ ޒިޔަތު މިއަދުގެ ވަގުތެއްގައި ގޭބަންދަށް ބަދަލުކޮށްފައިވާކަން ކަރެކްޝަނަލް ސާވިސްގެ މީޑިއާ އޮފިޝަލް އަވަސްއަށް ވަނީ ޔަގީންކޮށްދީފަ އެވެ.\nޒިޔަތު ގޭބަންދަށް ބަދަލުކޮށްފައިވަނީ ކޯޓަކުން އެގޮތަށް އަމުރުކޮށްގެންނެއް ނޫނެވެ. ނަމަވެސް އެނގިފައިވާ ގޮތުގައި އެ ނިންމުމަކީ ހޯމް މިނިސްޓްރީން ނިންމާފައިވާ ނިންމުމެކެވެ.\nއޭގެއިތުރުން ވެސް އެމްއެމްޕީއާރްސީގެ ތެރެއިން ހިނގައިދިޔަ ބޮޑު ކޮރަޕްޝަނާ ގުޅިގެން ޒިޔަތުގެ މައްޗަށް 30 ދައުވާއެއް އުފުލާފައިވެ އެވެ. އެ 30 ދައުވާގެ ޝަރީއަތް ވެސް ކުރިމިނަލް ކޯޓުގައި ކުރިއަށްދެ އެވެ.\nއެމްއެމްޕީއާރްސީގެ ކޮރަޕްޝަނުގައި ދެން އެންމެ ބޮޑަށް ތުހުމަތު ވަނީ ކުރީގެ ނައިބު ރައީސް އަހުމަދު އަދީބަށެވެ. އަދީބަކީ ޒިޔަތަކީ ގާތް ދެ ބޭފުޅުންނެވެ. އަދީބު ގޭބަންދަށް ބަދަލުކޮށްދިނުމަށް އާއިލާއިން ދަނީ އެދެމުންނެވެ.\nސިއްހީ ހާލަތަށް ބެލުމަށްފަހު އަދީބު ގޭބަންދަށް ބަދަލުކުރުމަށް ހައިކޯޓުން އަމުރެއް ވެސް ނެރުނެވެ. ނަމަވެސް އެ އަމުރު ދައުލަތުން ސުޕްރީމް ކޯޓުގައި އިސްތިއުނާފުކުރުމާ ގުޅިގެން އެ އަމުރު ތަންފީޒުނުކުރުމަށް ސުޕްރީމް ކޯޓުން ވަނީ އަންގާފަ އެވެ. އަދީބު ގެއަށް ބަދަލުކުރުމަށްފަހު އޭގެ އަނެއް ދުވަހު އޭނާ ވަނީ އަނބުރާ ޖަލަށް ގެންގޮސްފަ އެވެ.\nމޯލްޑިވްސް ކަރެކްޝަނަލް ސާވިސް އެމްއެމްޕީއާރްސީ އަބްދުﷲ ޒިޔަތު + މިނިސްޓްރީ އޮފް ހޯމް އެފެއާޒް\nޕެރޯލް ލިބޭ ގައިދީންނަށް ސެޓެލްކޯއިން ވަޒީފާ


SunOnline: Rape massalaigai dhaulathun bala gothah midhanee faaraveri vamun: HRCM\nރޭޕުގެ މައްސަލަ ދައުލަތުން ބަލާގޮތަށް މިދަނީ ފާރަވެރި ވަމުން: އެޗްއާރުސީއެމް\nމުހައްމަދު މުޒައްޔިން ނާޒިމް 26 Mar 2021, 21:35\nމހިއުމަން ރައިޓްސް ކޮމިޝަނުން ބޭއްވި ނޫސްވެރިންގެ ބައްދަލުވުމެއްގެ ތެރެއިން -- ފޮޓޯ/ އެޗްއާރްސީއެމް\nއުމުރުން 14 އަހަރުގެ އަންހެން ކުއްޖަކު ރޭޕް ކުރި މައްސަލައިިގައި ދައުލަތުން ކަންކުރަމުންދާ ގޮތް ގާތުން ބަލަަމުންދާ ކަމަށް ހިއުމަންރައިޓްސް ކޮމިޝަން އޮފް މޯލްޑިވްސް (އެޗްއާރުސީއެމް) އިން ބުނެފި އެވެ.\nމިދިޔަ މަހު ތިން ވަނަ ދުވަހު ހިނގި އެ ހާދިސާ ފުލުހުންނަށް ރިޕޯޓުކޮށްފައިވަނީ މި މަހުގެ 11 ވަނަ ދުވަހުއެވެ. އާއިލާއިން ތުހުމަތު ކުރާ ގޮތުގައި ގްރޭޑް އަށެއްގައި ކިޔަވަމުންދާ ދަރިވަރު ރޭޕްކޮށްލީ، އެ ސްކޫލުގެ ޓީޗަރަކު ބައިވެރިވެގެން ސްކޫލް ކައިރީ ހުންނަ ގެސްޓް ހައުސްއަކަށް ގެންގޮސްއެވެ. އެ މައްސަލައާ ގުޅިގެން މިހާތަނަށް އެއްވެސް މީހަކު ހައްޔަރެއް ނުކުރެއެވެ.\nއެޗްއާރުސީއެމް އިން މިއަދު ކުރި ޓްވީޓެއްގައި ވިދާޅުވީ، އެ މައްސަލައާ ގުޅިގެން ދައުލަތުގެ މުއަައްސަސާތަކުން މަސައްކަތްކުރަމުންދާ ގޮތް އެ ކޮމިޝަނުން ބެލުމަށްޓަކާ އެކަމާ ގުޅުންހުރި މައުލޫމާތު ހޯދުމާއި މޮނިޓަރކުރުމުގެ މަސައްކަތް މިހާރު ކުރަމުންދާ ކަމަށެވެ.\n"މިފަދަ ހާދިސާތައް ހުއްޓުވުމަށްޓަކައި އިޖްތިމާއީ ރައްކާތެރިކަމުގެ ނިޒާމު ހަރަދަނާކޮށް ދައުލަތުގެ މުއައްސަސާތަކުން ގާނޫނާއި ގަވާއިދާ އެއްގޮތަށް އަމަލުކުރަމުން ގެންދިއުމަކީ ކޮންމެހެން މުހިންމު ކަމެކެވެ.،" އެޗްއާރުސީއެމްގެ ޓްވީޓްގައި ލިޔެފައިވެއެވެ.\nއެ މައްސަލަ ކަމާ ބެހޭ ފަރާތްތަކުން ބެލުމުގެ މާ ބޮޑު ސަމާލުކަމެއް ނުދޭ ކަމަށް ބުނެ، އެ މައްސަލަ މަޖިލީހުން ބެލުމަށް ވަނީ ހުށަހަޅާފައެވެ. މަޖިލީހަށް އެ މައްސަލަ ހުށަހެޅުއްވީ، މަޑުއްވަރީ ދާއިރާ މެމްބަރު އަދި އިދިކޮޅު ޕީއެންސީގެ ނައިބު ރައީސް އާދަމް ޝަރީފު އުމަރެވެ.\nކޮންމެ3އަންހެނަކުން އެކަކު ގެވެށިއަނިޔާގެ ޝިކާރައަކަށް\nނަފުރަތުގެ އަމަލުގެ ބިލަށް އެޗްއާރްސީއެމުން އިސްލާހުތަކެއް\nރާއްޖޭގައި އަންހެން ކުދިން ހިތާނުކުރުމުގެ ސަގާފަތް އާލާވަނީ


ޖާދުވީ ޅެންތަކުގެ ޝާއިރު- ޝާޢިރުއްޝަބާބް\nFebruary 07, 2020 17:17:18\nއޮނަރަބަލް އުސްތާޛުލް މަރުޙޫމް އިބްރާހިމް ޝިހާބު\nލޮލަށް ފެންނަ މަންޒަރުތަކާއި، ހިތުގައި ހިނގާ ޝުއޫރުތަކާއި، ސިނކުޑީގައި އެނބުރޭ ޚިޔާލުތައް އެކިމީހުން ހާމަކުރަނީ އެކިގޮތަށެވެ. މި ގޮތުން ބަލާއިރު، އިޙްސާސްތަކާއި ޙިކުމަތްތައް، ފަލްސަފާތަކާއި ނަސޭހަތްތައް، އަނެކުންނާއި ހަމައަށް ވާސިލުކޮށްދޭ އެންމެ ކުޅަދާނަ އެއްބަޔަކީ ޅެންވެރިންކަމާމެދަކު ޝައްކެއްނެތެވެ. ދުނިޔޭގެ އެކި ކަންކޮޅުތަކުގައި އުފެދުނު ކުޅަދާނަ ޅެންވެރިން ފަދަ އެތައް ޅެންވެރިންނެއް، މި ޤައުމުގައި ވެސް އުޅުއްވިކަމީ ވަންހަނާވެގެންވާ ކަމެއްނޫނެވެ.\nދިވެހި ޅެންވެރިކަމުގެ ގުލްޝަނުން ފަރިވެ ފޮޅުނު މާތަކުގެ ޢަބީރު، އެތައް މޭލެއްގެ ދުރަށް ފޯރާފައިވާކަމާމެދަކު އަޅުގަނޑު ޝައްކެއްނުކުރަމެވެ. ދިވެހި ޅެންވެރިކަމުގެ އުދަރެހުން ވިދާ ބަބުޅައިލި ތަރިތަކުގެ އަލި ފަނޑުވެގެންނުދާކަމުގައި، އަޅުގަނޑު އެއްބަސްވަމެވެ. ދިވެހި ޅެންވެރިކަމުގެ ގުލްޝަނަށް ނަޒަރެއް ހިންގައިލުމުން..... އާދެ! ހިތަށް ލިބެނީ ފިނިކަމެވެ. ނަފުސަށް ލިބެނީ އާރޯކަމެވެ. ރޫޙަށް ލިބެނީ ތާޒާކަމެވެ.\nއެ ގުލްޝަނުގެތެރެއަށް ވަނުމުން، އަޅުގަނޑުގެ ނަޒަރު ހުއްޓުނު، އަޅުގަނޑަށް ގަދަރު ކުރެވެނު، އަޅުގަނޑަށް އަސަރެއް ކުރުވި އެއް ބައިތަކީތޯއެވެ. އާދޭހެވެ. ހިޖުރީ ސަނަތުން ތޭރަސަތޭކަ ބަޔާޅީސްވަނަ އަހަރުގެ ރަޖަބުމަހުގެ އެއްވަނަ ދުވަހުގައި، ( 10 އޮކްޓޫބަރު 1922) ދުނިޔޭގެ އަލިކަން ދެކެވަޑައިގެންނެވި ކުޅަދާނަ ޝާއިރު އޮނަރަބަލް އަލްއުސްތާޛުލް މަރުޙޫމް އިބްރާހިމް ޝިހާބުގެ "އުންމީދުގެ އަލިކަން އެގެނައި ކުޑަކުޑަ ސިއްރުން، އުންމީދު އުފައްދައިފިޔެ މުޅިދޭހަށަ ރަމްޒުން" މި ބައިތެވެ. ދެންނެވުމުގެ ބޭނުމެއްނެތް ފަދައިން، އޮނަރަބަލް އިބްރާހިމް ޝިހާބަކީ، ދިވެހި ޅެންވެރިކަމުގެ ގުލްޒާރަށް އުންމީދުގެ އަލިކަން ގެނެސްދެއްވި ޝާއިރެކެވެ.\nމި ނަކަލުކުރި ބައިތުން ވެސް، އެ ކަން ހާމަވެއްޖެ ނޫންތޯއެވެ! ދިވެހި ޅެންވެރިކަމުގެ ގުލްޒާރަށް އުންމީދުގެ އަލިކަން ގެންނަވައިދެއްވައިފި ދޮގެއްތޯއެވެ!\nއިސްވެ މި ދެންނެވި ޅެމަކީ، ޢައްލާމާ އިޤްބާލް އުރުދޫބަހުން ހައްދަވައިފައިވާ ޅެމެއް، ދިވެހިބަހަށް ބަދަލުކޮށްލައިފައިވާ ބަދަލުކޮށްލެއްވުމެކެވެ. އާދޭހެވެ! ޢައްލާމާ އިޤްބާލްގެ ޅެމުގައިވާ ޚިޔާލާތުތަކަށް އެއްވެސް އުނިކަމެއް ގެންނެވުމެއްނެތި، ދިވެހިބަހަށް ބަދަލުކޮށްލެއްވުމުން ވެސް އެނގިގެންދަނީ، އެ މަނިކުފާނަކީ ކުޅަދާނަ ޝާއިރެއްކަމެވެ.\nއާދޭހެވެ ! ފުރިހަމައީ ހަމައެކަނި އެ ޅެމެއް، އެ ބައިތެއްނޫން އިނގޭތޯއެވެ. އަދި ކީއްތޯއެވެ. އެ މަނިކުފާނުގެ ކޮންމެޅެމަކީ ވެސް އެހާމެ ފަށުވި، އެހާމެ ޗާލު، އެހާމެ ފުރިހަމަ ޅެމެކެވެ. ކޮންމެ ބާވަތެއްގެ ޅެމެއް ވެސް، އެންމެ ފުރިހަމައޭ ދެންނެވުމަކީ، ދޮގަކަށްނުވާނެއެވެ. މި ގޮތުން ބަލާއިރު، ސިފަކުރެއްވުމުގެ ޅެންތަކާއި ޤައުމީ ޅެންތައް، އިސްޤީ ޅެންތަކާއި ފިކުރީ ޅެންތަކުގައި، ބަޔާންނުކުރެވޭފަދަ ޖާދުވީ އަސަރެއް ހުރިކަމާމެދަކު ވަހުމެއްނެތެވެ.\nމި ގޮތުން ބަލާއިރު އެ މަނިކުފާނު، "އަލިރަސްގެފާނުގެ ޒިޔާރަތް" ސިފަކުރައްވައިފައިވަނީ ކިހިނެއްކަމަށްތޯއެވެ! އާދެ!\n"ހިތުން ޝުކުރާއި ތަޢުރީފު އަދާނުވެވޭ ވަރެއްނޫނޭ\nމިތަން ފެނުމުން އަލުން ޤައުމީ އަސަރުނުކުރާ ވަރެއްނޫނޭ\nވިލާރަތްލާ މަނާޒިރު ކޮންމެ ދުވަހަކު ފަށްފަށުން ދައްކާ\nވިލާތުގެ ފުށެތިކާލުންނަށް ހިތެއް ހެޔޮވާ ވަރެއްނޫނޭ\nއެކަނިވެރިކަން ޒިޔާރަތަކުން އެދައްކާ ރަމްޒަކުން ފެނިފާ\nއެކަނިވެރިކަން އެހާރު ލިބުނު ހިތުން ފޮހެވޭ ވަރެއްނޫނޭ\nމިޤައުމާހުރެ މިދީނާހުރެ ޝަހީދުވި މާތް ޢަލީ ރަދުނަށް\nމިއުންމަތް އެކުއެކީގައިވެސް ވެދުން ނުކުރާވަރެއްނޫނޭ\nހަވީރީ މަންޒަރުން ހިތްތާޒަގީ ކުރަމުން ޝުކުރުކޮށްލަން\nސިރީ އެރަދުންގެ އަރިހަށްގޮސް ނުލާހުރެވޭ ވަރެއްނޫނޭ"\nވާހްވާ! ވަރަށް ވެސް ފުރިހަމަ، އެހެންނޫންތޯއެވެ! އަދި\nހަމަ އެހެންމެ "ސުވަރުގެ" މި މައިގަނޑު މައުޟޫޢުގެދަށުން، އެ މަނިކުފާނު ހައްދަވައިފައިވާ ޅެމަކީ، ސުވަރުގޭގެ ނިޢުމަތްތައް ނުހަނު ފުރިހަމައަށް ބަޔާންކޮށްދެއްވައިފައިވާ ޅެމެކެވެ. އަގުހުރި ދަރުސެއްމެއެވެ. އާދެ! "ޙަޔާތުގެ ފިކުރު ނެތްތަނެކޭ މަރެއްގެ ޚިޔާލު ނެތްތަނެކޭ، ގަޔާވެވިގެން ތިބޭ މަތިވެރި ޙަޔާތެއްވާ އެއީ ތަނެކޭ" ވިދާޅުވަމުން ފަށްޓަވައިފައިވާ މި ޅެމުން ވެސް ހާމަކޮށްދެނީ، އެ މަނިކުފާނަކީ ސިފަކުރެއްވުމުގައި ދެވަނައެއްނެތްފަދަ ބޭފުޅެއްކަމެވެ.\nއެއްވެސް ޝައްކެއްނެތެވެ. އެ މަނިކުފާނަކީ "ސަލާމަތް ނަފުސުކޮށްދޭހައި ޅެމުން ޙިކްމަތް އޮހޮރުވާ" ލެއްވި ޝާއިރެކެވެ. "ވިލާ ރަތްލާ އުދަރެސް އެ ދައްކާ ފަރިކަމާ ނަލަކަން" ޅެމުގެ ޒަރީޢާއިން ސިފަކޮށްދެއްވި ޝާއިރެކެވެ. "ދޭހުގައި ހިނގަމުން މި ދާހައި ހާދިސާތައް ވިސްނަވައިގެން" އެތައް ދަރުސްތަކެއް ދެއްވެވި ޝާއިރެކެވެ. "ހިނިތުންވެ އަތުގުޅައިގެން މިނިވަންކަމާއެކީ" ކުރިއަށްވަޑައިގެންނެވި، މިނިވަން ޚިޔާލުތަކެއްގެވެރި ޝާއިރެކެވެ. "ތާރީޚު ފަޚުރުވެރިވާ، ޝާހީ އެ ރީތި ގޮތް" ޅެންތަކުން ދައްކައިދެއްވި ޝާއިރެކެވެ. "ކުރުނުކުރާށޭ ޤައުމީ ހިންމަތް، ދުރުނުމެވާނޭ އޭރުން ނިޢުމަތް" ތައް ހުންނާނެކަން ހަނދާންކޮށްދެއްވެވި ޝާއިރެއްމެއެވެ. އާދޭހެވެ. އެ މަނިކުފާނަކީ، ދިވެހި ޅެންވެރިކަމުގެ ގުލްޒާރުގެ "ޝާޢިރުއްޝަބާބް" އެވެ.\nއާހް! "ޤުދުރަތުގެ ސުންނަތީ އަބަދަށް ދުނިޔެ ދައްކުވާ" ސުންނަތެވެ. މި ގޮތުން، އޮނަވިހި ސަތޭކަ އަށާހިވަނަ އަހަރުގެ ޖަނަވަރީމަހުގެ ސާދަވަނަ ދުވަހުގެރޭ ބާރަގަޑި ފަނަރަވީ ހިނދުކޮޅަކީ ވެސް، ޤުދުރަތުގެ ޤާނޫނެއް ތަންފީޒުވެގެންދިޔަ ހިނދުކޮޅެކެވެ. ހިތާމަވެރި ހިނދުކޮޅެއްމެއެވެ. އާދެ! ފަޟީލަތުއްޝައިޚު ޙުސެއިން ޞަލާޙުއްދީނާއި މެދުގަނޑުވަރު ތުއްތުގޮމާގެ ލޮލުގެ ފިނިކަންކަމުގައިވި ދަރިކަލުން، ހަމަ އެހެންމެދިވެހި އަފްރާދުންގެ ހިތްތަކުގެ ފިނިކަމެއްކަމުގައިވި އޮނަރަބަލް އުސްތާޛު އިބްރާހިމް ޝިހާބު އަވަހާރަވި ހިނދުކޮޅެވެ.\nއެ މަނިކުފާނު އަވަހާރަވީ އަވަށްޓެރި ސުރީލަންކާގެ ނަވަލޯކާ ހޮސްޕިޓަލުގައެވެ. ފަސްދާނުލެވިފައިވަނީ ފަނަރަވަނަ ދުވަހުގައި ސުރީލަންކާގެ ކުއްޕިއަވައްތޭ ގަބުރުސްތާނުގައެވެ. އެ މަނިކުފާނުގެ ލޮބުވެތި ބައްޕާފުޅުގެ މަޤުބަރާކައިރީގައެވެ. ޔާ ﷲ! އެ ދެބަފައިކަލުންނަށް، "ޤަލަމް އެދުނަސް ނުލިޔެވޭހާ ޝުޢޫރަށްވެސް ނުގެނެވޭހާ" އަރާމާއި އުފާހުރި ސުވަރުގެ ދެއްވާފާނދޭވެ! އާމީން!\n100.0 % މައުލޫމާތު މުއްސަނދިވި\nޅެންވެރިކަން އޮނަބަރަލް އުސްތާޛުލް މަރްހޫމް އިބްރާހިމް ޝިހާބު ޝާއިރުއްޝަބާބު\nވެލިދޫ ސިއްހީ މަރުކަޒުގެ އާ އިމާރާތުގެ މަސައްކަތް ކޮށްދޭނެ ފަރާތެއް ހޯދަނީ\nޖިންސީ ގޯނާ ކުރި ކަމަށް ތުހުމަތު ކުރެވޭ މީހެއް ހޯދަން އިއުލާންކޮށްފި\nވ. ތިނަދޫގައި އާ އިންޖީނުގޭގެ ބިންގާ އަޅައިފި\nމަތީ ދަރަޖަ ހޯދާ ފަރާތްތަކަށް ދޭ އިނާމަށް ހުށަހެޅުން އާދީއްތަ ދުވަހާ ހަމަޔަށް\nކޯސްޓްގާޑް ސިފައިންނަށް ހިންގި ތަމްރީން ޕްރޮގްރާމް ނިންމާލައިފި


Male Ge Vote MDP Ah Gellumakee Raees Nasheedh Ge Siyaasee Hayaathuge Nimumuge Feshun: Musthafa - Vaguthu\nވެރިކަން ހިންގާ މައި ޕާޓީ އެމްޑީޕީއަށް މާލެއިން ވޯޓުތަކެއް ގެއްލިގެން ދިޔުމަކީ އެމްޑީޕީގެ ރައީސް އަދި ކުރީގެ ރައީސް މުޙައްމަދު ނަޝީދުގެ ސިޔާސީ ޙަޔާތުގެ ނިމުމުގެ ފެށުން ކަމަށް ތިމަރަފުށީ ދާއިރާގެ ކުރީގެ މެމްބަރު މުޙައްމަދު މުސްތަފާ ވިދާޅުވެއްޖެއެވެ.\nމިއަދު މުސްތަފާ ކުރެއްވި ޓްވީޓެއްގައި ވިދާޅުވީ ރައީސް ނަޝީދު އަށް ލަނޑުދީފއި ވަނީ ޙަސަން ލަތީފު ކަހަލަ "ދިއުޅިއެއް ނުވާ މައްކާރުން" ކަމަށެވެ. އެހެންނަމަވެސް ހަސަން ތަލީފަށް ނިސްބަތްކޮށް އެހެން ވިދާޅުވި ސަބަބެއް އޭނާ ހާމައެއް ނުކުރައްވައެވެ. އޭނާ ވަނީ މަޖިލީހުގެ މެޖޯރިޓީ ލީޑަރ އަލީ އާޒިމް އަށް ވެސް ފާޑުު ވިދާޅުވެފައެވެ.\n"މިއަދު އަލީ އާޒިމް އަށްވެސް ސާފުވާނެ މާލޭގައި ރާއްޖެތެރޭ މީހުން ވެސް ވަޒަންވެރިވެ އުޅޭކަން." މުސްތަފާ ވިދާޅުވިއެވެ.\nMalé ge vote MDP ah gelli dhiyumakee @mohamednasheed ge Siyaasee Hayaathuge nimumuge Feshun. RN ah mi Landu dhinee @HassanLatheef Kahala Dhiulhieh nuvaa Makkaarun. Miadhu @aliazim ah ves saafu vaane Malé ga Raajjetherey meehun ves vazanverive ulhey kan.\n— Mohamed Musthafa (@Thimarafushi) April 11, 2021\nމުސްތަފާ ވަނީ ރައްޔިތުންނަށް ގެދޮރު ދޭނަމޭ ބުނެ ސަރުކާރުން ހަދާފައި ވަނީ ހީލަތްތެރި ދޮގު ކަމަށް ވިދާޅުވެފައެވެ. އަދި ދީނަށް ފުރައްސާރަކުރުމުގެ އިތުރުން ޤައުމު އިންޑިއާއަށް އަޅުވެތި ކުރުވާފައިވާ ކަމަށް މުސްތަފާ ވަނީ ވިދާޅުވެފައެވެ.\nހަމައެހެންމެ ކޮވިޑް-19ގެ ބަލިމަޑުކަމުގެ ހާލަތުގައި ވެސް ކުރީ ވައްކަން ކަމަށާއި ސަރުކާރުން 2.5 އަހަރު ހިންގި ސިޔާސަތުތަަކަކީ އެއީ ކަމަށް އޭނާ ވިދާޅުވިއެވެ.\nމުސްތަފާ އިތުރަށް ވިދާޅުވީ ވެރިކަމުގެ ހުރިހާ "ޓޫލްސް" އަތްމަތީ ޖަމާވެފައި އޮއްވާ އެމްޑީޕީއަށް ލިބިފައި މިވަނީ "ހުތުރު ބައްޔެއް" ކަމަށެވެ. އޭނާ އެހެން ވިދާޅުވީ ވެރިކަން ހިންގާ ބާރުތައް ސަރުކާރަށް ލިބިފައި ވީ ނަމަވެސް އޭގެ ބޭނުން ނުހިފޭކަން ހާމަކޮށްދެއްވުމުގެ ގޮތުންނެވެ.\nލޯކަލް ކައުންސިލް އިންތިހާބުގެ ގިނަ ގޮނޑިތައް ލިބުނީ އެމްޑީޕީ އަށެވެ. އެހެންނަމަވެސް ބޮޑެތި ބައެއް ތަންތަނާއި އާއްމުކޮށް އެމްޑީޕީ އަށް މެޖޯރިޓީ ލިބޭ މުހިންމު ގޮނޑިތަކެއް އެ ޕާޓީއަށް ވަނީ ގެއްލިފައެވެ. އެގޮތުން ވެރިކަން ކުރާ މާލޭ ސިޓީގެ މޭޔަރުކަން އެމްޑީޕީ އަށް ގެއްލި ކުރީގެ ހައުސިން މިނިސްޓަރ ޑރ،މުއިޒް ވަނީ މޭޔަރުކަމަށް ހޮވިވަޑައިގަންނަވާފައެވެ. އަދި ފުރަތަމަ ފަހަރަށް ކައުންސިލް އިންތިޚާބުގައި އައްޑޫގެ ސުޕަރ މެޖޯރިޓީ އެމްޑީޕީ އަށް ވަނީ ގެއްލިފައެވެ. އަދި މީގެ އިތުރުން ކުރިން އެމްޑީޕީން އަބަދުވެސް ހޯދަމުން އަންނަ ކައުންސިލްގެ ގިނަ ގޮޑިތަކެެއް އެ ޕާޓީއަށް ގެއްލިފައިވާކަން ފާހަގަކޮށްލަން ޖެހެއެވެ.\nއޭޕްރީލް 11, 2021 17:51\nއޭ ބަލަ މޮޔަޔާ އިއްޔެ ވޯޓުލާން މާލެ އިން ނިކުތީ PPM މިހުން އެކަނި! އެމީހުން އެޅި އެއްޗަކުން MDP މީހަކު ވެސް ހޮވުނީ ކަލޭ ހުރީ ކޮން ތާކު ތަ؟\nއޭޕްރީލް 11, 2021 18:28\nއަހަރެނަގެދުވާއަކީތީ ، ދިވެހިރާއްޖެ އައް އޮތްމުސީބާތެއްނަޝީދަކީ\nއޭޕްރީލް 11, 2021 20:53\nކޮންމެ އެއްޗެއްވެސް ކުނިވާން ފަށާނީ ބޯކޮޅުން. މާލެ އަކީ އެމްޑީޕީ ބޯ . ދެން މަޑުމަޑުން އެމްޑީޕީ ދާނީ ކުނިވަމުން ސަބަބަކީ އެމްޑީޕީ ވަޢުދުވި އެއްކަމެއްވެސް އެ މީހުންނަކަށް ނެތް ކުރެވޭކަށް. އެކަން ނުކޮށް ދައްކާ ކޮންމެ ވާހަކައެއް ރައްޔިތުން ދެކޭނީ މޮޔަހެއްދުން ކަމުގައި . މީ ވަރަށް ސާފު ޙަޤީޤަތެއް\nއޭޕްރީލް 14, 2021 16:02\nސިކުނޑީގެ އުނިކަމެއް އުޅޭތީ ނަޝީދު ޕާޓީ ރައީސް ގެ ގޮޑިން ނާއި މަޖުލިސް ރައީސްގެ ގޮޑިން އަވަހަށް ދުރަށް ނުލައި ފިނަމަ ގައުމުގެ ދުވަހާއި ޕާޓީގެ ދުވަސް ދިއުން ދާދި ކައިރި.


BML credit card thakah Agoda in7percent discount\nބީއެމްއެލް ކްރެޑިޓް ކާޑުތަކަށް އަގޯޑާ އިން7ޕަސެންޓު ޑިސްކައުންޓް\nބޭންކް އޮފް މޯލްޑިވްސް (ބީއެމްއެލް) ގެ އެމެރިކަން އެކްސްޕްރެސް ކާޑުތައް ބޭނުންކޮށްގެން އަގޯޑާ.ކޮމް އިން ހަދާ ބުކިން ތަކަށް މިއަދުން ފެށިގެން ހަތް ޕަސެންޓާއި ހަމައަށް ޑިސްކައުންޓު ލިބޭނެ ކަމަށް ބީއެމްއެލް އިން ބުނެފި އެވެ.\nބީއެމްއެލް އިން ބުނި ގޮތުގައި އެ ބޭންކްގެ އެމެރިކަން އެކްސްޕްރެސް ކާޑުތަކަށް ހަ ޕަސަންޓްު އަދި ބީއެމްއެލް އެމެރިކަން އެކްސްޕްރެސް ގޯލްޑް ކާޑުތަކަށް ހަތް ޕަސެންޓު ޑިސްކައުންޓު ލިބޭނެ އެވެ.\nމިއަދުން ފެށިގެން 25 ޖެނުއަރީ 2017 ގެ ނިޔަލަށް ކުރިއަށް ގެންދާ މި ޕްރޮމޯޝަންގައި މާޗް 31، 2017 ގެ ކުރިން ހޮޓާ ބޭނުންކުރަން ޖެހެ އެވެ. މި ޕްރޮމޯޝަންގެ ދަށުން ޑިސްކައުންޓު ލިބޭނީ ހަމައެކަނި www.agoda.com/bmlamex މި ލިންކު ބޭނުންކޮށްގެން ހަދާ ބުކިންތަކަށެވެ.\nމި ޕްރޮމޮޝަނާއި ބެހޭގޮތުން ބީއެމްއެލްގެ ރީޓެއިލް ބޭންކިން ޑައިރެކްޓާ މުހައްމަދު ޝަރީފް ވިދާޅުވީ މިފަދަ ޕްރޮމޯޝަންތަކުގެ ސަބަބުން ކަސްޓަމަރުން ކާޑު ބޭނުންކުރުން އިތުރުވެ ކާޑު ބޭނުންކޮށްގެން ގިނަ ފައިދާތައް ހޯދިގެންދާނެ ކަމަށެވެ.\nއަގޯޑާއަކީ އޭޝިޔާ ސަރަހައްދުގެ އެންމެ ކުރީގައި ހިމެނޭ ބުކިން ސައިޓެވެ.


ޤުރުއާންގެ ބަގީޗާ : سورة الجاثية – Ilm\nޤުރުއާންގެ ބަގީޗާ : سورة الجاثية\nހަވާ ނަފްސަށް ތަބާވާ، ބޮޑާވުމުގެ ސަބަބުން ޙައްޤުގެ މަގުން އެއްކިބާވެފައިވާ މީހުންނަށް ފަރުވާކުރުން. އެއީ އާޔަތްތަކުގެ އަލީގައްޔާއި އާޚިރަތް ދުވަސް ހަނދުމަކޮށްދިނުމުގެ ޛަރީޢާއިންނެވެ. ހަވާ ނަފުސަށް ތަބާވެ ބޮޑާވުމުގެ ސަބަބުން ޙައްޤުމަގުން އެއްކިބާވެފައިވާ މީހުންނަށް ފަރުވާކުރުން\n• ކުޅަދުންވަންތަކަމުގެ ހެކިތައް ބަޔާންކުރުން. (ތިންވަނަ އާޔަތުން ފަސް ވަނަ އާޔަތަށް)\n• އިންސާނުންނަށް މާތްﷲ ދެއްވާފައިވާ ނިޢުމަތްތަކުގެ މަތިން ހަނދާންކޮށްދިނުން\nاللَّـهُ الَّذِي سَخَّرَ لَكُمُ الْبَحْرَ لِتَجْرِيَ الْفُلْكُ فِيهِ بِأَمْرِهِ وَلِتَبْتَغُوا مِن فَضْلِهِ وَلَعَلَّكُمْ تَشْكُرُونَ ﴿١٢﴾ وَسَخَّرَ لَكُم مَّا فِي السَّمَاوَاتِ وَمَا فِي الْأَرْضِ جَمِيعًا مِّنْهُ ۚ إِنَّ فِي ذَٰلِكَ لَآيَاتٍ لِّقَوْمٍ يَتَفَكَّرُونَ ﴿١٣﴾\n• ކާފިރުންނަށް މާތްﷲ ގެ އާޔަތްތައް ކިޔަވައިދެވުމުން އީމާންނުވެ، ކިބުރުވެރިވިކަން ޤިޔާމަތްދުވަހު ހަނދާންކޮށްދެވޭނެއެވެ. ކިބުރުވެރިން ޤިޔާމަތްވާނޭކަމާއިމެދު ޝައްކުކޮށް، ފާފަކުރުންމަތީ ދެމިތިބެއެވެ. ޤިޔާމަތްދުވަހުން އެބައިމީހުން ކުޅަ ފާފަތައް ފާޅުކުރެވޭނެއެވެ. އަދި މާތްﷲ އާ ބައްދަލުވާނޭކަން އެބައިމީހުން ހަނދާންނައްތާލިގޮތަށް، ޤިޔާމަތްދުވަހުން މާތްﷲ އެބައިމީހުންގެ މަތިން ހަނދާން ނައްތާލައްވާނެއެވެ. ކިބުރުވެރިން ﷲގެ އާޔަތްތައް ފުރައްސާރައެއްކަމުގައި ހަދައެވެ. ދުނިޔޭގެ ދިރިއުޅުމުގެ ޗާލޫކީކަމަށް ހެއްލެއެވެ. މިވާހަކަތައް މި ސޫރަތުގެ 31 ވަނަ އާޔަތުން 35ވަނަ އާޔަތަށް އައިސްފައިވެއެވެ.\n• ހަވާނަފުސަށް ތަބާވުމަކީ ނުރައްކާތެރިކަން ބޮޑުކަމެއްކަން މި ސޫރަތުގެ 23 ވަނަ އާޔަތުގައި ބަޔާންވެފައިވެއެވެ.\n• މި ސޫރަތުގެ 16 ވަނަ އާޔަތާއި 17ވަނަ އާޔަތުގައި ބަނީ އިސްރާއީލުންނަށް މާތްﷲ ދެއްވި ނިޢުމަތްތަކުގެ މަތިން ހަނދާންކޮށްދެއްވިފައިވެއެވެ. އަދި އެބައިމީހުންގެ އުރެދުންތެރިކަމުގެ ވާހަކަވެސް ބަޔާންވެފައިވެއެވެ.\n• މުލްޙިދުންނާއި މެޓީރިއަލިސްޓުންގެ އަޤީދާ މި ސޫރަތުގެ 24 ވަނަ އާޔަތާއި 25 ވަނަ އާޔަތުގައި ބަޔާންވެފައިވެއެވެ.\nމި ސޫރަތުގައި ކިބުރުވެރިންގެ ވާހަކަތައް އައިސްފައިވެއެވެ.\nޝަރުޢީ ޢިލްމު ހުރެމެ، މަގުފުރެދިފައިވާ މީހަކު ތިބާއަށް ފެނިއްޖެނަމަ، ޔަޤީންކުރާށެވެ. އޭނާގެ މަގުފުރެދުމުގެ އަޞްލަކީ ހަވާނަފުސަށް ތަބަޢަވުމެވެ. މިކަން މިސޫރަތުގެ 23 ވަނަ އާޔަތުން އެނގެއެވެ.


SunOnline: Column: Ungenumugai makaru hedhun\nރާމިޒު އަލީ 06 Oct 2019, 13:44\n14 ޖުލައި 2018: އޮލިމްޕިކް ދުވަސް ފާހަގަކުރުމުގެ ގޮތުން ގައުމީ ދަނޑުގައި ބޭއްވި ހަރަކާތްތަކުގެ ތެރެއިން --- ސަން ފޮޓޯ/ މުހައްމަދު އަފްރާހް\nރާއްޖޭގައި މަތީތައުލީމު އުނގެނޭ ދަރިވަރުން އަދި މަތީ ތައުލީމުގެ ކޯސްތަކުގެ ފެންވަރާ މެދު ދޭތެރެ ދޭތެރެއިން ނޫސްތަކުގައްޔާއި މީސްމީޑިއާގެ އެކި ވަސީލަތްތަކުގައި ޚިޔާލުފާޅުކޮށްފައި ހުންނަތަން ފެނެ އެވެ. ޚާއްސަކޮށް އޮންލައިން އުނގެނުމުގެ ގޮތްތައް ޝާމިލުވާ ކޯސްތަކުގެ ފެންވަރާ މެދު ޝައްކުގެ ނަޒަރަކުން ބައެއް މީހުން ބަލަ އެވެ. މިފަދަ މީހުންގެ ނަޒަރުގައި އޮންލައިން އުނގެނުމުގެ ތެރެއިން ނުހައްގު ގޮތުގައި ސަނަދު ލިބިގަތުމަށް ދަރިވަރުންނަށް ފަހިވެ އެވެ. އާދައިގެ ބަހުން ބުނާ ނަމަ، މަކަރުހެދުމަށް ދަރިވަރުންނަށް ފަސޭހަވެ އެވެ. މި ބަހުސަކީ ރާއްޖޭގައި އެކަނި ހިނގާ ކަމެއް ނޫނެވެ. މިއީ މަތީތައުލީމާ މެދު ޚިޔާލުފާޅުކޮށް، އިލްމީ ދިރާސާ ކުރާ މީހުންގެ މެދުގައި ވެސްމެ ހިނގާ ބަހުސެކެވެ.\nއުނގެނުމުގައި މަކަރު ހަދަނީ ނުވަތަ ހެދުމަށް މަސައްކަތް ކުރަނީ ހަމައެކަނި އޮންލައިންކޮށް ކިޔަވާ ދަރިވަރުންނެއް ނޫނެވެ. ބައެއް ދިރާސާތަކުން އެނގޭ ގޮތުގައި ބައެއް ޔުނިވަރސިޓީތަކުގެ ތިންބައިކުޅަ ދެބަޔަށް ވުރެ ގިނަ ދަރިވަރުން، ކޯހުގެ މުއްދަތުގެ ތެރޭގައި އުނގެނުމުގައި މަކަރުހެދުމާ ގުޅޭ ކަމެއްގައި މަދުވެގެން އެއްފަހަރު ޝާމިލުވެ އެވެ. ނުވަތަ މަކަރު ހެދުމުގައި ޝާމިލުވި ދަރިވަރެއްގެ މައުލޫމާތު އެނގޭކަމަށް ބުނެފައިވެ އެވެ. މިހެންވުމުން މިފަދަ ކަންކަން ކޮންޓުރޯލުކޮށް ބެލެހެއްޓުމަށް، މަތީތައުލީމުދޭ މަރުކަޒުތަކުގައި ހަރުކަށި އުސޫލުތަކެއް ހަދާފައި ހުރެ އެވެ. އަދި އެ އުސޫލުތަކާ ބެހޭ މައުލޫމާތު ދަރިވަރުންނަށް ފޯރުކޮށްދީ، ދަރިވަރުން ހޭލުންތެރި ކުރުވުމަށް ތާއަބަދު ގިނަ މަސައްކަތްތަކެއް ކުރެވެ އެވެ.\nއުނގެނުމުގައި މަކަރުހެދުމަށް މެދުވެރިވާ އާއްމު ސަބަބުތަކެއް ހުރެ އެވެ. އެއްކަމަކީ އުނގެނުމަށް ހުންނަ ޝައުގަށް ވުރެ، ހަމައެކަނި ސަނަދެއް ހާސިލުކުރުމުގެ ބޭނުމުގައި ކިޔެވުމެވެ. މިގޮތް ގިނަ ފަހަރަށް މެދުވެރި ވަނީ މީހާގެ ހުނަރުވެރިކަމާއި ގާބިލުކަން ހުރިމިންވަރަށް ރިއާޔަތްކުރުމުގެ ބަދަލުގައި ތަނުގެ ނިޒާމު ހަމަޖެހިފައި އޮންނަ ގޮތުން ވަޒީފާގެ ފުރުސަތާއި މަގާމު މަތިވުމާއި މުސާރައިގެ ކުރިއެރުން، ހަމައެކަނި ސަނަދަށް ބަލައިގެން ލިބޭތީއެވެ. އަނެއް ކަމަކީ، ވަކި މުއްދަތެއްގެ ތެރޭގައި ވަކި މިންވަރަކަށް މީހުން ތަމްރީނުކުރުމުގެ ލަނޑުދަނޑިއެއް ކަނޑައަޅައި، އެލަނޑުދަނޑިއަށް ކޮންމެހެންވެސް ވާސިލުވުމަށް ޓަކައި ކޯސްތަކަށް ވަނުމުގެ ޝަރުޠު ލުއިކުރުމެވެ. ނުވަތަ އެކަށީގެންވާ ފެންވަރު ނެތް މީހުންނަށް އެއްފަހަރާ ކޯސްތަކުން ޖާގަ ދިނުމެވެ. މިފަދަ ބައެއް ދަރިވަރުންނަށް ފާސްވުމަށް އޮތް ހަމައެކަނި މަގަކީ އެއީ ކަމަށް ގަބޫލުކުރެވިގެން މަކަރުހަދަ އެވެ. ތިން ވަނަ ކަމަކީ ދިރިއުޅުމުގެ ހާލަތާއި އަދާކުރަން ޖެހޭ މަސްއޫލިއްޔަތުތަކުގެ ބުރަކަމާ އެކު ވެސް، ލިބެންއޮތް އެންމެ ފަސޭހަގޮތަކުން ސަނަދެއް ހޯދުމަށް މަޖުބޫރުވާ ހާލަތަކަށް ދިޔުމެވެ. އިތުރު ސަނަދެއްނެތި ދިރިއުޅެވެން ނެތުމެވެ. އެހެނަސް ދިރިއުޅުމަށް ކުރާ ކަންކަން ދޫކޮށްފައި ކިޔެވެން ނެތުމެވެ. ހަތަރު ވަނަ ކަމަކީ، ކޮޕީ ކުރުމާއި އިލްމީ އަޚުލާގީ މިންގަނޑަކީ ކޮބައިކަން ނޭނގުމުގެ ސަބަބުން އެއީ މާބޮޑުކަމެއް ކަމުގައި ނުދެކި، އެކަން ކުރުމެވެ. އަދި މިނޫން އެހެން ސަބަބުތަކެއް ވެސް ހުރެދާނެ އެވެ.\nއުނގެނުމުގައި މަކަރުހެދުމާ ގުޅޭ ގޮތުން ހެދިފައިވާ އިލްމީ ބައެއް ދިރާސާތަކުން އެނގޭ ގޮތުގައި އިންސާނާ ކަމެއް ކުރަނީ ނުވަތަ ކުރަން ގަސްތުކުރަނީ އޭނާގެ ހިތުގައި އެކަމަކާ މެދު އުފެދޭ ޝައުގެއްގެ ސަބަބުންނެވެ. މިޝައުގުގެ އެއްބާވަތަކީ އެކަމެއް ކުރުމުން ނުވަތަ ހާސިލުވުމުން ތިމާގެ ހިތަށް ތަސައްލީއެއް ލިބޭ ކަންކަމެވެ. ހިތްހަމަޖެހި އުފާވާ ކަންކަމެވެ. ދެވަނަ ބާވަތަކީ އެކަމެއް ކުރުމުން ނުވަތަ ހާސިލުވުމުން މާއްދީގޮތުން ތިމާއަށް މަންފާއެއް ލިބެނިވި ކަންކަމެވެ. މީގެތެރެއިން ފުރަތަމަ ބުނެވުނު ޝައުގުވެރިކަމުގެ ސަބަބުން ކިޔަވަންފަށާ މީހުން، އުނގެނުމުގައި މަކަރުހަދާ މިންވަރު ކުޑަކަމަށް ފާހަގަކުރެވިފައިވެ އެވެ. އެހެނީ އުނގެނުމުގެ ސަބަބުން މިފަދަ މީހުންނަށް ހިތްހަމަޖެހުމާއި އުފާވެރިކަން ލިބޭނެ އެވެ. ނަފްސާނީ ހަމަޖެހުން އޮންނާނެއެވެ. ނަތީޖާއަކަށް ވާނީ މާއްދީ ގޮތުން ލިބޭ ނުވަތަ ލިބެން އޮތް އެއްޗަކަށް ވުރެ، އައު މައުލޫމާތާއި ކަންކަން ދަސްކުރަން ބޭނުންވުމެވެ. އުނގެނުމުގައި މަކަރުހެދުމުން ދުރުހެލި ވުމެވެ.\nއުނގެނުމުގައި ދަރިވަރުން މަކަރުހަދާ މިންވަރާއި އެކަމާ މެދު މުދައްރިސުން ދެކޭ ގޮތާއި އަމަލުކުރާގޮތާ ގުޅުން ހުރެއެވެ. މީގައި މައިގަނޑު ދެކަމެއް ޝާމިލުވެއެވެ. އެއްކަމަކީ ޔުނިވަރސިޓީގައި މަކަރުހެދުމުގެ ހާދިސާތައް މެދުވެރިވާ މިންވަރާއި އެކަމަށް މަގުފަހި ވެފައިވާ މިންވަރާއި އަދި މަކަރު ހަދައިފި ނަމަ އެކަމެއް ފަޅާއެރުމުގެ ފުރުސަތު އޮތްމިންވަރެވެ. ދެވަނަ ކަމަކީ އުނގެނުމުގައި މަކަރުހަދައިފިކަން މުދައްރިސަށް އެނގުމުން، ނުވަތަ ފަޅާއެރުމުން އެކަމުގައި މުދައްރިސް އަމަލުކުރާނެ ގޮތްކަމަށް ދަރިވަރުންނަށް ވިސްނިފައި އޮންނަ ގޮތެވެ. އެހެންގޮތަކަށް ބުނާ ނަމަ މަކަރުހެދުމުގައި ބައިވެރިވާ ދަރިވަރަށް ނުވަތަ ދަރިވަރުންނާ މެދު މުދައްރިސް ހަރުކަށި ފިޔަވަޅު އަޅާނެ ކަމަށް ދަރިވަރަށް ވިސްނިފައިވާ މިންވަރާއި ގޮތެވެ. މިކަމަކީ އުނގަންނައިދިނުމުގެ ތެރެއިން މުދައްރިސް، ދަރިވަރަށް އޮޅުންފިލުވައި ދިނުމުގެ އިތުރުން، އަމަލީގޮތުން ދައްކައިދޭން ޖެހޭ ކަމެކެވެ. އެހެނީ އުނގެނުމުގައި މަކަރުހެދުމަކީ އެއްވެސް މިންވަރަކަށް މުދައްރިސް ފުރުސަތު ދޭނެކަމެއް ނޫންކަމުގައި ދަރިވަރުންނަށް ވިސްނި، އަދި އެކަމުގައި ހަރުކަށި ފިޔަވަޅުތަކަކާ ކުރިމަތިލާން ޖެހޭނެކަން ދަރިވަރުންނަށް ގަބޫލުކުރެވޭ ނަމަ، މަކަރު ހެދުމުގައި ދަރިވަރުން ޝާމިލުވުމުގެ ފުރުސަތު ކުޑަވާނެ އެވެ.\nހެވާއި ނުބަޔަކީ ކޮބައިކަމުގައި އެންމެން ގަބޫލުކުރާ އާއްމު މިންގަނޑުތަކެއް ހުރެ އެވެ. މި މިންގަނޑު ފަހަނަޅައި، އުނގެނުމުގައި މަކަރުހެދުމުގެ ތެރެއަށް ދަރިވަރުން ވަންނަނީ ހަމައެކަނި އުނގަންނައިދިނުމުގެ ވަކިގޮތެއް ބޭނުންކުރާތީއޭ ބުނުމަކީ އެންމެ ރަނގަޅުގޮތެއް ނޫނެވެ. އެހެނީ މިއީ ކިޔަވައިދެވޭ މާހައުލުގެ ގިނަ ކަންތައްތަކެއް ގުޅި ލާމެހިގެން އަންނަ ކަމެކެވެ. މިހެންވުމުން އޮންލައިންކޮށް ކިޔެވިޔަސް، ކޮންމެ ދުވަހަކު މުދައްރިސާއި ބައްދަލުކޮށް ކިޔެވިޔަސް، އުނގެނޭ މާހަލުގެ ކަންކަން ބައްޓަންވެފައި އޮންނަ ގޮތަކުން އުނގެނުމުގައި ދަރިވަރުން މަކަރު ހަދައިފާނެ އެވެ. ވީމާ ކުށްވެރިވަނީ އޮންލައިންކޮށް ކިޔެވުންކަމުގައި ކަނޑައަޅައި ހުކުމް ނުކުރާށެވެ. އެހެނީ، ބައެއް ދިރާސާތަކުން އެނގޭ ގޮތުގައި އޮންލައިންކޮށް އުނގެނޭ ދަރިވަރުންނަށް ވުރެ ކޮންމެ ދުވަހަކު ކިލާހަށް ހާޒިރުވެ ކިޔަވާ ދަރިވަރުން، އުނގެނުމުގައި މަކަރުހަދާލެއް ބޮޑެވެ.\nއޮންލައިން ކިޔަވައިދިނުން ފަރުމާކުރުން\nޓެކުނޮލޮޖީ ބޭނުން ކުރުމަށް ދިމާވާ ހުރަސްތައް\nތައުލީމީ ނިޒާމަށް ބަދަލު ގެނައުން\nއޮންލައިން އުނގަންނައިދިނުމުގެ ބައެއް ހަމަ


Hulhumale' Flat Thah Eiee Kotharu Koshi Thakeh: Nasheed - Vaguthu\nހުޅުމާލެ ފްލެޓުތައް އެއީ ކޮތަރު ކޮށިތަކެއް: ނަޝީދު\nހުޅުމާލެ ދެވަނަ ފިޔަވަހީގައި "ހިޔާ މަޝްރޫއު"ގެ ދަށުން އިމާރާތް ކޮށްފައިވާ ފްލެޓުތަކަކީ ކޮތަރު ކޮށިތަކެއް ކަމަށް ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް މުހައްމަދު ނަޝީދު "ހިޔާ މަޝްރޫއު"ގެ ފްލެޓުތައް އަންނަ މަހު ފަހު ކޮޅު ހަވާލު ކުރެވެން ފަށާނެ ކަމަށް ހައުސިން މިނިސްޓަރު އާމިނަތު އާތިފާ އަށް "އޮޅުމަކުން" ވިދާލުވެފައި ވަނިކޮށެވެ.\nރައީސް ނަޝީދު ކުރެއްވި ޓްވީޓެއްގައި މިއަދު ވިދާޅުވީ ހުޅުމާލެ ދެވަނަ ފިޔަވަހީގައި އަޅަފައިވާ ފްލެޓުތައް އަޅާފައިވަނީ 500 އަކަފޫޓު ކުދި ކޮތަރަ ކޮށިތަކެއް ގޮތަށް ކަމަށެވެ. އޭގެއިން ތަނެއްގެ އަކަފޫޓަކަށް 1900 ރުފިޔާ ހަރަދުކޮށްފައިވާއިރު ކުލީގެ ގޮތުގައި 11000 ރުފިޔާ ޖެހޭނެ ކަމަށް ނަޝީދު ވިދާޅުވިއެވެ. އަދި އެކަން ދެކޮޅު ޖައްސާނީ ކިހިނެއްތޯ ނަޝީދު ވަނީ ސުވާލު އުފައްދާފައެވެ.\nއެ ފްލެޓުތަކުގެ ފޮޓޯއެއް އާއްމު ކުރައްވާ ނަޝީދު ވިދާޅުވީ އެއީ "ދަރަނި ދަންތުރައިގެ" ފޮޓޯއެއް ކަމަށެވެ.\nHulhumale’ flat thah alhaafa evanee 500 aka foot ge kudhi kotharu koshi thakeh gothah. Eygenthaneh hadhan kharadhu koffa vaakamah bunanee aka footakah MVR1900/-. Mihenkamun kuleege gothugai MVR11,000/- jehey. Dhen mi kihineh dhekolhu jahsaanee. Mieeedharaneege dhanthurage photo pic.twitter.com/abxBybAcom\nހުޅުމާލޭގެ ދެ ވަނަ ފިޔަވަހީގައި، ޗައިނާ ސްޓޭޓް އިންޖިނިއަރިން އެންޑް ކޮންސްޓްރަކްޝަން ކޮމްޕެނީ (ސީއެސްއީސީ)އާ ހަވާލުކޮށްގެން، ކުރިއަށް ގެންދިޔަ މަޝްރޫއަކީ ރާއްޖޭގައި މިހާތަނަށް ކުރިއަށް ގެންދިޔަ ބޯހިޔާވަހިކަމުގެ އެންމެ ބޮޑު މަޝްރޫއެވެ. އެއީ 25 ބުރީގެ ހައުސިން ޔުނިޓުތަކެކެވެ.\nރައްޔިތުންގެ މަޖިލީހުގެ މި ދައުރުގެ ފުރަތަމަ ޖަލްސާގައި ރިޔާސީ ބަޔާން އިއްވަވައިދެއްވަމުން ރައީސް ވިދާޅުވީ ހިޔާ މަޝްރޫއުގެ 17،189 ފޯމު މިހާތަނަށް ސްކްރީންކޮށްފައިވާ ކަމަށެވެ. ހިޔާ މަޝްރޫއަށް ކުރިމަތިލީ މީހުންގެ ތެރެއިން ފްލެޓްތައް ހައްގުވާ ލިސްޓު އިއުލާންކުރަން ފްލެޓް ކޮމިޓީ އޮތީ ތައްޔާރަށް ކަމަށް އެމަނިކުފާނު ވިދާޅުވިއެވެ. އަދި ހިޔާ މަޝްރޫއުގެ 7000 ފްލެޓް މި އަހަރުގެ ތެރޭގައި ހައްގުވެރިންނާ ހަވާލުކުރެވޭނެ ކަމަށް ވެސް އެމަނިކުފާނު ވިދާޅުވިއެވެ.\nހިޔާ މަޝްރޫއުގެ ދަށުން ހުޅުމާލޭގައި އިމާރާތް ކުރަމުން އަންނަ 7،000 ފްލެޓުގެ ޑިޒައިނަށް ބަދަލު ގެންނަން މި ސަރުކާރުން ވިސްނިއެވެ. ހައުސިން ޑިވެލޮމްޕަންޓް ކޯޕަރޭޝަން (އެޗްޑީސީ) ން ކުރިން ބުނެފައިވާ ގޮތުގައި ދެ ކޮޓަރީގެ ފްލެޓްތައް ތިން ކޮޓަރި އަށް ބޮޑުކުރުމުން ފްލެޓްތަކުގެ އަދަދު 3،588 އަަށް މަދުވާނެއެވެ. އެކަމަކު، ކަމާބެހޭ އިދާރާތަކުން މަޝްވަރާ ކުރުމަށް ފަހު ނިންމީ އަދަދު މަދު ނުކުރުމަށެވެ.\nފްލެޓް ހައްގު ކަމަށް ބުނެ އިހްތިޖާޖްކުރި ފަރާތްތަކުގެ ގޭގެއަށް ނަޝީދު ޒިޔާރާތް ކުރައްވަނީ\nޖޫން 7, 2020 18:35\nޔާމީންގެ ސަރުކާރުން ފްލެޓްގެ އަގަށް މަހަކު 6500ރުފިޔާ ހަމަޖައްސާ އެކަން ވަނީ އިޢުލާން ކޮށްފަ. 11000ރުފިޔާ އަށް ބޮޑުކޮށް ޢަދަދު ކިއުމަކީ މިސަރުކާރުގެ ނާގާބިލް ކަމާ މާލީ ތަސައްރަފު ނުފުދުން އަދި ވައުދެއް މިކުރެވެނީ އެވައުދެއް ފުއްދުމުގެ ގާބިލް ކަމެއްނެތި ހަރާންކޯރު ސިފަ ލިބިގެން ކަން އެގޭ. ކޮތަރު ކޮށްޓަކަށް ވިޔަސް ފާހަގަ ކުރެވޭ ކަމަކީ މިހާތަނަށް މިސަރުމާރުގެ މަޝްރޫޢެއް ތަންފީޒު ވެގެން ނުދާކަން.\nޖޫން 7, 2020 18:38\nދެން ބޮޑެތި ގަނޑު އަޅާފަ ރައްޔިތުންނަށް ދީބަލަ. އެއްވެސް\nމީހަކު ގަނޑުވަރުތަކާ ހަވާލް ނުވާކަށް ނޫޅެޔޭ. ފެންނެތްތާ\nޖޫން 7, 2020 18:42\nޢަހަރެމެން މިއުޅެނީ 700އަކަފޫޓުގެ ތަނެއް 18000 އައް އެހެންވީމާ ތިތަންއޯކޭ\nޖޫން 7, 2020 18:43\nކުރީގަ ތިޔަކިޔަނީ ކޮތަރު ކޮށްޓޭ ބަލަ މިހާރު ބަކަރިކޮށްޓެއްވެސް ނޭޅިގެން ދޯ ތިއުޅެނީ ހައް ހައް ދެންވެސް ގެރިކޮށީގެ މުދީރުކަމުންވެސް ފާސްވޭތޯ ބަލާބަލަ?\nޖޫން 7, 2020 18:44\nނަޝީދު ޖޭ ވިޔަސް ތީދެން ތަންފުކެއް ބޮޑުވަރު!! ޔާމީނު ވަރެއް ހަމަ ނެތް ތަރައްގީ ގެނަސް ދިނުމުގައި!! ކޮންކަހަލަ ބިޔަ ބޮޑެތި ޕްރޮޖެކްޓްތަކެއް ހިންގާ ނިންމާލީ!!\nރާއްޖޭގެ ރައްޔިތުން ނޫޅޭ ކަލޭމެން އުޅޭހާ ފެންވަރުގަ 100 ފޫޓް 100 ފޫޓް ގެ ކޮޓަރި ތަކުގަ އުޅޭ ހިތަކުން. އަހަރެމެންނަށް އަޅުކަން ކޮއްލައިގެން ކާންބޯން މަސައްކަތް ކޮއްގެން އުޅެވޭ ފެންވަރުގަ އެތަން ހުރީ. މަހުޖްނުންނަށް ހަދާފަ ހުރި ތަނެއް ނޫން ތިޔަކީ. ކަލެޔައް ނުވި އެވަރުވެސް، ޓާޓާ ފުލެޓް ތަކުގެ ސައިޒު ވަކި ބޮޑު؟ ބޯހަލާކު\nޖޫން 7, 2020 18:47\nބޭފުޅާ ހެވޭ އެެއީ މިދާ ކޮށްޓަކަށް ވިއަސް. އަވަހަށް ދެއްވާ. މިހާރުވެސް މި އުޅެނީ 17 ހާސް ރުފިޔާ ދީގެން ގަނޑުވަރެއްގަ އެއް ނޫން. ކަލެއާއި ކަލެއަށް ތަބާވާ މީހުން ބޮޑެތި ހިތްގައިމު ތަންތާ އުޅޭ. އަހަރެމެންނަށް ތިތަން ލިބިއްޖިއްޔާ ގަނޑުވަރެއް ފަދަ.\nޖޫން 7, 2020 18:54\nތިއީ ކޮތަރުކޮށިތަކެއްކަމަށް ވަނީވިއްޔާ ކަލޭގެ ޕާޓީކުދިންނަށް ތި ތަން ދޭނެކަމެއްނެތް! ތި ތަނުގެ ބޭނުންޖެހިފައި ތިބި އެހެން މީހުންނަށް ދީ! ދެން ކަލޭ ތީ ފިރިހެނެއްކަމަށް ވަނީވިއްޔާ ޕާޓީކުދިންނަށް ކަލޭ ޤަބޫލުކުރާ ފެންވަރަށް 7000 ހައުސިން ޔުނިޓް އަޅާދީ! ކަލޭގެ ވެރިކަމެއްނު! މިކަން މިހެން ވާނެތަ ކަލެޔަށް!\nޖޫން 7, 2020 19:05\nނަސިދުބެ އަނގަ މައިތިރި ވަނި ކޮންދުވަހަކުންބަ\nޖޫން 7, 2020 20:02\n14000 ރ ކުލިއަށް އަށް 400 އަކަފޫޓު. އަހަރުމެން ހަމަ ޝުކުރުކުރާ ހާލުގަ ތިތަނަށް ވަންނަން މިތިބީ. އެކުން ދެން އެހާ ހަޑިހާވަން އުޅޭނެ ކަމެއްނެތް. ތި މާލޭގެ ގެދޮރުވެރިން. މީ ވަންނާނެ ތަނެއް ނެތިފަ ތިބި ނިކަމެތިން. ޔާމީންގެ ވައުދަކީ ބޯހިޔާވަހިކަން . މުލިއާގެ އެއް ނޫން. ރައްޔިތުން އޭރުވެސް މިހާރުވެސް އެކަމާ ރުހުނު.\nޖޫން 8, 2020 13:39\nނަސިދުބެ އަނގަ މައިތިރި ވަނީ ހޯމްމިނިސްޓަރުބެ މިސޮރުއަގާގަ ހައްދު ޖެހިދުވަހަކުން ހެންވަރައް ހީވޭ ،،،،\nޖޫން 7, 2020 19:06\nހެޔޮތާ ކޮތަރު ކޮށްޓަކަސް އެހުރީ އަޅާފަތާ ..އަދިކިއެއް ފޭސް2 ގައި ހުރި އެންމެހާ ކުންފުނި ތަކުން އަޅާ ތަންތަނަކީ ވެސް ކުުރީ ސަރުކާރުގެ ގާބިލުކަން އެއީ2އަހަރު މަސައްކަތް. ކަލޭ ތީ ފުލެޓް ދޮމްބެ ހެދިގެން އުޅުންމީހާ ، މިސަރުކާރަށް2އަހަރު ވެގެން ދާއިރު ޕިންޗަރު ކޮށްޓެއް ކީއްކުރަން ކަކުނި ހޮރެއްވެސް ކޮނެ ނުލެވުނުތާދޯ..؟ ފަހުވަގުތުގަ ކަލޭމެންގެ އައުވާނުން އެތަނަށް ސަވާރުވެގެން ތިބޭނީވެސް.\nޖޫން 7, 2020 19:14\nޙުސް އަނގަ ތަޅާ ސަޜުކާޜެއް މި\nޖޫން 7, 2020 19:15\nބަލަ ކަލޯއަންނިގެ ވެރިކަމަށްއަރާ އަމިއްލައަށް ހިއްކައިގެން ފުރިހަމަކުރި ފްލެޓެއްދައްކަބަލާށެވެ. ހުޅުމާލެ މައުމޫން ހިއްކީ މީނަގޯތިދިނީއެވެ. އަބަދުވެސް ކޮވެލީގެ ގޮތް މިއޮންނަނީ ކޮވެލިވެސް ބިސްއަޅާނީ ކާޅުގެ ހާއްޔަށެވެ، ދެންކާލު ދަރިންބޮޑުކުރާނީއެވެ. ތިޔަބުނާ ގުޅިފަޅުއޭނާހިއްކި އެކަމު އެތަނަކުން އަދި ދިވެހިރައްޔަތަކު ދިރިނުއުޅެއެވެ.\nޖޫން 7, 2020 19:16\nކަލެއަށް ކޮތަރު ކޮށްޓެއްވެސް ހެދުނުބާ؟\nޖޫން 7, 2020 19:17\nމަގޭ އެއޮތީ ގުރާކޮއްޓެއް ވިއަސް ހަދާ ދީފަ. ޢަންނި ކަލޭ މޮޅިއްޔާ އެޔައްވުރެ ކުޑަ ކޮއްޓެއް ވިޔަސް ހަދާ ދީ ބަލަ ރައްޔިތުން ނަށް. ނުވާނެ.\nޖޫން 7, 2020 19:25\nތީ ގެ ރި މޯދީ ބުނެގެން ޗައިނާ މީހުން ރުޅިއަ ރުވާލީ ދޯ. ސާބަހޭ ސޭކު ސަލަންބަ ރު\nޖޫން 7, 2020 19:43\nކަލޯ ބުނާކަށް އެމްޑީޕީ އެއްކުއްޖަކުވެސް އެކޮއްޓަށް ނުލާތި\nޖޫން 7, 2020 19:52\nމާލޭގައި މިހާރު ދިރިއުޅެނީ -/15،000 ރ -/20،000 ރ ކުއްޔައް ދެކޮޓަރި ހިފައިގެން ހަމަ ކޮތަރު ކޮށީގައި މިތަންތަން ދޫކޮއްލާފައި -/6،000ރ ކުއްޔައްދޭ ކޮތަރުކޮށި މާރަނގަޅުވާނެ އެއީ މިދިޔަ ސަރުކާރުގައި އަހަރުމެންގެ ހާލު ދަނެގެން ވެރޮކަން ކުރި ވެރިއެއްގެ ދުރުވިސްނޭ ސިޔާސަތުގެ ދަށުން އަހަރުމެނަށް ހޯދައިދީފައިވާ ތަންތަން މިތަނުގެ ތެރެއަށް ތިބޭފުޅާ ވަންނަން ނޫޅޭ ދުރުގައި ހުރޭ ، ތިޔަބޭފުޅާވެސް ދޭން ބޭނުންނަމަ ގުޅިފަޅު ހިއްކައިގެން ނޫނީ ލޮނުގަނޑުގައި މިންއަޅައިގެން ދޭން ބޭނުންވާ މީހަކަށްދީ. ހުޅުމާލޭ ދެވަނަ ފޭސްގައި އެހުރީ އަހަރުމެންގެ ހައްގު އެތަންތަން އަހަރުމެންގެ ކިބައިން ނިގުޅައިގަންނަން މަނިކުފާނު ނޫޅުއްވާ އެހެންނޫނީ ބޭޒާރު ވެދާނެ. އެއީ ރައީސް ޔާމީން އަހަރުމެނަށް ދިން ހަދިޔާއެއް.\nޖޫން 7, 2020 20:01\nނަސީދު 500 އަކަފޫޓްޚަމަށް ވިދާޅުވާނަމަ ކޮތަރު ކޮއްޓަށް ވާނަމަ ހުޅުމާލޭގަ ހުރީ ހުސް ކޮތަރުކޮށި، އެއީ ފާހާނާ އެއެކު ހުރި 7،14 10،15 އެއީ 98 އަދި 150 އަކަފޫޓް ގެ2ކޮޓަރި ބަދިގެ އާއެކު 252 އަކަފޫޓް ސިޓިން ރޫމް މިއީ 500 އަކަފޫޓް. ދަރަނި ދަންތުރަ ކަމަށް ވިދާޅުވާއިރު އިމާރާތް ކުރާފަރާތުން ޗައިނާ ބޭންކުން ނެގިލޯނަށް ފައިސާ ދައްކަން ޖެހެނީ ފްލެޓް ހަވާލު ކުރުމުން ލިބޭ ފަރާތުން ދައްކާ ޕޭމަންޓުން 6500 އަށް ޔާމީނު ހަމަ ޖެއްސެވި ފްލެޓް 11000 އަށް ވެގެބްދިޔައީ މަސައްކަތް ހުއްޓުވާފަ 1 އަހަރު ބޭއްވުމުން މަސައްކަތް ކުރި ކުންފުންޏަށް ބަދަލު ދޭންޖެހުމުން.އެ ޒިންމާ އުފުލަންޖެހޭނީ މަސައްކަތް ހުއްޓުވި ފަރާތަކުން. ރައްޔިތުންނަށް 6500 އަށް ތަބް ލިބެންވާނެ.\nއަހަރެން ގެ ގެ މާލޭގެ ބޮޑު މިނަކީ 580 އަކަފޫޓު ދެކޮޓަރި ސިޓިން ރޫމް ސިޑިގޮޅި ވައިގޮޅި4ފޫޓް6ހާފޫޓް ފާޚާނާގެ ބޮޑުމިން ގަލޮޅުގައި ހުންނަނީ ކެނެރީގޭ އެންމެނަށް ދައުވަތު ދެން އައިސް ބަލައިލަން ދިރިއުޅޭ ބައިގެ ބޮޑު މިން 500 އަކަފޫޓް އެންމެންގެ ގެ ކެނެރީގެވަރެއް ނުވާނެ ކަލޯ ބައްޕަ ދަރަނީގެ ދަންތުރައިގައި ޖެއްސީ ކަލޭ ވަޑާންގެ ދަރުވާލާފައި އެތަން ކޮތަރު ކޮށްޓަކަށް ވަންޏާ އެމް ޑީ ޕީ އެކަކަށް ވެސް ނުދޭތި ބޭނުންވާ އެހެން ރައްޔިތުންނަށް ދީ ތިޔަ ދައްކާ ވާހަކައިން ކަލޭގެ ތާއީދު ދަނީ ގެއްލެމުން .. ކޮވިޑްގައި ވެސް އިނގިރޭސި ވިލާތާ ޔޫރަޕްގެ އިއްތިހާދުން ބައިރުފީޔާ ވެސް ނުދިން އާދޭސް ކުރީމަ ވެސް އެކަމު އާދޭސް ނުކުރަނީސް ހިލޭ އެހީ ދިނީ ޗައިނާއިން 800 މީހުންގެ ކަރަންޓީން ފެސެލީޓެއްވެސް އަޅާދީފި އެއީ ނޫންތަ ރައްޔިތުންދެކެ ލޯބި ވާ ބަޔަކީ އިންޑިޔާހެން ޔާމިން ސަރުކާރު ނޫނަސް އެހީ ވަމުން އެދަނީ އެމީހުން އިންޑިޔާއޭ ވެސް ނުކިޔާ... މިކަމަށް ޖަވާބު ދީބަލަ\nޖޫން 7, 2020 20:04\nރައީސް ޔާމީން ސަރުކާރުން ރައއޔިތުން އަތުން އެތާނގެ ކުއްޔަށް ނަގަން ނިންމަވާފައިއޮތީ 5000 ރުފިޔާ. މިސަރުކާރުން ރައްޔިތުން ފެލަން ނިންމާފައި އޮތްކަމުގެ ފެހި ސިގްނަލެއް 11000 ރުރިޔާއޭ މިކަލޭގެ މިބުނި ބުނުމަކީ.\nޖޫން 7, 2020 20:06\nއަހަރެމެން މިއުޅެނީ 300 އަކަފޫޓުގައި. 500 އަކަފޫޓް ލިބިއްޖެނަމަ އެއީވެސް ބޮޑުވަރުކަމުގައި އަހަރެމެން ގަބޫލުކުރާނަން.\nޖޫން 7, 2020 20:07\nމިނާގާބިލް ސަރުކާރަށް ނިންމާފަ ހުރި އަދި ލިބޭމީހުންގެ ލިސްޓު ނިމިފައޮތް އިރުވެސް އެތަން ހަވާލުވެސް ކޮށްނުލެވުނު. ސަރުކާރާ މަޖްލިސް އުވާލައިގެން ނޫންގޮތަކަށް ރައްޔިތުންނަށް ހަމަޖެހުމެއް ދެން ނެތް.\nޖޫން 7, 2020 20:09\nވެރިކަން ވަގަށް ނެގިތާ2ވަނަ އަހަރަށް މިހާރު މިދަނީ. ކޮބައިތަ ރައްޔިތުންނަށް ގަދައިދިން ބޮޑެތި ފުލެޓްތައް. ކޮތަރުކޮށިތައް ބަހައްޓަފަ ކަލޭމެން މިސަރުކާރުން، މޑޕނސަރުކާރުން ހެދި ފްލެޓްތައް ދީބަލަ.\nޖޫން 7, 2020 20:11\nއަނގަ ފެކުރަންލދެއްވެސް ނުގަނޭ. މިސަރުކާރަށް ފުލެޓް ގަނޑެއް ނުހެދުނުތާ، ރައީސް ޔާމީން ދިވެހި ރައްޔިތުންނަށްޓަކައި ހައްދަވައިދެއްވި ތަންތަން ހަވާލުކޮށްލުމުގެ ގާބިލްކަންވެސް މިސަރުކާރުގައި ނެތް. މަޖްލިހާ ސަރުކާރު ބަދަލުކުރަން މިހާރު ލަސްވެއްޖެ.\nޖޫން 7, 2020 20:13\nކީއްވެހެ ތި ކޮތަރުކޮށިތަކުގައި ކަލޭމެން ބަގުޑިބައްދައިގެން ތިތިބެނީ. ކަލޭމެނަކާ ބެހޭ އެއްޗެއްވެސްނޫން އެއީ. އެތަންތަނުގެ ހައްގުވެރިން ކަނޑައެޅިނިމިފަ ތިބީ. ކަލޭމެންގެ އަނިޔާވެރިކަމުން އެތަންތަން ނުދީ ކަލެމެންގެ މީހުނަށް ދޭންވެގެން ތި ތެޅިނަގަނީ.\nޖޫން 7, 2020 20:16\nޖޫން 7, 2020 20:17\nމިވެރިކަމުގައި ލައްކަ ކަންތައް ކުރެބިއްޖެ. ދައުލަތުގެ ރިޒާވްގައި ހުރި 900 މިލިއަން ޑޮލަރާ، އެއަރޕޯޓް ފަންޑުގައި ހުރި 150 މިލިއަން ޑޮލަރާ ސޮވެރިންގ ފަންޑުގައިހުރި 200 މިލިއަން ކައިހުސްކޮށްލައިފި. ރައްޓެހިންނާ އާއިލާމީހުނަށް ބަހައި ނިންމާލައިފި. ރސއްޔިތުންނަށް ލިބިފަ ހުރި ފްލެޓްތައްވެސް އާއިލަމީހުނަށް ދޭން ފްލެޓް ލިސްޓު ގަށާލައިފި.\nކޮތަރު ކޮށި ހަވާލު ނުކުރެވިގެން ބަގުޑި ތިބަދަނީ ކީވެ އެހެންވިޔާ ކުލި ބޮޑުކުރީ ކީވެ މިކަލޭގެ އުސަގުލާހެދި މިތަނަށްވެސް މީހަކަ ވަނަނުދީ އެހިފަހައްޓަނީ ކަމެއްނުކުރޭވޭތާގައި މިދެން ބޮޑުވަރު\nޖޫން 7, 2020 20:26\nދިވެހިރާއްޖެ ދަރަނީގެ ދަންތުރައެއްގަ ޖެއްސީ ކާކުބާ ؟2008 ގެވެރިކަން ފެށުނު އިރު އޮތް9ބިލިއަން ރުފިޔާ އަކީ ކެޕިޓަލް އިންވެސްޓްމަންޓް ލޯނު އެއީ ލޯނުން ވިޔަފާރިކޮށްފަ ދައްކާލޯނު 2008 ގެސަރުކާރުން3އަހަރު މުސާރަ ދިނުމަށް ޓީ ބިލް ވިއްކާފަ 16 ބިލިއަން ދަރަނި ނެގި އިސްތިއުފާ ދިންއިރު ފިނޭންސްގާ 2.5 ބިލިއަންގެބިލް ޕ ެކުރަން ޖެހިފާހުރި ވމާދަރަނީގެ ދަބްތުރައެއްގާ ގައުމު ޖެއްސީ ކާކު\nޖޫން 7, 2020 20:30\nހެޔޮ ހިނި ހޮރަކަސް އެ ވަރުވެސް ނުލިބިގެން މި އުޅެނީ\nޖޫން 7, 2020 20:31\nކަލޭ އިންދި ފުލެޓް އޮއްތައް އަދި ވެސްނުފަޅާ މިހާރު އިންދާއިގެން އުޅޭތާ 8 އަހަރުވީ އަގަމާއި ތިރިވާނީ ހަށަމަށް އަތް އެރުބީމަބާ\nޖޫން 7, 2020 20:59\nކަލޯ ނަޝީދޫ.....ކޮތަ ރު ކޮށި އޯކޭއޭ...މަށަށް ރޔާމީންގެ ސަ ރުކާ ރުންވަނީ ތިތަނުން ކޮތަ ރު ކޮއްޓެލިބޭނެކަމުގަ ސަ ރުކާ ރު ގެޒެޓްގަ ލިޔެފަ....އެހެންވީމަ ކަލޯމެން މަގޭ ކޮތަ ރުކޮއްޓާ ނުކުޅެ އަހަ ރެމެންނާހަވާލު ކޮއްލަދީ....ޝަކުވާއެއްނެތް ކޮތަ ރުކޮއްޓަކަސް ކޮތަޅުކޮއްޓަކަސް...ވީހާ އަވަހަކަށް ތިތަން ލިބެން ބޭނުމީ...ކަލޯމެންގެ މަސައްކަތުން ދެން އަހަ ރެމެންނަ ދީބަލަ މެހެލްއެއް....\nޖޫން 7, 2020 21:52\nކޮތަރު ކޮށި އެއީ ރައްޔިތުންނަށް އޮޅުވާލަން ކިޔާ އެއްޗެއް.ބިލް ޑިންގ އުސްވީމަ ކުޑަދޮރުތަެްއް ފެންނާނީ ކުދިކޮށް ކޮތަރު ކޮށިތަކެއްހެން އެތެރޭގެ އެޕާޓްމެންޓެއްގަ 500 އަކަފޫޓްނަމަ ކޮޓަރި ކުޑައެއް ނުވާނެ 500 އަކަފޫޓް ބަހާލަފަ އަމިެްއްލަޔަށް ބަލާލަ ބަލަ މީހަކު ބުނީމަ ފަހަތުން އެބުނާގޮތަށް ކިޔުމަށްނޫން ސިކުނޑިﷲ ދެއްވީ ކީ.\nޖޫން 7, 2020 21:53\nހަތް ހާސް ފްލެޓް ގެ ބަދަލުގަ ހަތް ހާސް ގެ ދިނީމަ ހުޅުމާލެ އިން ބިން ހުސް ވާނެ އެވެ. ގެދޮރު ބޭނުން ވާ ސާޅީސް ހާސް މީހުން އެބަ އުޅެ އެވެ.\nޖޫން 7, 2020 23:21\nކޮތަރު ކޮށްޓަކަސް ބަކަރި ކޮށްޓަކަސް އަހަރެމެނަށް ހެވޭ.. ހަދާ ނިންމާފަ އެހުރީ، ދެން ވާހަކަ ގިނަނުކޮށް ހައްޤުވެރިންނަށް ދޭންއުޅޭ.\nޖޫން 7, 2020 23:55\nދެން ކަލޭ ބޮޑެތި ގަނޑުވަރު އަޅާފަ ހިލޭ ބަހަންވީއެއްނު. މޮޅު ވާހަކަ ދައްކަމުން ދުވިއަކަސް ނުވާނެ.\nޖޫން 8, 2020 01:42\nޖޫން 8, 2020 02:48\nއެހެންވިއްޔާ ކަލޭ ރަށްޔަތުންނަށް ޓަކާ ރެސިޑެންސެއް ހަދައިދީބަލަ ރައީސް ޔާމީންވާ ކޮޓަރުކޮށްޓެއްވެސް އަޅައިދީފިތާ ކަލެޔަށް ތިއުޅެނީ ގުރާ ކޮށްޓެއްއަޅާނެހާ ނަރުދާކޮޅެއްވެސް ނުލިބިގެން ކޮވިޑު އަތަށްގޮވައިގެން.\nޖޫން 8, 2020 05:49\nކޮތަރުކޮށި އެއީ ފައްޅީގަ ހުންނަ ތަނެއް އެހެންވީމަ ތަސައްވަރު ކުރެވިދާނެ\nޖޫން 8, 2020 05:54\nޔާމީން ތިހުރީ ފުލެޓް ތަ ދީފައި ޖޮތަރަ ކޮށި\nޖޫން 8, 2020 07:27\nނަސީބެއްނޫންތަ 500 އަކަފޫޓުގެ ކުޑަ ތަނެއްކަން. އެއީ ދެކޮޓަރި ސިޓިންރޫމް އެޕާޓްމަންޓް ރާއްޖޭގައި ޢާއްމު ދިރިއުޅުންތަކުގައި ބޭނުންކުރާ 150އަކަފޫޓުވަރުގެ ދެކޮޓަރިއާއި 200އަކަފޫޓުގެ ސިޓިންގރޫމް ބަދިގެއެއް. ޔާމީނު އެވަރު ތަނެއް ހައްދަވާފައި 6500ރ އަށް ދޫކުރައްވަން ނިންމެވީ. އޭގެ ފަހުން އަންނިމެން ތި ނިންމަނީ އެތަން 11000އަށް ދޭން. އެއަށް ވުރެ ބޮޑު ކޮށް އެތަން 1000 އަކަފޫޓު ނަމަ ކަލޭމެން އެތަން 22000ރ އަށް އަގު އެރުވީސް\nޖޫން 8, 2020 18:41\nމިނަސީދަކީ ފޫހިވާތީ ދިވެހިރައްޔިތުންގެ މަސްކާމީހެއް ، މީނާމެން މިއުޅެނީ ހިނިހޮރެއްވެސް ނުކޮނެވިގެން.\nޖޫން 8, 2020 20:56